cyanic-selkie/wikianc huggingface dataset:
ᱟᱨᱣᱟᱞ ᱦᱚᱱᱚᱛ
ᱟᱨᱣᱟᱞ ᱦᱚᱱᱚᱛ ᱫᱚ ᱥᱟᱢᱟᱝ ᱥᱤᱧᱚᱛ ᱨᱮᱱᱟᱜ ᱵᱤᱦᱟᱨ ᱯᱚᱱᱚᱛ ᱨᱮᱭᱟᱜ ᱯᱮ-ᱜᱮ ᱤᱨᱟ.ᱞ ᱜᱚᱴᱟᱝ ᱦᱚᱱᱚᱛ ᱠᱚ ᱢᱩᱫᱽ ᱨᱮ ᱢᱤᱫᱴᱟᱹᱝ ᱦᱚᱱᱚᱛ ᱠᱟᱱᱟ ᱟᱨ ᱟᱨᱣᱟᱞ ᱱᱟᱝᱜᱽᱨᱟᱦᱟ ᱜᱮ ᱦᱚᱱᱚᱛ ᱨᱮᱱᱟᱜ ᱫᱚᱵᱷᱟ.ᱴᱤᱭᱟ. ᱴᱷᱟᱶ ᱠᱟᱱᱟ ᱾ ᱯᱟ.ᱦᱤᱞ ᱫᱚ ᱡᱮᱦᱟᱱᱟᱵᱟᱫᱽ ᱦᱚᱱᱚᱛ ᱨᱮᱭᱟᱜ ᱢᱤᱫ ᱦᱤᱸᱥ ᱛᱟᱦᱮᱸ ᱠᱟᱱᱟ ᱾ ᱟᱨᱣᱟᱞ ᱦᱚᱱᱚᱛ ᱫᱚ ᱢᱟᱜᱟᱫᱷ ᱰᱤᱵᱤᱡᱚᱱ ᱨᱮᱭᱟᱜ ᱢᱤᱫᱴᱟᱹᱝ ᱦᱟ.ᱴᱤᱧ ᱠᱟᱱᱟ ᱾ ᱜᱚᱴᱟ ᱦᱚᱱᱚᱛ ᱨᱮ ᱞᱮᱠᱷᱟ ᱜᱩᱴ ᱖᱓᱘ ᱪᱟ.ᱣᱠᱟ. ᱠᱤᱞᱚ ᱢᱤᱴᱟᱨ ᱡᱟᱭᱜᱟ ᱛᱮ ᱴᱚᱯᱟᱨ ᱮᱥᱮᱫ ᱟᱠᱟᱱᱟ ᱾ ᱱᱚᱣᱟ ᱦᱚᱱᱚᱛ ᱨᱮᱭᱟᱜ ᱦᱚᱲ ᱞᱮᱠᱷᱟ ᱫᱚ ᱦᱩᱭᱩᱜ ᱠᱟᱱᱟ ᱞᱮᱠᱷᱟ ᱜᱩᱸᱴ : ᱗00,᱘᱔᱓ ᱡᱚᱱᱟ, ᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟ ᱛᱮ ᱾
ᱱᱟᱜᱟᱢ
᱑᱙᱙᱑ ᱥᱮᱨᱢᱟ ᱨᱮ ᱞᱟᱠᱥᱢᱟᱱ ᱯᱩᱨ ᱨᱮ ᱫᱟᱞᱤᱛ ᱜᱟᱛᱟᱠ ᱨᱮᱱ ᱦᱚᱲ ᱠᱚ ᱜᱩᱨ ᱚᱪᱚ ᱞᱮᱱᱟ, ᱚᱠᱚᱭ ᱫᱚ ᱨᱟᱱ ᱵᱤᱨ ᱯᱷᱟ.ᱫᱽ ᱢᱤᱫ ᱢᱩᱠᱷᱭᱟ. ᱵᱷᱩᱢᱤ ᱦᱟᱨ ᱡᱟ.ᱛᱤ ᱨᱮᱱ ᱱᱤᱡᱟ. ᱢᱤᱞᱤᱴᱟᱨᱤ ᱠᱚ ᱢᱟᱱᱟᱣᱮᱫ ᱠᱚ ᱛᱟᱦᱮᱸ ᱠᱟᱱᱟ ᱾ ᱱᱚᱣᱟ ᱫᱤᱥᱣᱟ. ᱜᱚᱜᱚᱡ ᱫᱚ ᱪᱮᱛᱟᱱ ᱫᱟᱨᱡᱟ ᱨᱮᱱ ᱦᱚᱲ ᱦᱚᱛᱮ ᱛᱮ ᱦᱟᱥᱟ ᱠᱟᱵᱽᱡᱟ ᱞᱟ.ᱜᱤᱫ ᱟᱨ ᱵᱷᱩᱢᱤᱦᱟᱨ ᱜᱚᱡ ᱨᱮᱭᱟᱜ ᱛᱮᱞᱟ ᱛᱟᱦᱮ ᱠᱟᱱᱟ ᱾ ᱫᱤᱥᱣᱟᱹ ᱜᱩᱨ ᱞᱮᱠᱟᱱ ᱫᱤᱥᱣᱟ. ᱜᱩᱨ, ᱱᱟᱠᱥᱟᱞᱤ ᱦᱚᱛᱮ ᱛᱮ ᱦᱩᱭ ᱞᱮᱱᱟ, ᱚᱱᱟ ᱨᱮ ᱫᱚ ᱰᱷᱮᱨ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾
ᱯᱟ.ᱨᱥᱤ
ᱥᱤᱧᱚᱛ ᱦᱚᱲ ᱞᱮᱠᱷᱟ ᱒᱐᱑᱑ ᱥᱮᱨᱢᱟ ᱨᱮᱭᱟᱜ, ᱞᱮᱠᱟᱛᱮ ᱦᱤᱱᱫᱤ ᱯᱟ.ᱨᱥᱤ ᱫᱚ ᱥᱟᱭ ᱠᱟᱲᱟ ᱙᱔.᱘᱙% ᱦᱤᱸᱥ ᱠᱚ ᱨᱚᱲᱟ ᱟᱨ ᱩᱨᱫᱩ ᱯᱟ.ᱨᱥᱤ ᱫᱚ ᱥᱟᱭ ᱠᱟᱲᱟ ᱔.᱙᱖% ᱦᱤᱸᱥ ᱠᱚ ᱨᱚᱲᱼᱟ ᱾
ᱚᱛᱱᱚᱜ
ᱟᱨᱣᱟᱞ ᱦᱚᱱᱚᱛ ᱫᱚ ᱞᱮᱠᱷᱟ ᱜᱩᱸᱴ ᱖᱓᱘ ᱪᱟ.ᱣᱠᱟ. ᱠᱤᱞᱚ ᱢᱤᱴᱟᱨ (᱒᱔᱖ ᱪᱟ.ᱣᱠᱟ. ᱢᱟᱭᱤᱞ) ᱡᱟᱭᱜᱟ ᱛᱮ ᱴᱚᱯᱟᱨ ᱮᱥᱮᱫ ᱟᱠᱟᱱᱟ ᱾ ᱚᱛ ᱦᱟᱥᱟ ᱨᱮᱭᱟᱜ ᱞᱮᱠᱷᱟ ᱡᱚᱠᱷᱟ ᱦᱤᱥᱟ.ᱵᱽ ᱛᱮ ᱠᱟᱱᱟᱰᱟ ᱫᱤᱥᱚᱢ ᱨᱮᱭᱟᱜ ᱯᱷᱚᱞᱮ ᱴᱟ.ᱯᱩ ᱩᱱᱟ.ᱜ ᱢᱟᱨᱟᱝ ᱦᱩᱭᱩᱜᱼᱟ᱾ ᱟᱨᱣᱟᱞ ᱦᱚᱱᱚᱛ ᱨᱮᱭᱟᱜ ᱢᱮᱦᱟᱱᱫᱤᱭᱟ ᱧᱩᱛᱩᱢ ᱟᱱ ᱡᱟᱭᱜᱟ ᱨᱮ ᱥᱚᱨᱮᱥ ᱢᱟᱫᱷᱩᱥᱟᱨᱣᱟ ᱢᱮᱞᱟ ᱦᱩᱭᱩᱜᱼᱟ, ᱚᱠᱟ ᱫᱚ ᱥᱮᱫᱟᱭ ᱥᱤᱵᱽ ᱢᱩᱱᱫᱤᱨ ᱧᱩᱛᱩᱢ ᱛᱮ ᱜᱟ.ᱠᱷᱩᱲ ᱜᱮᱭᱟ ᱟᱨ ᱚᱱᱟ ᱨᱮᱱᱟᱜ ᱧᱩᱛᱩᱢ ᱫᱚ ᱢᱚᱦᱟᱵᱷᱟᱨᱚᱛ ᱠᱷᱚᱱ ᱦᱮᱡ ᱟᱠᱟᱱᱟ ᱢᱮᱱᱛᱮ ᱠᱚ ᱢᱮᱱᱼᱟ ᱾
ᱠᱟ.ᱣᱰᱤ ᱟ.ᱨᱤ
ᱱᱚᱣᱟ ᱦᱚᱱᱚᱛ ᱨᱮᱭᱟᱜ ᱠᱟ.ᱣᱰᱤ ᱟ.ᱨᱤ ᱫᱚ ᱪᱟᱥ ᱵᱟᱥ ᱪᱮᱛᱟᱱ ᱨᱮ ᱴᱟᱨᱦᱟᱣ ᱟᱠᱟᱱᱟ, ᱟᱨ ᱱᱚᱣᱟ ᱦᱚᱱᱚᱛ ᱨᱮ ᱫᱚ ᱡᱟᱦᱟᱱ ᱵᱤᱨᱤᱛ ᱠᱷᱟᱨᱠᱷᱟᱱᱟ ᱦᱚᱸ ᱵᱟ.ᱱᱩᱜᱼᱟ ᱾ ᱦᱳᱲᱳ, ᱜᱩᱦᱩᱢ ᱟᱨ ᱫᱟ.ᱞ ᱮᱢᱟᱱ ᱠᱚ ᱜᱮ ᱱᱚᱣᱟ ᱦᱚᱱᱚᱛ ᱨᱮᱭᱟᱜ ᱟᱥᱚᱞ ᱪᱟᱥ ᱵᱟᱥ ᱠᱟᱱᱟ ᱾ᱱᱚᱣᱟ ᱦᱚᱱᱚᱛ ᱨᱮᱭᱟᱜ ᱰᱷᱮᱨ ᱦᱤᱸᱥ ᱜᱮ ᱜᱚᱵᱽᱨᱟ ᱦᱟᱥᱟ ᱛᱮ ᱯᱮᱨᱮᱡ ᱯᱩᱨᱩᱱ ᱜᱮᱭᱟ, ᱢᱮᱱ ᱠᱷᱟᱱ ᱥᱚᱨᱠᱟᱨᱤ ᱥᱚᱵᱷᱤᱫᱟ ᱟᱨ ᱵᱤᱡᱽᱞᱤ ᱨᱮᱭᱟᱜ ᱟᱱᱟᱴ ᱠᱷᱟ.ᱛᱤᱨ ᱛᱮ ᱪᱟ.ᱥᱤ ᱠᱚᱣᱟᱜ ᱡᱟᱦᱟᱱ ᱞᱟᱵᱷ ᱵᱟᱝ ᱦᱩᱭᱩᱜ ᱠᱟᱱᱟ ।
ᱥᱤᱝᱯᱩᱨ ᱨᱮᱞᱣᱮ ᱥᱴᱮᱥᱚᱱ
ᱥᱤᱝᱯᱩᱨ ᱨᱮᱞᱣᱮ ᱥᱴᱮᱥᱚᱱ ᱫᱚ ᱥᱤᱧᱚᱛᱤᱭᱟᱹ ᱨᱮᱞᱣᱮ ᱨᱮᱞᱣᱮ ᱮᱛᱚᱢ ᱥᱟᱢᱟᱝ ᱛᱟᱞᱢᱟ ᱨᱮᱞᱣᱮ ᱴᱚᱴᱷᱟ ᱨᱮᱱᱟᱜ ᱵᱤᱞᱟᱥᱯᱩᱨ ᱨᱮᱞᱣᱮ ᱰᱤᱵᱤᱡᱚᱱ ᱵᱷᱤᱛᱤᱨ ᱨᱮ ᱢᱮᱱᱟᱜ ᱵᱤᱞᱟᱥᱯᱩᱨ-ᱠᱟᱴᱱᱤ ᱞᱟᱭᱤᱱ ᱨᱮ ᱢᱤᱫ ᱨᱮᱞᱣᱮ ᱥᱴᱮᱥᱚᱱ ᱠᱟᱱᱟ ᱾ ᱨᱮᱞᱣᱮ ᱥᱴᱮᱥᱚᱱ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱢᱚᱫᱷᱭᱚ ᱯᱨᱚᱫᱮᱥ ᱨᱮ ᱥᱟᱦᱰᱚᱞ ᱦᱚᱱᱚᱛ ᱨᱮᱱᱟᱜ ᱮᱛᱟᱡᱷᱟᱨ, ᱥᱤᱝᱯᱩᱨ, ᱪᱷᱚᱛᱚᱨᱯᱩᱨ ᱨᱮ ᱢᱮᱱᱟᱜᱼᱟ ᱾
ᱱᱟᱜᱟᱢ
ᱠᱟᱴᱱᱤ ᱠᱷᱚᱱ ᱩᱢᱚᱨᱤᱭᱟ ᱨᱮᱞᱣᱮ ᱞᱟᱭᱤᱱ ᱵᱮᱱᱟᱣ ᱑᱘᱘᱖ ᱥᱟᱞ ᱨᱮ ᱠᱟᱴᱱᱤ-ᱩᱢᱚᱨᱤᱭᱟ ᱯᱨᱟᱸᱛᱤᱭ ᱯᱚᱱᱚᱛ ᱨᱮᱞᱣᱮ ᱞᱮᱠᱟᱛᱮ ᱠᱚᱲᱟᱣ ᱞᱮᱱ ᱛᱟᱦᱮᱸᱫ ᱟᱨ ᱑᱙᱙᱑ ᱥᱟᱞ ᱨᱮ ᱞᱟᱭᱤᱱ ᱫᱚ ᱵᱮᱝᱜᱚᱞ ᱱᱟᱜᱽᱯᱩᱨ ᱨᱮᱞᱣᱮ ᱦᱚᱛᱮᱛᱮ ᱵᱤᱞᱟᱥᱯᱩᱨ ᱡᱚᱸᱠᱥᱚᱱ ᱫᱷᱟᱹᱨᱤᱡ ᱵᱮᱱᱟᱣ ᱞᱮᱱ ᱛᱟᱦᱮᱸᱫ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱥᱟᱦᱰᱚᱞ ᱦᱚᱱᱚᱛ ᱨᱮᱱᱟᱜ ᱨᱮᱞᱣᱮ ᱥᱴᱮᱥᱚᱱ ᱠᱚ ᱛᱷᱚᱠ:ᱵᱤᱞᱟᱥᱯᱩᱨ ᱨᱮᱞᱣᱮ ᱦᱟᱹᱴᱤᱧ
ᱤᱨᱤᱠ ᱥᱴᱨᱤᱠᱟᱨ
ᱢᱟᱭᱠᱮᱞ ᱥᱠᱨᱤᱡᱽᱯᱪᱟᱠ (᱒᱔ ᱥᱮᱯᱴᱮᱢᱵᱚᱨ ᱑᱙᱕᱔ ᱼ ᱑᱙ ᱯᱷᱮᱵᱽᱨᱩᱣᱟᱨᱤ ᱑᱙᱘᱘) ᱫᱚ ᱢᱤᱫ ᱟᱢᱮᱨᱤᱠᱟᱱ ᱜᱟᱭ ᱯᱚᱨᱱᱳᱜᱽᱨᱟᱯᱷᱤᱠ ᱯᱚᱨᱴᱯᱷᱚᱨᱢᱟᱨ ᱟᱨ ᱢᱚᱰᱮᱞ ᱛᱟᱦᱮᱸ ᱠᱟᱱᱟᱭ ᱾ ᱩᱱᱤ ᱫᱚ ᱟᱡᱟᱜ ᱱᱟᱯᱟᱭ ᱵᱽᱞᱳᱱᱰ ᱪᱤᱛᱟᱹᱨ ᱟᱨ ᱟᱡᱟᱜ ᱢᱚᱥᱠᱩᱞᱟᱨᱤ ᱯᱷᱤᱡᱤ ᱞᱟᱹᱜᱤᱫ ᱛᱮ ᱵᱟᱰᱟᱭᱚᱜ ᱠᱟᱱ ᱛᱟᱦᱮᱸᱫ ᱾ ᱩᱱᱤ ᱫᱚ ᱠᱚᱞᱴ ᱥᱴᱩᱰᱤᱭᱳ, ᱢᱟᱭᱠᱮ ᱠᱮᱞᱤ, ᱢᱟᱭᱠᱮ ᱥᱚᱸᱰᱚᱨᱥ ᱟᱨ ᱢᱟᱭᱠᱮᱞ ᱡᱚᱱ ᱥᱚᱸᱰᱚᱨᱥ ᱞᱟᱹᱜᱤᱫ ᱱᱳᱭᱮᱞ ᱠᱮᱢᱯ ᱞᱮᱠᱟᱛᱮ ᱦᱚᱸ ᱥᱮᱨᱮᱧ ᱞᱮᱫᱼᱟ ᱾
᱑᱙᱘᱔ ᱥᱟᱞᱮ ᱨᱮ ᱟᱡᱟᱜ ᱦᱚᱯᱚᱱ ᱮᱰᱥ ᱠᱷᱟᱹᱛᱤᱨ ᱜᱚᱡ ᱮᱱ ᱛᱟᱭᱚᱢ, ᱥᱴᱨᱟᱭᱠᱚᱨ ᱨᱮ ᱦᱟᱭᱰᱨᱚᱥᱚᱱ ᱦᱩᱭ ᱞᱮᱱᱟ ᱾ ᱟᱡᱟᱜ ᱨᱟᱹᱥᱠᱟᱹ ᱫᱚ ᱢᱤᱫ ᱯᱳᱨᱱᱳ ᱥᱴᱟᱨ ᱨᱮᱱᱟᱜ ᱡᱤᱭᱚᱱ ᱠᱷᱚᱱ ᱟᱡᱟᱜ ᱠᱟᱹᱢᱤ ᱠᱚ ᱢᱩᱪᱟᱹᱫ ᱠᱟᱛᱮ ᱮᱰᱥ ᱵᱟᱰᱟᱭ ᱞᱟᱹᱜᱤᱫ ᱢᱤᱫ ᱠᱟᱹᱢᱤᱦᱚᱨᱟ ᱵᱮᱱᱟᱣ ᱞᱟᱹᱜᱤᱫ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱥᱴᱨᱟᱭᱠᱚᱨ ᱣᱩᱰᱵᱚᱨᱤ ᱡᱮᱜᱮᱫ ᱵᱤᱨᱫᱟᱹᱜᱟᱲ ᱨᱮ ᱟᱨᱡᱟᱣ ᱨᱮ ᱟᱡᱟᱜ ᱯᱟᱲᱦᱟᱣ ᱮᱦᱚᱵ ᱞᱮᱫᱼᱟ ᱾ ᱩᱱᱤ ᱢᱮᱱ ᱠᱮᱫᱮᱭᱟ, "ᱤᱧ ᱫᱚ ᱫᱤᱱᱟᱹᱢ ᱞᱟᱹᱜᱤᱫ ᱡᱤᱣᱤ ᱠᱟᱱᱟ. ᱩᱱᱤ ᱫᱚ AIDS Couples Group ᱥᱟᱶᱛᱮ ᱠᱟᱹᱢᱤ ᱠᱮᱫᱼᱟ ᱟᱨ ᱫᱤᱥᱚᱢ ᱡᱟᱠᱟᱛ ᱨᱮ AIDS Project Los Angeles ᱞᱟᱹᱜᱤᱫ ᱛᱮ ᱯᱚᱲᱦᱚᱱ ᱠᱮᱫᱼᱟ ᱾ ᱑᱙᱘᱗ ᱥᱟᱞᱮ ᱨᱮ, ᱩᱱᱤ ᱫᱚ ᱰᱚᱠᱩᱢᱮᱱᱴᱟᱨᱤ ᱤᱴ ᱥᱴᱟᱨᱴᱥ ᱥᱟᱦᱴᱟ ᱨᱮ ᱧᱮᱞ ᱞᱮᱱᱟᱭ, ᱡᱟᱦᱟᱸ ᱫᱚ ᱩᱱᱤᱭᱟᱜ ᱢᱩᱪᱟᱹᱫ ᱯᱷᱤᱞᱢ ᱮᱱᱮᱢ ᱛᱟᱦᱮᱸ ᱠᱟᱱᱟ ᱾ ᱟᱡᱟᱜ ᱢᱩᱪᱟᱹᱫ ᱥᱚᱨᱠᱟᱨᱤ ᱦᱩᱞ ᱨᱮ, ᱟᱡᱟᱜ ᱦᱚᱲᱢᱚ ᱨᱮ ᱠᱟᱯᱳᱥᱤ ᱥᱟᱨᱠᱳᱢᱚ ᱨᱮᱱᱟᱜ ᱟᱯᱷᱮᱠᱴ ᱠᱚ ᱧᱮᱞᱚᱜ ᱠᱟᱱ ᱛᱟᱦᱮᱸᱫ, ᱩᱱᱤ ᱫᱚ ᱞᱚᱥ ᱮᱱᱡᱮᱞᱥ ᱨᱮ ᱠᱨᱤᱥᱴᱳᱯᱷᱚᱨ ᱥᱴᱨᱤᱴ ᱣᱮᱥᱴ ᱯᱟᱨᱮᱰ ᱨᱮ ᱴᱮᱱᱠ ᱴᱩᱢ ᱟᱨ ᱥᱚᱨᱴᱥ ᱨᱮ ᱪᱟᱪᱞᱟᱣ ᱞᱮᱱᱟ, ᱱᱚᱣᱟ ᱟᱡᱟᱨ ᱛᱮ ᱯᱩᱭᱞᱩ ᱦᱚᱲ ᱠᱚ ᱢᱩᱫᱽ ᱨᱮ ᱢᱤᱫ ᱦᱚᱲ ᱮ ᱵᱮᱱᱟᱣ ᱞᱮᱫ ᱛᱟᱦᱮᱸᱫ ᱡᱟᱦᱟᱸᱭ ᱥᱚᱨᱠᱟᱨᱤ ᱞᱮᱠᱟᱛᱮ ᱟᱡᱟᱨ ᱨᱮᱱᱟᱜ ᱥᱚᱢᱯᱩᱛᱷᱤ ᱠᱚ ᱩᱫᱩᱜ ᱞᱮᱫ ᱛᱟᱦᱮᱸᱫ ᱾ ᱑᱙ ᱯᱷᱮᱵᱽᱨᱩᱣᱟᱨᱤ ᱑᱙᱘᱘ ᱥᱟᱞᱮ ᱨᱮ, ᱩᱱᱤ ᱫᱚ ᱥᱚᱨᱢᱟᱱ ᱚᱠᱥ ᱠᱚᱢᱭᱩᱱᱤᱴᱤ ᱦᱚᱥᱯᱤᱴᱟᱞ ᱨᱮ ᱮᱰᱥ ᱠᱷᱚᱱ ᱜᱚᱡ ᱮᱱᱟ ᱾ ᱩᱱᱤ ᱫᱚ ᱓᱓ ᱥᱮᱨᱢᱟ ᱨᱤᱱᱤᱡ ᱛᱟᱦᱮᱸ ᱠᱟᱱᱟᱭ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ: ᱟᱢᱮᱨᱤᱠᱟᱱ ᱯᱟᱯᱟᱴᱤᱭᱟᱹ ᱛᱷᱚᱠ: ᱮᱰᱟᱞᱴ ᱯᱟᱯᱟᱴᱤᱭᱟᱹ ᱛᱷᱚᱠ: ᱯᱚᱨᱱ ᱯᱟᱯᱟᱴᱤᱭᱟᱹ ᱛᱷᱚᱠ: ᱮᱰᱟᱞᱴ ᱠᱚᱲᱟ ᱯᱟᱯᱟᱴᱤᱭᱟᱹ
ᱥᱩᱨᱚᱡᱽᱯᱩᱨ ᱦᱚᱱᱚᱛ
ᱥᱩᱨᱚᱡᱽᱯᱩᱨ ᱦᱚᱱᱚᱛ ᱫᱚ ᱥᱤᱧᱚᱛ ᱫᱤᱥᱚᱢ ᱪᱷᱚᱛᱛᱤᱥᱜᱚᱲ ᱯᱚᱱᱚᱛ ᱨᱮᱱᱟᱜ ᱢᱤᱫ ᱷᱚᱱᱚᱛ ᱠᱟᱱᱟ ᱾ ᱱᱚᱶᱟ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱥᱩᱨᱚᱡᱽᱯᱩᱨ ᱨᱮ ᱢᱮᱱᱟᱜᱼᱟ ᱾ ᱥᱩᱨᱚᱡᱽᱯᱩᱨ ᱦᱚᱱᱚᱛ ᱛᱟᱞᱟ ᱛᱮ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱔᱓ ᱯᱟᱨᱚᱢ ᱟᱠᱟᱱᱟ ᱾ ᱯᱚᱱᱚᱛ ᱥᱤᱨᱟᱹ ᱢᱚᱱᱛᱨᱤ ᱰᱨᱹ ᱨᱚᱢᱚᱱ ᱥᱤᱝ ᱦᱚᱛᱮᱛᱮ ᱑᱕ ᱚᱜᱚᱥᱴ ᱒᱐᱑᱑ ᱥᱟᱹᱦᱤᱛ ᱨᱮ ᱥᱩᱨᱚᱡᱽᱯᱩᱨ ᱥᱟᱶᱛᱮ ᱘ ᱜᱚᱴᱟᱝ ᱱᱟᱶᱟ ᱦᱚᱱᱚᱛ ᱵᱮᱱᱟᱣ ᱨᱮᱱᱟᱜ ᱮ ᱞᱟᱹᱭ ᱥᱚᱫᱚᱨ ᱞᱮᱫ ᱛᱟᱦᱮᱸᱫ ᱾ ᱥᱩᱨᱚᱡᱽᱯᱩᱨ ᱦᱚᱱᱚᱛ ᱫᱚ ᱯᱩᱭᱞᱩ ᱦᱚᱱᱚᱛ ᱠᱟᱱᱟ, ᱡᱟᱦᱟᱸ ᱫᱚ ᱡᱟᱹᱛᱤᱭᱟᱹᱨᱤ ᱥᱚᱛᱭᱟᱱ ᱢᱤᱛᱨᱚ ᱥᱮᱪᱮᱫ ᱥᱤᱨᱯᱷᱟᱹ (National Satyan Maitra Literacy Award) ᱾ ᱱᱚᱶᱟ ᱦᱚᱱᱚᱛ ᱫᱚ ᱢᱟᱨᱠᱮᱴ (market) ᱟᱨ ᱧᱮᱞᱡᱚᱝ ᱴᱷᱟᱶ ᱞᱟᱹᱜᱤᱫ ᱦᱚᱸ ᱯᱷᱮᱢᱚᱥ (famous) ᱜᱮᱭᱟ ᱾ ᱱᱚᱶᱟ ᱦᱚᱱᱚᱛ ᱨᱮ ᱛᱚᱢᱚᱨᱯᱤᱝᱜᱚᱞᱟ ᱡᱤᱭᱟᱹᱞᱤ ᱨᱟᱠᱷᱟᱵᱤᱨ (Tamor Pingla Wildlife Sanctuary) ᱾
ᱦᱚᱲ ᱮᱞ
᱒᱐᱑᱑ ᱥᱟᱹᱦᱤᱛ ᱥᱤᱧᱚᱛ ᱦᱚᱲ ᱞᱮᱠᱷᱟ ᱞᱮᱠᱟᱛᱮ, ᱥᱩᱨᱚᱡᱽᱯᱩᱨ ᱦᱚᱱᱚᱛ ᱨᱮ ᱖᱖᱖,᱒᱘᱐ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱚᱱᱟ ᱢᱟᱹᱫᱽ ᱠᱷᱚᱱ ᱕᱓% ᱠᱚᱲᱟ ᱟᱨ ᱔᱗% ᱠᱩᱲᱤ ᱠᱚ ᱛᱟᱦᱮᱸ ᱠᱟᱱᱟ ᱾ ᱥᱩᱨᱚᱡᱽᱯᱩᱨ ᱨᱮ ᱥᱮᱪᱮᱫ ᱫᱚᱨ ᱫᱚ ᱘᱙% ᱛᱟᱦᱮᱸ ᱠᱟᱱᱟ, ᱡᱟᱦᱟᱸ ᱫᱚ ᱡᱟᱹᱛᱤᱭᱟᱹᱨᱤ ᱮᱵᱷᱚᱨᱮᱡᱽ ( average) ᱕᱙ᱹ᱕% ᱠᱷᱚᱱ ᱵᱟᱹᱲᱛᱤ ᱢᱮᱱᱟᱜᱼᱟ ᱾ ᱥᱩᱨᱚᱡᱽᱯᱩᱨ ᱦᱚᱱᱚᱛ ᱨᱮ ᱑᱖% ᱦᱚᱲ ᱫᱚ ᱖ ᱥᱮᱨᱢᱟ ᱠᱷᱚᱱ ᱠᱚᱢ ᱵᱯᱭᱚᱥ ᱠᱚ ᱛᱟᱦᱮᱸ ᱠᱟᱱᱟ ᱾
ᱪᱟᱪᱞᱟᱣ (Administration)
ᱥᱩᱨᱚᱡᱽᱯᱩᱨ ᱦᱚᱱᱚᱛ ᱫᱚ ᱛᱩᱨᱩᱭ ᱜᱚᱴᱟᱝ ᱛᱚᱦᱥᱤᱞ ᱨᱮ ᱠᱚ ᱦᱟᱹᱴᱤᱧ ᱟᱠᱰᱼᱟ ᱾ ᱚᱱᱟ ᱛᱚᱦᱥᱤᱞ ᱠᱚ ᱫᱚ ᱦᱩᱭᱩᱜ ᱠᱟᱱᱟ ᱺ ᱯᱨᱚᱛᱟᱯᱯᱩᱨ, ᱚᱰᱟᱜᱤ, ᱵᱷᱟᱭᱤᱭᱟᱛᱷᱟᱱ, ᱥᱩᱨᱚᱡᱽᱯᱩᱨ, ᱨᱟᱢᱟᱱᱤᱡᱽ ᱱᱚᱜᱚᱨ ᱟᱨ ᱯᱨᱮᱢ ᱱᱚᱜᱚᱨ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱪᱷᱚᱛᱛᱤᱥᱜᱚᱲ ᱨᱮᱱᱟᱜ ᱦᱚᱱᱚᱛ ᱠᱚ
ᱵᱞᱮᱸᱠ ᱯᱷᱤᱞᱢ
ᱠᱟᱹᱦᱱᱤ ᱯᱷᱮᱰᱟᱛ
ᱞᱚᱞᱚᱦᱟᱛᱟᱝ ᱡᱩᱢᱤᱫᱤᱭᱟ ᱛᱟᱦᱨᱤᱨ ᱚᱞ ᱦᱤᱸᱫ ᱨᱤᱱ ᱢᱤᱫ ᱜᱷᱟᱨᱚᱸᱡᱤᱭᱟ ᱦᱚᱲ ᱦᱟᱱᱤᱯᱷ ᱟᱡᱟᱜ ᱴᱤᱢ ᱥᱟᱶᱛᱮ ᱢᱤᱫᱴᱟᱝ ᱞᱚᱞᱚᱦᱟᱛᱟᱝ ᱦᱚᱛᱮᱛᱮ ᱒᱔ ᱵᱚᱢ ᱵᱤᱥᱯᱷᱚᱴ ᱨᱮᱭᱟᱜ ᱟᱸᱡᱟᱢ ᱮᱢᱚᱜ ᱞᱟᱹᱜᱤᱸ ᱛᱮ ᱢᱩᱢᱵᱟᱭ ᱮ ᱥᱮᱴᱮᱨᱚᱜ ᱠᱟᱱᱟ᱾ ᱦᱟᱢᱞᱟ ᱜᱦᱚᱴᱚᱱ ᱫᱤᱱ ᱢᱷ ᱦᱤᱞᱚᱜ, ᱩᱱᱤ ᱢᱤᱫ ᱥᱚᱲᱚᱠ ᱮᱠᱥᱤᱰᱮᱸᱴ ᱨᱮ ᱜᱷᱟᱹᱞ ᱮᱱᱟ ᱟᱨ ᱩᱱᱤ ᱫᱚ ᱦᱚᱥᱯᱤᱴᱚᱞ ᱠᱚ ᱤᱫᱤ ᱠᱮᱫᱮᱭᱟ᱾ ᱱᱤᱭᱟ ᱚᱠᱛᱮ ᱩᱱᱤᱭᱟᱜ ᱦᱚᱲᱢᱚ ᱨᱮ ᱵᱚᱢ ᱞᱟᱜᱟᱣ ᱟᱠᱟᱱ ᱫᱚ ᱱᱚᱣᱟ ᱩᱭᱦᱟᱨ ᱛᱮ ᱵᱷᱟᱹᱵᱤᱛ ᱨᱮ ᱢᱮᱱᱟᱭᱟ, ᱦᱚᱥᱯᱤᱴᱚᱞ ᱨᱮᱱ ᱥᱴᱟᱯᱷ (ᱟᱱᱴᱤᱼᱛᱮᱨᱨᱚᱨᱤᱥᱢ ᱥᱧᱩᱟᱰ) ᱨᱤᱱ ᱥᱟᱫᱟᱥᱭ ᱮᱥᱮᱥ ᱫᱤᱣᱟᱱ ᱮ ᱠᱷᱳᱵᱚᱨ ᱟᱭ ᱠᱟᱱᱟ᱾ ᱰᱳᱠᱴᱚᱨ ᱠᱚ ᱦᱟᱱᱤᱯᱷ ᱟᱜ ᱦᱚᱲᱢᱚ ᱠᱦᱚᱱ ᱵᱚᱢ ᱚᱰᱚᱠ ᱫᱚ ᱟᱹᱰᱤ ᱮᱴᱠᱮᱴᱚᱬᱮ ᱟᱹᱭᱠᱟᱹᱣᱟᱠᱚ ᱠᱟᱱᱟ ᱪᱮᱫᱟᱜ ᱥᱮ ᱱᱚᱣᱟ ᱥᱚᱡᱷᱮ ᱦᱟᱨᱴ ᱠᱷᱚᱱ ᱡᱚᱲᱟᱣ ᱢᱮᱱᱟᱜ ᱟᱠᱟᱫᱟ᱾ ᱦᱟᱱᱤᱯᱷ ᱪᱮᱛᱱᱟ ᱮ ᱧᱟᱢ ᱮᱫᱟ ᱢᱮᱱᱠᱷᱟᱱ ᱜᱷᱚᱴᱚᱱ ᱛᱟᱭᱚᱢ ᱜᱮ ᱨᱮᱥᱴᱨᱚᱜᱨᱟᱰ ᱟᱢᱱᱮᱥᱤᱭᱟ ᱰᱮᱣᱞᱚᱯ ᱠᱮᱫᱟ᱾ ᱫᱤᱣᱟᱱ ᱫᱚ ᱩᱱᱤ ᱴᱷᱮᱱ ᱥᱟᱹᱨᱤ ᱯᱟᱹᱛᱭᱟᱹᱣ ᱛᱟᱭ ᱢᱮᱱᱟᱜ ᱛᱩᱞᱩᱡᱽ ᱨᱮᱦᱚᱸ ᱵᱟᱭ ᱥᱟᱹᱨᱤ ᱞᱮᱫᱟ ᱟᱡᱟᱜ ᱯᱟᱛᱭᱟᱹᱣ ᱵᱟᱝ ᱦᱩᱭ ᱞᱮᱱᱟ ᱟᱨ ᱢᱮᱛᱟᱜ ᱢᱮ ᱩᱱᱤ ᱠᱷᱟᱞᱤ ᱠᱟᱛᱷᱟ ᱜᱮ ᱥᱟᱱᱟᱢ ᱮ ᱨᱚᱲ ᱠᱟᱱᱟ᱾ ᱱᱚᱣᱟ ᱛᱟᱞᱟ ᱛᱮ, ᱫᱤᱣᱟᱱ ᱨᱤᱱ ᱟᱫᱷᱤᱱᱥᱛᱷᱟ ᱦᱩᱥᱱᱟ ᱟᱨ ᱨᱚᱦᱤᱛ, ᱯᱷᱟᱨᱩᱠᱷ ᱱᱟᱢᱟᱠ ᱢᱤ ᱫᱟᱨ ᱴᱟᱝ ᱞᱚᱞᱚᱦᱟᱛᱟᱝ ᱠᱚ ᱟᱨᱮᱥᱴ ᱮ ᱠᱟᱱᱟ᱾ ᱟᱨᱩᱱ ᱜᱩᱯᱛᱟ, ᱫᱤᱣᱟᱱ ᱨᱤᱱ ᱱᱟᱯᱟᱭ ᱦᱚᱲ, ᱩᱱᱤ ᱦᱟᱱᱤᱯᱷ ᱮ ᱞᱟᱹᱭᱟᱹᱭ ᱠᱟᱱᱟ ᱟᱸᱫᱮ ᱮᱢᱟᱭ ᱠᱟᱱᱟ ᱜᱚᱡᱽ ᱞᱟᱹᱜᱤᱫ ᱛᱮ ᱪᱮᱫᱟᱜ ᱥᱮ ᱚᱱᱠᱟᱱ ᱫᱚᱨᱠᱟᱨᱟᱱ ᱠᱷᱚᱵᱚᱨ ᱠᱚ ᱯᱷᱟᱨᱩᱠᱷ ᱥᱟᱶ ᱠᱷᱚᱱ ᱧᱟᱢ ᱫᱟᱲᱮᱭᱟᱜ ᱟ ᱟᱹᱰᱤ ᱟᱞᱜᱟ ᱛᱮ᱾ ᱫᱤᱣᱟᱱ, ᱢᱤᱫ ᱮᱠᱚᱢᱯᱞᱮᱸᱰ ᱦᱚᱛᱮᱛ ᱢᱮᱱᱟᱭᱟ ᱥᱟᱯᱲᱟᱣ ᱨᱮ ᱦᱟᱱᱤᱯᱷ ᱢᱤᱫ ᱤᱱᱠᱚᱱᱴᱟᱨ ᱡᱟᱭᱜᱟ ᱨᱮ ᱤᱫᱤᱭᱮ ᱠᱟᱱᱟᱭ ᱡᱟᱦᱟᱸ ᱫᱚ ᱜᱚᱡ ᱫᱟᱲᱮ ᱟᱭᱟ ᱢᱮᱱᱛᱮ᱾ᱦᱟᱱᱤ, ᱡᱟᱦᱟᱸᱭ ᱫᱚ ᱦᱟᱱᱤᱯᱷ ᱚᱲᱟᱜ ᱨᱮ ᱵᱚᱢ ᱨᱮᱱᱟᱜ ᱵᱞᱩᱮᱯᱨᱤᱱᱴ ᱟᱠᱟᱫᱟᱭ, ᱵᱟᱰᱟᱭ ᱧᱟᱢᱚᱜ ᱠᱟᱱᱟ ᱡᱮ ᱦᱟᱱᱤᱯᱷ ᱟᱜ ᱜᱚᱡᱽ ᱨᱮ ᱫᱚ ᱮᱴᱟᱜ ᱒᱔ ᱵᱚᱢ ᱵᱤᱥᱯᱷᱳᱴ ᱨᱮ ᱴᱨᱤᱜᱟᱨ ᱟᱭ ᱡᱚᱠᱷᱚᱱ ᱦᱟᱱᱤᱯᱦ ᱟᱜ ᱜᱚᱡᱚᱜ ᱦᱩᱭᱩᱜ ᱞᱟᱹᱜᱤᱫᱚᱜ ᱠᱟᱱᱟ ᱱᱷᱟᱜ ᱞᱚᱞᱚᱦᱟᱛᱟᱝ ᱨᱤᱱ ᱢᱤᱫ ᱜᱮᱸᱜᱽ ᱚᱯᱷᱤᱥᱚᱮ ᱴᱷᱮᱱ ᱮᱴᱮᱠ ᱮᱫᱟ᱾
ᱛᱨᱤᱯᱩᱨᱟ
ᱛᱨᱤᱯᱩᱨᱟ ᱫᱚ ᱥᱟᱢᱟᱝ - ᱠᱚᱧᱮ ᱥᱤᱧᱚᱛ ᱨᱮᱱᱟᱜ ᱢᱤᱫᱴᱟᱹᱝ ᱯᱚᱱᱚᱛ ᱠᱟᱱᱟ ᱾ ᱱᱚᱶᱟ ᱫᱚ ᱥᱤᱧᱚᱛ ᱨᱮᱭᱟᱜ ᱦᱩᱰᱤᱧ ᱯᱚᱱᱚᱛ ᱠᱚ ᱵᱷᱤᱛᱨᱤ ᱨᱮ ᱢᱤᱫᱴᱟᱹᱝ ᱠᱟᱱᱟ ᱾ ᱵᱤᱨ-ᱵᱩᱨᱩ ᱥᱤᱨᱡᱚᱱ ᱛᱮ ᱥᱟᱡᱟᱣ ᱟᱠᱟᱱ ᱢᱤᱫᱴᱟᱹᱝ ᱟᱹᱰᱤ ᱪᱚᱨᱚᱠ ᱴᱷᱟᱶ ᱠᱟᱱᱟ ᱾ ᱛᱨᱤᱯᱩᱨᱟ ᱨᱮᱱᱟᱜ ᱨᱟᱡᱽᱜᱟᱲ ᱫᱚ ᱚᱜᱚᱨᱛᱟᱞᱟ ᱠᱟᱱᱟ ᱾ ᱛᱨᱤᱯᱩᱨᱟ ᱫᱚ ᱡᱚᱱᱚᱡᱟᱹᱛᱤ ᱜᱤᱨᱟᱹᱵᱟᱥ ᱢᱟᱨᱟᱝ ᱯᱚᱱᱚᱛ ᱟᱠᱟᱱᱟ ᱾ ᱢᱮᱱᱠᱷᱟᱱ ᱑᱙᱗᱑ ᱥᱮᱨᱢᱟ ᱨᱮ ᱵᱟᱝᱞᱟ ᱫᱤᱥᱚᱢ ᱯᱷᱩᱨᱜᱟᱹᱞ ᱮᱱ ᱛᱟᱭᱚᱢ, ᱵᱟᱝᱞᱟ ᱫᱤᱥᱚᱢ ᱠᱷᱚᱱ ᱟᱭᱢᱟ ᱵᱟᱦᱨᱮ ᱫᱤᱠᱩ ᱱᱚᱱᱰᱮ ᱠᱚ ᱦᱮᱡ ᱡᱟᱨᱣᱟᱭ ᱮᱱ ᱛᱮ ᱱᱚᱸᱰᱮᱱ ᱠᱚ ᱟᱫᱤᱢ ᱜᱤᱨᱟᱹᱵᱟᱥ ᱟᱠᱟᱱ ᱠᱚᱣᱟ ᱞᱮᱠᱷᱟ ᱫᱚ ᱠᱚᱢᱟᱣ ᱮᱱᱟ ᱾ ᱛᱨᱤᱯᱩᱨᱟ ᱨᱮᱱᱟᱜ ᱢᱩᱴ ᱚᱛ ᱦᱟᱥᱟ ᱞᱮᱠᱷᱟ ᱡᱚᱠᱷᱟ ᱫᱚ ᱑᱐,᱔᱙᱑ ᱪᱟᱹᱣᱠᱟᱹ ᱠᱤᱞᱚᱢᱤᱴᱟᱨ ᱠᱟᱱᱟ ᱾ ᱱᱚᱸᱰᱮ ᱱᱟᱜ ᱯᱚᱱᱚᱛ ᱯᱟᱹᱨᱥᱤ ᱫᱚ ᱵᱟᱝᱞᱟ ᱟᱨ ᱥᱚᱦᱚᱫ ᱫᱚ ᱠᱚᱠᱵᱨᱚᱠ ᱠᱟᱱᱟ ᱾
ᱱᱟᱜᱟᱢ
ᱢᱚᱦᱟ ᱵᱷᱟᱨᱚᱛ ᱚᱠᱛᱚ ᱨᱮ ᱟᱥᱩᱨ ᱟᱜ ᱢᱟᱭᱟ ᱠᱟᱹᱨᱤᱜᱚᱞ ᱦᱚᱛᱮᱛᱮ ᱵᱮᱱᱟᱣ ᱞᱮᱱ ᱯᱮᱭᱟ ᱱᱟᱝᱜᱨᱟᱦᱟ ᱛᱨᱤᱯᱩᱨᱟ ᱢᱮᱱ ᱛᱮ ᱥᱚᱫᱚᱨ ᱟᱠᱟᱱᱟ ᱾ ᱟᱥᱳᱠ ᱨᱟᱡᱟ ᱨᱟᱡᱚᱜ ᱚᱠᱛᱮ ᱯᱩᱨᱟᱱᱟ ᱟᱨ ᱠᱷᱟᱢ ᱠᱷᱩᱱᱴᱤ ᱠᱚ ᱨᱮ ᱛᱨᱤᱯᱩᱨᱟ ᱧᱩᱛᱩᱢ ᱠᱷᱚᱫᱟᱣ ᱟᱠᱟᱱᱟ ᱾ ᱑᱓᱘ ᱥᱮᱨᱢᱟ ᱢᱟᱨᱮ ᱠᱤᱨᱟᱛ ᱫᱤᱥᱚᱢ ᱛᱨᱤᱯᱩᱨᱟ ᱢᱮᱱ ᱛᱮ ᱩᱛᱱᱟᱹᱣᱚᱜ ᱠᱟᱱᱟ ᱟᱨ ᱠᱤᱨᱟᱛ ᱨᱟᱡᱚᱥᱴᱷᱤ ᱨᱮᱭᱟᱜ ᱠᱟᱛᱷᱟ ᱜᱮ ᱵᱩᱠᱷᱟᱹᱣᱚᱜ ᱠᱟᱱᱟ ᱾
ᱛᱨᱤᱯᱩᱨᱤ ᱨᱟᱡᱟ (ᱵᱩᱵᱟᱜᱨᱟ) ᱠᱚ ᱢᱟᱱᱤᱭᱚ ᱯᱟᱹᱨᱤᱥ ᱦᱟᱛᱟᱣ ᱠᱟᱛᱮ ᱯᱮ ᱜᱮᱥᱟᱭ ᱥᱮᱨᱢᱟ ᱠᱚ ᱨᱟᱡᱽ ᱞᱮᱜᱼᱟ ᱾ ᱩᱱᱠᱩ ᱥᱤᱧᱚᱛ ᱥᱟᱶ ᱢᱮᱥᱟᱜ ᱢᱟᱲᱟᱝ ᱦᱟᱹᱵᱤᱡ ᱠᱚ ᱨᱟᱡᱚᱜ ᱠᱟᱱ ᱛᱟᱦᱮᱱᱟ ᱾ ᱱᱟᱦᱟᱜ ᱮᱛᱚᱢ ᱛᱨᱤᱯᱩᱨᱟ ᱦᱚᱱᱚᱛ ᱩᱫᱚᱭᱯᱩᱨ ᱩᱱ ᱚᱠᱛᱮ ᱨᱟᱡᱽᱜᱟᱲ ᱛᱟᱦᱮᱸ ᱠᱟᱱᱟ ᱾ ᱜᱮ-ᱤᱨᱟᱹᱞ ᱥᱟᱭᱟᱱᱟᱜ ᱚᱠᱛᱮ ᱨᱮ ᱨᱟᱡᱟ ᱠᱨᱤᱥᱱᱚ ᱢᱟᱱᱤᱠᱭᱚ ᱫᱚ ᱨᱟᱡᱽᱜᱟᱲ ᱢᱟᱨᱮ ᱟᱜᱚᱨᱛᱚᱞᱟ ᱛᱮ ᱯᱷᱮᱨᱟᱣ ᱠᱮᱫᱼᱟ ᱾ ᱤᱱᱟᱹ ᱛᱟᱭᱚᱢ ᱜᱮ-ᱟᱨᱮ ᱥᱟᱭ ᱟᱱᱟᱜ ᱨᱮ ᱨᱟᱡᱟ ᱵᱤᱨ ᱪᱚᱱᱫᱨᱚ ᱢᱟᱱᱤᱠᱭᱚ ᱵᱟᱦᱟᱫᱩᱨ ᱫᱮᱵᱽᱵᱚᱨᱢᱟ ᱫᱚ "ᱵᱨᱤᱴᱤᱥ ᱤᱱᱰᱤᱭᱟ" ᱟᱜ ᱞᱮᱠᱟ ᱯᱚᱱᱚᱛ ᱨᱮᱭᱟᱜ ᱟᱭᱢᱟ ᱟᱹᱨᱤ ᱠᱚᱭ ᱟᱹᱨᱩ ᱯᱷᱮᱨᱟᱣ ᱞᱮᱫᱼᱟ ᱾ ᱩᱱ ᱠᱷᱚᱱ ᱜᱮ ᱱᱟᱦᱟᱜ ᱛᱨᱤᱯᱩᱨᱟ ᱨᱮᱭᱟᱜ ᱮᱛᱚᱦᱚᱵ ᱦᱩᱭ ᱮᱱᱟ ᱾
ᱚᱛᱱᱚᱜ
ᱛᱨᱤᱯᱩᱨᱟ ᱫᱚ ᱢᱤᱫ ᱦᱩᱰᱤᱧ ᱯᱚᱱᱚᱛ ᱠᱟᱱᱟ, ᱱᱚᱸᱰᱮ ᱫᱚ ᱢᱩᱴ ᱘ (ᱤᱨᱟᱹᱞ) ᱜᱚᱴᱟᱝ ᱦᱚᱱᱚᱛ ᱠᱚ ᱢᱮᱱᱟᱜᱼᱟ ᱾ ᱒᱑ ᱡᱟᱱᱩᱣᱟᱨᱤ ᱑᱙᱗᱒ ᱥᱮᱨᱢᱟ ᱨᱮ ᱢᱤᱫᱴᱟᱹᱝ ᱱᱟᱶᱟ ᱯᱚᱱᱚᱛ ᱢᱮᱱ ᱛᱮ ᱵᱟᱱᱫᱷᱟᱣ ᱞᱮᱱᱟ ᱟᱨ ᱨᱟᱨᱽᱜᱟᱲ ᱫᱚ ᱟᱜᱚᱨᱛᱟᱞᱟ ᱦᱩᱭ ᱮᱱᱟ ᱾ ᱛᱨᱤᱯᱩᱨᱟ ᱨᱮᱱᱟᱜ ᱢᱩᱴ ᱦᱟᱥᱟ ᱨᱮᱭᱟᱜ ᱞᱮᱠᱷᱟ ᱡᱚᱠᱷᱟ ᱫᱚ ᱑᱐,᱔᱙᱑ ᱪᱟᱹᱣᱠᱟᱹ ᱠᱤᱞᱚᱢᱤᱴᱟᱨ ᱠᱟᱱᱟ ᱾ ᱛᱨᱤᱯᱩᱨᱟ ᱨᱮᱱᱟᱜ ᱥᱟᱢᱟᱝ ᱱᱟᱠᱷᱟ ᱨᱮᱫᱚ ᱢᱤᱡᱳᱨᱟᱢ ᱯᱚᱱᱚᱛ, ᱯᱟᱪᱮ-ᱮᱛᱚᱢ ᱱᱟᱠᱷᱟ ᱨᱮ ᱫᱚ ᱵᱟᱝᱞᱟ ᱫᱤᱥᱚᱢ ᱟᱨ ᱠᱚᱧᱮ ᱱᱟᱠᱷᱟ ᱨᱮᱫᱚ ᱟᱥᱟᱢ ᱯᱚᱱᱚᱛ ᱢᱮᱱᱟᱜᱼᱟ ᱾
ᱦᱚᱱᱚᱛ ᱠᱚ
ᱛᱨᱤᱯᱩᱨᱟ ᱫᱚ ᱢᱤᱫᱴᱟᱹᱝ ᱦᱩᱰᱤᱧ ᱯᱚᱱᱚᱛ ᱠᱷᱟᱛᱤᱨ ᱦᱚᱱᱚᱛ ᱦᱚᱸ ᱠᱚᱢ ᱜᱮᱭᱟ ᱾ ᱱᱚᱸᱰᱮ ᱢᱩᱴ ᱤᱨᱟᱹᱞ ᱜᱚᱴᱟᱝ ᱦᱚᱱᱚᱛ ᱠᱚ ᱢᱮᱱᱟᱜᱼᱟ ᱾ ᱚᱱᱟ ᱠᱚ ᱨᱮᱱᱟᱜ ᱧᱩᱛᱩᱢ ᱠᱚ ᱫᱚ ᱦᱩᱭᱩᱜ ᱠᱟᱱᱟ:
ᱯᱟᱹᱨᱥᱤ
ᱛᱨᱤᱯᱩᱨᱟ ᱨᱮᱭᱟᱜ ᱯᱚᱱᱚᱛᱤᱭᱟᱹ ᱯᱟᱹᱨᱥᱤ ᱫᱚ ᱵᱟᱝᱞᱟ ᱠᱟᱱᱟ ᱟᱨ ᱫᱚᱥᱟᱨ ᱯᱚᱱᱚᱛ ᱯᱟᱹᱨᱥᱤ ᱫᱚ ᱠᱚᱠᱵᱚᱨᱚᱠ ᱠᱟᱱᱟ ᱾ ᱪᱮᱫᱟᱜ ᱥᱮ ᱵᱟᱝᱞᱟ ᱛᱟᱭᱚᱢ ᱠᱚᱠᱵᱚᱨᱚᱠ ᱛᱨᱤᱯᱩᱨᱟ ᱨᱮ ᱵᱟᱹᱲᱛᱤ ᱨᱚᱲᱚᱜᱚᱜ ᱠᱟᱱᱟ, ᱚᱱᱟ ᱛᱮ ᱱᱚᱶᱟ ᱫᱚᱥᱟᱨ ᱯᱚᱱᱚᱛ ᱯᱟᱹᱨᱥᱤ ᱨᱮᱭᱟᱜ ᱫᱟᱨᱡᱟᱭ ᱧᱟᱢ ᱟᱠᱟᱫᱼᱟ ᱾ ᱱᱤᱭᱟᱹ ᱪᱷᱟᱰᱟ ᱟᱨᱦᱚᱸ ᱛᱨᱤᱯᱩᱨᱟ ᱨᱮ ᱨᱚᱲᱚᱜᱚᱜ ᱯᱟᱹᱨᱥᱤ ᱠᱚ ᱢᱮᱱᱟᱜᱼᱟ, ᱡᱮᱞᱮᱠᱟ: ᱦᱤᱱᱫᱤ, ᱱᱮᱯᱟᱞᱤ, ᱜᱟᱨᱚ, ᱢᱮᱭᱛᱮᱭ, ᱵᱤᱥᱱᱩ ᱯᱨᱤᱭᱟ ᱢᱚᱱᱤᱯᱩᱨᱤ, ᱥᱟᱱᱛᱟᱲᱤ, ᱪᱟᱠᱢᱟ, ᱩᱰᱤᱭᱟᱹ ᱮᱢᱟᱱ ᱯᱟᱹᱨᱥᱤ ᱠᱚ ᱾
ᱦᱚᱲ ᱞᱮᱠᱷᱟ
ᱛᱨᱤᱯᱩᱨᱟ ᱫᱚ ᱥᱚᱸᱭᱮᱸ ᱥᱟᱢᱟᱝ ᱥᱤᱧᱚᱛ ᱨᱮᱭᱟᱜ ᱯᱚᱱᱚᱛ ᱠᱚ ᱢᱩᱫᱽ ᱨᱮ ᱦᱚᱲ ᱞᱮᱠᱦᱟ ᱦᱤᱥᱟᱹᱯ ᱛᱮ ᱟᱥᱟᱢ ᱛᱟᱭᱚᱢ ᱫᱚᱥᱟᱨᱟᱜ ᱴᱷᱟᱶ ᱨᱮ ᱢᱮᱱᱟᱭᱟ᱾ ᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱥᱤᱧᱚᱛ ᱦᱚᱲ ᱞᱮᱠᱷᱟ ᱞᱮᱠᱟ ᱛᱮ ᱛᱨᱤᱯᱩᱨᱟ ᱨᱮ ᱫᱚ ᱓,᱖᱗᱑,᱐᱓᱒ ᱡᱚᱱᱟ ᱠᱚ ᱛᱟᱦᱮᱸᱠᱟᱱᱟ᱾ ᱩᱱᱠᱩ ᱢᱩᱫᱽ ᱨᱮ ᱑,᱘᱗᱑,᱘᱖᱗ ᱡᱚᱱᱟ ᱫᱚ ᱦᱮᱨᱮᱞ ᱦᱚᱯᱚᱱ ᱟᱨ ᱑,᱗᱗᱙,᱑᱖᱕ ᱡᱚᱱᱟ ᱫᱚ ᱢᱟᱭᱡᱤᱣ ᱦᱚᱯᱚᱱ ᱠᱚ ᱛᱟᱦᱮᱸᱠᱟᱱᱟ᱾ ᱱᱤᱭᱟᱹ ᱫᱚ ᱥᱤᱧᱚᱛ ᱫᱤᱥᱚᱢ ᱨᱮᱭᱟᱜ ᱦᱚᱲ ᱞᱮᱠᱷᱟ ᱢᱩᱫᱽ ᱨᱮ ᱥᱟᱭ ᱠᱟᱲᱟ ᱐ᱹ᱓ ᱦᱤᱸᱥ ᱜᱮ ᱦᱚᱭᱚᱜ ᱠᱟᱱᱟ ᱾ ᱱᱚᱣᱟ ᱯᱚᱱᱚᱛ ᱨᱮ ᱫᱚ ᱡᱟᱣ ᱢᱤᱫ ᱥᱟᱭ ᱦᱮᱨᱮᱞ ᱦᱚᱯᱚᱱ ᱦᱩᱯᱚᱱ ᱢᱩᱫᱽ ᱨᱮ ᱙᱖᱑ ᱢᱟᱭᱡᱤᱣ ᱦᱚᱯᱚᱱ ᱠᱚ ᱢᱮᱱᱟᱜ ᱠᱚᱣᱟ᱾ ᱱᱚᱱᱰᱮ ᱫᱚ ᱡᱟᱣ ᱢᱤᱫ ᱪᱟᱹᱣᱠᱟᱹ ᱠᱤᱞᱚ ᱢᱤᱴᱟᱨ ᱵᱷᱤᱛᱨᱤ ᱨᱮ ᱓᱕᱐ ᱡᱚᱱᱟ ᱠᱚ ᱛᱟᱦᱮᱱ ᱠᱟᱱᱟ ᱾ ᱒᱐᱑᱑᱑ ᱥᱮᱨᱢᱟ ᱞᱮᱠᱷᱟ ᱞᱮᱠᱟ ᱛᱮ ᱛᱨᱤᱯᱩᱨᱟ ᱨᱮᱭᱟᱜ ᱥᱮᱪᱮᱫ ᱫᱚᱨ ᱫᱚ ᱦᱚᱭᱚᱜ ᱠᱟᱱᱟ ᱘᱗ᱹ᱗᱕ ᱦᱤᱸᱥ ᱾
ᱫᱷᱚᱨᱚᱢ
᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟ ᱛᱮ ᱦᱤᱱᱫᱩ ᱜᱮ ᱱᱤᱭᱟᱹ ᱯᱚᱱᱚᱛ ᱨᱮᱭᱟᱜ ᱢᱟᱨᱟᱝ ᱫᱷᱚᱨᱚᱢ ᱫᱚ ᱠᱟᱱᱟ, ᱥᱟᱭ ᱠᱟᱲᱟ ᱘᱓ᱹ᱔᱐% ᱦᱤᱸᱥ ᱦᱚᱲ ᱫᱚ ᱦᱤᱱᱫᱩ ᱫᱷᱚᱨᱚᱢ ᱠᱚ ᱯᱟᱧᱡᱟᱭᱟᱭᱮᱫᱟ, ᱘ᱹ᱖᱐% ᱦᱤᱸᱥ ᱦᱚᱲ ᱫᱚ ᱢᱩᱥᱞᱤᱢ ᱫᱷᱚᱨᱚᱢ ᱠᱚ ᱯᱟᱧᱡᱟᱭᱮᱫᱟ, ᱔ᱹ᱓᱕ ᱦᱤᱸᱥ ᱦᱚᱲ ᱫᱚ ᱠᱨᱤᱥᱴᱟᱱ ᱫᱷᱚᱨᱚᱢ ᱠᱚ ᱯᱟᱧᱡᱟᱭᱮᱫᱟ, ᱟᱨ ᱥᱟᱨᱮᱡ ᱓ᱹ᱔᱑% ᱦᱤᱸᱥ ᱦᱚᱲ ᱫᱚ ᱵᱚᱣᱫᱽ ᱫᱷᱚᱯᱨᱚᱢ ᱠᱚ ᱯᱧᱡᱟᱭᱮᱫᱟ ᱾
ᱵᱟᱦᱨᱮ ᱡᱚᱱᱚᱲ
General information
ᱛᱷᱚᱠ:ᱠᱚᱧᱮ ᱥᱟᱢᱟᱝ ᱥᱤᱧᱚᱛ ᱛᱷᱚᱠ:ᱥᱤᱧᱚᱛ ᱨᱮᱱᱟᱜ ᱯᱚᱱᱚᱛ ᱟᱨ ᱛᱟᱞᱢᱟ ᱥᱟᱥᱚᱱᱮᱫ ᱮᱞᱟᱠᱟ ᱛᱷᱚᱠ:States and territories established in 1972 ᱛᱷᱚᱠ:1972 establishments in India ᱛᱷᱚᱠ:Tourism in Northeast India ᱛᱷᱚᱠ:Bengali-speaking countries and territories
ᱨᱮᱥᱢᱟ
ᱨᱮᱥᱢᱟ ᱫᱚ (c.᱑᱙᱔᱗ – ᱓ ᱱᱚᱵᱷᱮᱢᱵᱚᱨ ᱒᱐᱑᱓ ) ᱥᱤᱛᱟᱨᱟ-ᱮ-ᱤᱢᱛᱤᱭᱟᱡᱽ ᱠᱷᱚᱱ ᱢᱟᱹᱱ ᱦᱟᱞᱟᱝ ᱟᱠᱟᱱ ᱢᱤᱫ ᱯᱟᱠᱤᱥᱛᱟᱱᱤ ᱦᱚᱲ ᱥᱮᱨᱮᱧᱤᱭᱟᱹᱭ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱫᱚ ᱥᱤᱧᱚᱛ ᱨᱮᱦᱚᱸ ᱟᱹᱰᱤ ᱜᱮ ᱦᱚᱲ ᱠᱩᱥᱤᱭᱟᱱ ᱮ ᱛᱟᱦᱮᱸ ᱠᱟᱱᱟ ᱾ ᱩᱱᱤᱭᱟᱜ ᱫᱚ ᱓ ᱱᱚᱵᱷᱮᱢᱵᱚᱨ ᱒᱐᱑᱓ ᱨᱮ ᱯᱟᱠᱤᱥᱛᱟᱱ ᱨᱮᱱᱟᱜ ᱞᱟᱦᱳᱨ ᱨᱮ ᱟᱡᱟᱜ ᱡᱤᱣᱤ ᱵᱟᱹᱛᱤ ᱫᱚ ᱤᱬᱤᱡ ᱥᱟᱹᱨᱤ ᱞᱮᱱᱟ ᱡᱟᱭᱡᱩᱜᱽ ᱞᱟᱹᱜᱤᱫ ᱾
ᱜᱤᱫᱽᱨᱟᱹ ᱚᱠᱛᱚ ᱟᱨ ᱟᱡᱟᱜ ᱡᱤᱭᱚᱱᱤ
ᱨᱮᱥᱢᱟ ᱦᱟᱜ ᱡᱟᱱᱟᱢ ᱫᱚ ᱨᱟᱡᱚᱥᱛᱟᱱ ᱯᱚᱱᱚᱛ ᱨᱮᱱᱟᱜ ᱨᱚᱛᱚᱱᱜᱚᱰ ᱛᱚᱦᱥᱤᱞ ᱨᱮᱱᱟᱜ ᱞᱳᱦᱟ ᱟᱹᱛᱩ ᱨᱮ ᱥᱩᱨ ᱥᱩᱯᱩᱨ ᱑᱙᱔᱗ ᱥᱟᱞᱮ ᱨᱮ ᱢᱤᱫ ᱵᱚᱧᱡᱟᱨ ᱠᱚᱣᱟᱜ ᱜᱷᱟᱨᱚᱸᱡᱽ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱥᱤᱧᱚᱛ ᱦᱟᱹᱯᱟᱹᱴᱤᱧ ᱨᱮᱱᱟᱜ ᱛᱤᱱᱟᱹᱝ ᱜᱟᱱ ᱚᱠᱛᱚ ᱛᱟᱭᱚᱢ ᱫᱚ ᱩᱱᱤ ᱨᱤᱱ ᱜᱷᱟᱨᱚᱸᱡᱽ ᱫᱚ ᱯᱟᱠᱤᱥᱛᱟᱱ ᱨᱮ ᱪᱟᱞᱟᱣ ᱠᱟᱛᱮ ᱠᱚ ᱵᱟᱥᱟ ᱵᱚᱥᱠᱚᱫ ᱮᱱᱟ ᱾ ᱩᱱᱤᱭᱟᱜ ᱢᱮᱱ ᱫᱚ ᱱᱚᱶᱟ ᱠᱟᱱᱟ ᱡᱮ, ᱠᱞᱟᱥᱤᱠᱚᱞ ᱥᱮᱱᱮᱨᱮᱧ ᱨᱮ ᱩᱱᱤ ᱫᱚ ᱪᱮᱫ ᱥᱮᱪᱮᱫ ᱦᱚᱸ ᱵᱟᱭ ᱟᱢᱮᱴ ᱟᱠᱟᱫ-ᱟ ᱾ ᱨᱮᱥᱢᱟ ᱫᱚ ᱢᱤᱫ ᱤᱱᱴᱚᱨᱵᱷᱤᱣ ᱨᱮᱭ ᱢᱮᱱ ᱟᱠᱟᱫ-ᱟ ᱫᱚ "ᱤᱧᱟᱜ ᱡᱟᱱᱟᱢ ᱫᱚ ᱵᱤᱠᱟᱱᱮᱨ ᱨᱟᱡᱚᱥᱛᱟᱱ ᱨᱱᱟᱜ ᱥᱩᱨ ᱢᱤᱫᱠᱚᱥᱵᱮ ᱨᱮ ᱢᱤᱫ ᱥᱚᱣᱫᱟᱜᱚᱨ ᱟᱜ ᱜᱷᱟᱨᱚᱸᱡᱽ ᱨᱮ ᱦᱩᱭ ᱞᱮᱱᱟ ᱾ ᱡᱟᱱᱟᱢᱚᱜ ᱥᱮᱨᱢᱟ ᱛᱤᱧ ᱫᱚ ᱤᱧ ᱵᱟᱹᱧ ᱵᱟᱰᱟᱭᱟ ᱤᱠᱷᱟᱹᱱ ᱤᱧ ᱠᱚ ᱞᱟᱹᱭ ᱟᱠᱟᱣᱟ ᱫᱤᱧᱟ ᱫᱚ ᱛᱤᱱ ᱡᱚᱦᱚᱜ ᱤᱧ ᱑᱙᱔᱗ ᱨᱮ ᱯᱟᱠᱤᱥᱛᱟᱱ ᱠᱚ ᱟᱹᱜᱩ ᱠᱤᱫᱤᱧᱟ ᱩᱱ ᱡᱚᱦᱚᱜ ᱫᱚ ᱤᱧᱟᱜ ᱵᱚᱭᱚᱥ ᱫᱚ ᱛᱤᱱᱟᱹᱝ ᱜᱟᱱ ᱢᱟᱦᱟᱸ ᱜᱮ ᱦᱩᱭ ᱟᱠᱟᱱ ᱛᱟᱦᱮᱸᱫ ᱾ ᱤᱧᱟᱜ ᱜᱷᱟᱨᱚᱸᱡᱽ ᱨᱤᱱ ᱦᱚᱲ ᱠᱚ ᱵᱤᱠᱮᱱᱮᱨ ᱠᱷᱚᱱ ᱩᱸᱴ ᱤᱫᱤ ᱠᱟᱛᱮ ᱮᱴᱟᱜ ᱚᱴᱷᱟ ᱨᱮᱠᱚ ᱟᱹᱠᱷᱨᱤᱧ ᱠᱚ ᱛᱟᱦᱮᱸᱫ ᱾ ᱟᱨ ᱚᱸᱰᱮ ᱠᱷᱚᱱ ᱜᱟᱹᱭ, ᱢᱮᱨᱚᱢ ᱠᱚ, ᱠᱤᱨᱤᱧ ᱨᱩᱣᱟᱹᱲ ᱠᱟᱛᱮ ᱚᱲᱟᱜ ᱥᱩᱨ ᱨᱮᱠᱚ ᱟᱹᱠᱷᱨᱤᱧ ᱠᱚ ᱛᱟᱦᱮᱸᱫ ᱾" ᱤᱧ ᱫᱚ ᱵᱚᱧᱡᱟᱨ ᱠᱚᱣᱟᱜ ᱢᱤᱫ ᱢᱟᱨᱟᱝ ᱜᱟᱫᱮᱞ ᱨᱤᱧ ᱛᱟᱦᱮᱸᱱᱟ ᱟᱨ ᱤᱧᱟᱜ ᱜᱷᱟᱨᱚᱸᱡᱽ ᱫᱚ ᱞᱮᱛᱟᱲ ᱱᱚᱛᱮ ᱠᱷᱚᱱ ᱦᱟᱱᱛᱮ ᱟᱨ ᱦᱟᱱᱛᱮ ᱠᱷᱚᱱ ᱱᱚᱛᱮ ᱥᱟᱸᱜᱷᱟᱨ ᱟᱠᱟ ᱜᱮ ᱠᱚ ᱛᱟᱦᱮᱸᱱ ᱠᱟᱱ ᱛᱟᱦᱮᱸᱫ ᱾ ᱟᱞᱮ ᱠᱚᱨᱮ ᱠᱷᱚᱱ ᱛᱤᱱᱟᱹᱝ ᱜᱟᱱ ᱫᱚ ᱱᱤᱛᱚᱜ ᱞᱟᱦᱳᱨ ᱟᱨ ᱠᱚᱨᱟᱪᱤ ᱨᱮ ᱠᱚ ᱵᱟ,ᱟ ᱵᱚᱥᱠᱚᱫ ᱮᱱᱟ ᱤᱠᱷᱟᱹᱱ ᱱᱤᱛᱚᱜ ᱦᱚᱸ ᱟᱞᱮ ᱫᱚ ᱟᱨ ᱦᱚᱸ ᱥᱟᱸᱜᱷᱟᱨ ᱞᱮ ᱩᱭᱦᱟᱹᱨᱟ ᱮᱱᱠᱷᱟᱱ ᱜᱮ ᱵᱩᱨᱟᱹ ᱵᱤᱪᱷᱱᱟᱹ ᱛᱚᱞ ᱜᱷᱮᱸᱴ ᱢᱚᱸᱴ ᱠᱟᱛᱮ ᱟᱨ ᱦᱚᱸ ᱥᱟᱸᱜᱷᱟᱨ ᱨᱮᱞᱮ ᱚᱰᱚᱠᱚᱜ-ᱟ ᱾
ᱨᱮᱥᱢᱟ ᱫᱚ ᱢᱩᱨᱩᱠ ᱟᱨᱵᱟᱝ ᱵᱤᱱ ᱚᱞ ᱯᱟᱲᱦᱟᱣ ᱤᱡ ᱮ ᱛᱟᱦᱮᱸ ᱠᱟᱱᱟ ᱾ ᱟᱨ ᱤᱱᱯᱷᱚᱨᱢᱟᱞ ᱛᱚᱦᱚᱨ ᱛᱮᱜᱮᱭ ᱨᱚᱲ ᱛᱟᱦᱮᱸᱫ ᱾ ᱩᱱᱤ ᱫᱚ ᱞᱮᱛᱟᱲ ᱜᱮ ᱵᱷᱟᱨᱚᱛ ᱯᱟᱠᱤᱥᱛᱟᱱ ᱨᱮᱱᱟᱜ ᱥᱩᱞᱩᱠ ᱥᱟᱹᱜᱟᱹᱭ ᱵᱟᱹᱲᱛᱤ ᱦᱚᱪᱚᱭ ᱞᱟᱹᱜᱤᱫ ᱨᱚᱲ ᱜᱟᱞᱚᱪ ᱛᱟᱦᱮᱸᱫ ᱾ ᱨᱮᱥᱢᱟ ᱫᱚ ᱥᱩᱥᱨᱤ ᱤᱸᱫᱽᱨᱟ ᱜᱟᱱᱫᱷᱤ ᱥᱟᱢᱟᱝ ᱛᱮ ᱦᱚᱸᱭ ᱥᱮᱱ ᱞᱮᱱ ᱛᱟᱦᱮᱸᱫ ᱾ ᱨᱮᱥᱢᱟ ᱫᱚ ᱵᱟᱹᱲᱛᱤ ᱯᱚᱧᱡᱟᱵᱤ ᱜᱮᱭ ᱨᱚᱲ ᱠᱟᱱ ᱛᱟᱦᱮᱸᱫ ᱾ ᱨᱮᱥᱢᱟ ᱫᱚ᱑᱙᱔᱗ ᱨᱮ ᱦᱟᱹᱯᱟᱹᱴᱤᱧ ᱮᱱ ᱛᱟᱭᱚᱢ ᱒᱐᱐᱗ ᱨᱮ ᱛᱤᱱ ᱡᱚᱦᱚᱜ ᱯᱚᱧᱡᱟᱵᱽ ᱨᱮᱱᱟᱜ ᱵᱟᱱᱟᱨ ᱦᱟᱹᱴᱤᱧ ᱛᱟᱞᱟ ᱨᱮ ᱞᱟᱦᱳᱨ ᱚᱢᱨᱩᱛᱥᱚᱨ ᱵᱚᱥ ᱯᱩᱭᱞᱩ ᱫᱷᱟᱣ ᱪᱟᱞᱟᱣ ᱮᱱᱟ ᱩᱱ ᱡᱚᱦᱚᱜ ᱡᱚᱛᱚ ᱠᱷᱚᱱ ᱞᱟᱦᱟ ᱨᱮ ᱵᱚᱥ ᱨᱮᱫᱚ ᱒᱔ ᱡᱟᱹᱛᱨᱤ ᱠᱚ ᱛᱟᱦᱮᱸ ᱠᱟᱱᱟ ᱾ ᱩᱱᱠᱩ ᱠᱚᱨᱮ ᱠᱷᱚᱱ ᱫᱚ ᱑᱕ ᱦᱚᱲ ᱫᱚ ᱯᱟᱠᱤᱥᱛᱟᱱ ᱥᱚᱨᱠᱟᱨ ᱨᱤᱱ ᱟᱹᱢᱟᱹᱞᱤᱭᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱮᱴᱟᱜ ᱡᱟᱹᱛᱨᱤ ᱠᱷᱚᱱ ᱫᱚ ᱗ ᱦᱚᱲ ᱫᱚ ᱨᱮᱥᱢᱟ ᱟᱨ ᱟᱡ ᱨᱤᱱ ᱚᱲᱟᱜ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾
ᱠᱚᱞᱭᱟᱬ-ᱰᱚᱢᱵᱤᱵᱽᱞᱤ
ᱠᱚᱞᱭᱟᱬ-ᱰᱚᱢᱵᱤᱵᱽᱞᱤ ᱫᱚ ᱢᱤᱫ ᱡᱟᱣᱟ ᱥᱚᱦᱚᱨ ᱠᱟᱱᱟ ᱟᱨ ᱱᱚᱶᱟ ᱫᱚ ᱢᱩᱢᱵᱟᱭ ᱢᱟᱦᱟᱱᱚᱜᱚᱨ ᱴᱚᱴᱷᱟ ᱵᱷᱤᱛᱤᱨ ᱨᱮ ᱦᱤᱡᱩᱜᱼᱟ ᱟᱨ ᱱᱚᱶᱟ ᱫᱚ ᱢᱤᱫ ᱱᱚᱜᱚᱨ ᱱᱤᱜᱟᱢ ᱠᱟᱱᱟ ᱚᱠᱚᱭᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱢᱚᱦᱟᱨᱟᱥᱴᱨᱚ ᱨᱮ ᱴᱷᱟᱱᱮ ᱦᱚᱱᱚᱛ ᱨᱮᱱᱟᱜ ᱠᱚᱞᱭᱟᱬ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱨᱮᱱᱟᱜ ᱛᱷᱟᱯᱚᱱ ᱫᱚ ᱑᱙᱘᱒ ᱥᱟᱞ ᱨᱮ ᱠᱚᱞᱭᱟᱬ ᱟᱨ ᱰᱚᱢᱵᱤᱵᱽᱞᱤ ᱨᱮᱱᱟᱜ ᱡᱟᱣᱟ ᱴᱟᱣᱩᱱᱥᱤᱯ ᱨᱮᱱᱟᱜ ᱪᱟᱪᱞᱟᱣ ᱞᱟᱹᱜᱤᱫ ᱛᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱠᱚᱞᱭᱟᱬ ᱨᱮᱱᱟᱜ ᱗᱐᱐ ᱠᱷᱚᱱ ᱰᱮᱦᱮᱨ ᱥᱮᱨᱢᱟ ᱨᱮᱱᱟᱜ ᱱᱟᱜᱟᱢ ᱢᱮᱱᱟᱜᱼᱟ ᱾
ᱥᱤᱧᱚᱛ ᱥᱚᱨᱠᱟᱨ ᱫᱚ ᱠᱟᱹᱡ ᱫᱤᱱ ᱦᱩᱭ ᱮᱱᱟ ᱥᱢᱟᱨᱴ ᱥᱤᱴᱤ ᱯᱨᱚᱡᱮᱠᱴ ᱞᱟᱹᱜᱤᱫ ᱛᱮ ᱢᱚᱦᱟᱨᱟᱥᱴᱨᱚ ᱯᱚᱱᱚᱛ ᱨᱮᱱᱟᱜ ᱢᱚᱬᱮ ᱜᱚᱴᱟᱝ ᱥᱚᱦᱚᱨᱮ ᱩᱪᱷᱟᱹᱱ ᱠᱮᱫᱟ ᱾ ᱠᱚᱞᱭᱟᱬ-ᱰᱚᱢᱵᱤᱵᱽᱞᱤ ᱫᱚ ᱚᱸᱰᱮ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ ᱾ ᱮᱴᱟᱜ ᱯᱩᱱᱭᱟᱹ ᱥᱚᱦᱚᱨ ᱫᱚ ᱚᱣᱨᱚᱝᱜᱟᱵᱟᱫᱽ, ᱱᱟᱥᱤᱠ, ᱱᱟᱜᱽᱯᱩᱨ ᱟᱨ ᱴᱷᱟᱱᱮ ᱢᱮᱱᱟᱜᱼᱟ ᱾
ᱦᱚᱲ ᱮᱞ
᱒᱐᱑᱑ ᱥᱟᱞ ᱨᱮᱱᱟᱜ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱠᱚᱞᱭᱟᱬ-ᱰᱚᱢᱵᱤᱵᱽᱞᱤ ᱨᱤᱱ ᱦᱚᱲ ᱮᱞ ᱫᱚ ᱑,᱒᱔᱖,᱓᱘᱑ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱠᱚᱲᱟ ᱦᱚᱲ ᱮᱞ ᱕᱒% ᱟᱨ ᱛᱤᱨᱞᱟᱹ ᱔᱘% ᱢᱮᱱᱟᱜ ᱠᱚᱣᱟ ᱾ ᱠᱚᱞᱭᱟᱬ-ᱰᱚᱢᱵᱤᱵᱽᱞᱤ ᱨᱮᱱᱟᱜ ᱥᱮᱪᱮᱫ ᱫᱚᱨ ᱫᱚ ᱙᱘.᱐᱖% ᱢᱮᱱᱟᱜᱼᱟ, ᱱᱚᱶᱟ ᱡᱟᱹᱛᱤᱭᱟᱹᱨᱤ ᱥᱮᱪᱮᱫ ᱫᱚ ᱗᱔.᱐᱔% ᱠᱷᱚᱱ ᱫᱚ ᱰᱮᱦᱮᱨ ᱜᱮᱭᱟ: ᱠᱚᱲᱟ ᱟᱜ ᱥᱮᱪᱮᱫ ᱫᱚ ᱙᱘.᱑᱑% ᱢᱮᱱᱟᱜᱼᱟ ᱟᱨ ᱛᱤᱨᱞᱟᱹ ᱭᱟᱜ ᱥᱮᱪᱮᱫ ᱫᱚ ᱙᱕.᱗᱓% ᱢᱮᱱᱟᱜᱼᱟ ᱾ ᱠᱚᱞᱭᱟᱬ-ᱰᱚᱢᱵᱤᱵᱽᱞᱤ ᱨᱮ, ᱙.᱔᱗% ᱦᱚᱲ ᱮᱞ ᱫᱚ ᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚ ᱢᱮᱱᱟᱜ ᱠᱚᱣᱟ ᱾ ᱠᱚᱞᱭᱟᱬ-ᱰᱚᱢᱵᱤᱵᱽᱞᱤ ᱫᱚ ᱱᱟᱵᱤ ᱢᱩᱢᱵᱟᱭ ᱛᱟᱭᱚᱢ ᱫᱚᱥᱟᱨ ᱟᱹᱰᱤ ᱞᱚᱜᱚᱱ ᱩᱛᱱᱟᱹᱣ ᱥᱚᱦᱚᱨ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱚ ᱢᱟᱱᱟᱣᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:1982 establishments in Maharashtra ᱛᱷᱚᱠ:ᱡᱟᱣᱟ ᱥᱚᱦᱚᱨ ᱛᱷᱚᱠ:ᱢᱚᱦᱟᱨᱟᱥᱴᱨᱚ ᱨᱮᱱᱟᱜ ᱥᱚᱦᱚᱨ ᱠᱚ ᱛᱷᱚᱠ:ᱥᱤᱧᱚᱛ ᱨᱮ ᱥᱢᱟᱨᱴ ᱥᱚᱦᱚᱨ ᱠᱚ
ᱡᱮᱢᱥ ᱠᱞᱚᱨᱠ ᱢᱟᱠᱥᱣᱮᱞ
ᱡᱮᱢᱥ ᱠᱞᱚᱨᱠ ᱢᱟᱠᱥᱣᱮᱞ
ᱡᱮᱢᱥ ᱠᱞᱚᱨᱠ ᱢᱟᱠᱥᱣᱮᱞ (James Clerk Maxwell) ᱥᱠᱚᱴᱞᱟᱸᱰ (UK) ᱨᱤᱱᱤᱡ ᱢᱤᱫ ᱧᱩᱛᱩᱢᱟᱱ ᱮᱞᱠᱷᱟᱱᱤᱭᱟ. ᱟᱨ Physicists ᱮ ᱛᱟᱦᱮᱸ ᱠᱟᱱᱟ ᱾ ᱱᱩᱭ ᱫᱚ ᱑᱘᱖᱕ ᱥᱟᱞᱮᱨᱮ ᱵᱤᱡᱽᱞᱤ ᱪᱩᱸᱵᱚᱠᱤᱭᱟ. ᱨᱟᱭ (Principles ) ᱮ ᱥᱚᱫᱚᱨ ᱠᱮᱜᱼᱟ, ᱡᱟᱦᱟᱸᱛᱮ ᱨᱚᱲᱭᱚᱢ ᱟᱨ ᱧᱮᱱᱮᱞᱚᱢ ᱨᱮᱭᱟᱜ ᱵᱟ.ᱭ ᱚᱰᱚᱠ ᱦᱩᱭ ᱫᱟᱲᱮᱭᱟᱫᱼᱟ ᱾ ᱠᱞᱟᱥᱤᱠᱚᱞ ᱵᱤᱡᱽᱞᱤ ᱪᱩᱸᱵᱚᱠᱤᱭᱟ. ᱛᱷᱮᱣᱨᱤ ᱪᱩᱸᱵᱚᱠᱟᱨᱤ ᱟᱨ ᱳᱯᱴᱤᱠᱥ ᱟᱜ ᱴᱷᱟᱶ ᱨᱮ ᱮᱢ ᱟᱠᱟᱱ ᱛᱷᱮᱣᱨᱤ ᱞᱟ.ᱜᱤᱫ ᱛᱮ ᱩᱱᱤ ᱫᱚ ᱵᱟ.ᱲᱛᱤ ᱞᱮᱠᱟᱛᱮᱭ ᱩᱭᱦᱟ.ᱨᱚᱜᱼᱟ ᱾ ᱢᱟᱠᱥᱣᱮᱞ ᱫᱚ ᱦᱩᱞᱥᱟ.ᱭ ᱦᱩᱫᱤᱥ ᱮ ᱫᱚᱦᱚ ᱠᱮᱜᱼᱟ ᱫᱚ ᱢᱟᱨᱥᱟᱞ ᱵᱤᱡᱽᱞᱤ ᱪᱩᱸᱵᱚᱠᱤᱭᱟ. ᱦᱮᱞᱠᱟᱣ ᱠᱟᱱᱟ ᱟᱨ ᱱᱚᱣᱟ ᱞᱮᱠᱟᱛᱮ ᱫᱚ ᱯᱷᱩᱨᱜᱟ.ᱞ ᱜᱮᱭᱟ ᱾ ᱥᱠᱳᱴᱤᱥ ᱯᱷᱤᱡᱤᱥᱤᱥᱴ ᱡᱮᱢᱥ ᱠᱞᱚᱨᱠ ᱢᱟᱠᱥᱣᱮᱞ ᱫᱚ ᱱᱚᱣᱟ ᱛᱷᱮᱣᱨᱤ ᱞᱟ.ᱜᱤᱫ ᱦᱩᱞ ᱮ ᱟ.ᱜᱩ ᱠᱮᱜᱼᱟ ᱾
ᱩᱯᱨᱩᱢ
ᱢᱟᱠᱥᱣᱮᱞ ᱟᱜ ᱡᱟᱱᱟᱢ ᱫᱚ ᱮᱰᱤᱱᱵᱚᱨᱜᱽ (ᱥᱠᱳᱴᱞᱟᱸᱰ) ᱨᱮ ᱑᱓ ᱱᱚᱵᱷᱮᱢᱵᱚᱨ ᱑᱘᱓᱑ ᱥᱟᱞᱮᱨᱮ ᱦᱩᱭ ᱞᱮᱱᱟ ᱾ ᱩᱱᱤ ᱫᱚ ᱮᱰᱤᱱᱵᱚᱨᱜᱽ ᱡᱮᱜᱮᱛ ᱵᱤᱨᱫᱟ.ᱜᱟᱲ ᱟᱨᱵᱟᱝ ᱠᱮᱸᱵᱽᱨᱤᱡᱽ ᱨᱮ ᱥᱮᱪᱮᱫ ᱮ ᱟᱢᱮᱴ ᱞᱮᱜᱼᱟ ᱾ ᱑᱘᱕᱖ ᱠᱷᱚᱱ ᱑᱘᱖᱐ ᱫᱷᱟ.ᱵᱤᱡ ᱩᱱᱤ ᱫᱚ ᱞᱚᱱᱰᱚᱱ ᱨᱮᱭᱟᱜ ᱮᱵᱚᱨᱰᱤᱱ ᱨᱮᱭᱟᱜ ᱢᱟᱨᱥᱚᱞ ᱵᱤᱨᱫᱟ.ᱜᱟᱲ ᱨᱮ ᱯᱩᱨᱠᱩᱛᱤᱭᱟ. ᱥᱟᱱᱟᱥ (Natural Philosophy ) ᱨᱤᱱᱤᱡ ᱯᱨᱚᱯᱷᱮᱥᱳᱨ ᱮ ᱛᱟᱦᱮᱸ ᱠᱟᱱᱟ ᱾ ᱥᱟᱞ ᱑᱘᱖᱐ ᱠᱷᱚᱱ ᱖᱘ ᱫᱷᱟ.ᱵᱤᱡ ᱩᱱᱤ ᱫᱚ ᱞᱚᱱᱰᱚᱱ ᱨᱮᱭᱟᱜ ᱠᱤᱝ ᱵᱤᱨᱫᱟ.ᱜᱟᱲ ᱨᱮ ᱯᱷᱤᱡᱤᱠᱥ ᱟᱨ ᱮᱥᱴᱨᱳᱱᱳᱢᱤ ᱨᱮ ᱜᱟᱞᱚᱪᱤᱭᱟ. ᱞᱮᱠᱟᱛᱮᱭ ᱛᱟᱦᱮᱸ ᱠᱟᱱᱟ ᱾ ᱑᱘᱖᱘ ᱥᱟᱞᱮᱨᱮ ᱩᱱᱤ ᱫᱚ ᱪᱟ.ᱠᱨᱤ ᱠᱟ.ᱢᱤ ᱠᱷᱚᱱ ᱡᱤᱨᱟ.ᱣ ᱮ ᱦᱟᱛᱟᱣ ᱠᱮᱜᱼᱟ ᱾ ᱤᱠᱷᱟ.ᱱ ᱑᱘᱗᱑ ᱨᱮ ᱩᱱᱤ ᱫᱚ ᱟᱨ ᱦᱚᱸ ᱠᱮᱸᱵᱽᱨᱤᱡᱽ ᱨᱮ ᱮᱠᱥᱯᱮᱨᱤᱢᱮᱱᱴᱟᱞ ᱯᱷᱤᱡᱤᱠᱥ ᱛᱷᱚᱱᱚᱛ ᱨᱮ ᱯᱨᱚᱯᱷᱮᱥᱳᱨ ᱞᱮᱠᱟᱛᱮ ᱟᱨ ᱦᱚᱸ ᱟᱺᱜᱤᱵᱷᱷᱟᱨ ᱠᱚ ᱪᱟᱞ ᱟᱫᱮᱭᱟ ᱾ ᱩᱱᱤ ᱭᱟᱜ ᱛᱟ.ᱨᱤ ᱨᱮ ᱤᱱᱟ. ᱚᱠᱛᱚ ᱨᱮᱫᱚ ᱧᱩᱛᱩᱢᱟᱱ ᱞᱟᱵᱚᱨᱤᱴᱳᱨᱤ ᱨᱮᱭᱟᱜ ᱨᱩᱯᱨᱚᱝ ᱴᱷᱟ.ᱣᱠᱟ. ᱦᱩᱭ ᱮᱱᱟ ᱾ ᱱᱚᱝᱠᱟᱛᱮ ᱡᱮᱢᱥ ᱠᱞᱚᱨᱠ ᱢᱟᱠᱥᱣᱮᱞ ᱟᱜ ᱜᱩᱨ ᱫᱚ ᱑᱘᱗᱙ ᱥᱟᱞᱮᱨᱮ ᱦᱩᱭ ᱮᱱᱟ ᱾
ᱥᱟᱹᱠᱷᱭᱟᱹᱛ
http://www.dictionary.com/browse/maxwell
http://www.nikhef.nl/~h73/kn1c/praktikum/phywe/LEP/Experim/1_3_18.pdf
http://www.parliament.uk/edm/2005-06/2048
http://www-history.mcs.st-and.ac.uk/HistTopics/Knots_and_physics.html
ᱵᱟᱦᱨᱮ ᱡᱚᱱᱚᱲ
https://www.gutenberg.org/author/Maxwell,+James+Clerk
https://librivox.org/author/736
http://www-history.mcs.st-andrews.ac.uk/Biographies/Maxwell.html
http://www.numericana.com/arms/maxwell.htm
http://www.clerkmaxwellfoundation.org/
ᱠᱨᱩᱥᱱᱟ ᱜᱟᱰᱟ
ᱠᱨᱩᱥᱱᱟ ᱜᱟᱰᱟ ᱫᱚ ᱥᱤᱧᱚᱛ ᱨᱮᱱᱟᱜ ᱢᱤᱫ ᱜᱟᱰᱟ ᱠᱟᱱᱟ ᱾ ᱱᱚᱶᱟ ᱫᱚ ᱣᱮᱥᱴᱚᱨᱱ ᱜᱷᱟᱴ (Western Ghat) ᱵᱩᱨᱩ ᱨᱮᱱᱟᱜ ᱢᱟᱦᱟᱵᱟᱞᱮᱥᱚᱨ ᱯᱚᱨᱵᱚᱛ ᱠᱷᱚᱱᱟᱜ ᱞᱤᱸᱡᱤ ᱚᱰᱚᱠᱚᱜ ᱠᱟᱱᱟ᱾ ᱱᱚᱶᱟ ᱨᱮᱱᱟᱜ ᱡᱤᱞᱤᱧ ᱑᱔᱐᱐ ᱠᱤᱞᱚᱢᱤᱴᱚᱨ ᱜᱟᱱ ᱢᱮᱱᱟᱜᱼᱟ᱾ ᱱᱚᱶᱟ ᱫᱚ ᱥᱟᱣᱛᱷ-ᱤᱥᱴ ᱯᱚᱱᱚᱛ ᱢᱚᱦᱟᱨᱟᱥᱴᱨᱚ, ᱠᱚᱨᱱᱟᱴᱚᱠ, ᱛᱮᱞᱮᱝᱜᱟᱱᱟ, ᱟᱱᱫᱷᱨᱚ ᱯᱨᱚᱫᱮᱥ ᱥᱮᱫ ᱛᱮ ᱵᱮᱻ ᱚᱯᱷ ᱵᱮᱸᱜᱚᱞ (ᱵᱮᱸᱜᱚᱞ ᱢᱟᱦᱟᱫᱚᱨᱭᱟ) ᱨᱮ ᱧᱩᱨᱩᱜ ᱠᱟᱱᱟ ᱾ ᱱᱚᱶᱟ ᱜᱟᱰᱟ ᱨᱮᱱᱟᱜ ᱫᱩᱞ ᱢᱤᱫ ᱜᱟᱰᱟ ᱠᱚ ᱫᱚ ᱦᱩᱭᱩᱜ ᱠᱟᱱᱟ : ᱜᱷᱟᱴᱯᱨᱚᱵᱷᱟ ᱜᱟᱰᱟ, ᱢᱟᱞᱟᱯᱨᱚᱵᱷᱟ ᱜᱟᱰᱟ, ᱵᱷᱤᱢᱟ ᱜᱟᱰᱟ, ᱛᱩᱝᱜᱚᱵᱷᱚᱫᱽᱨᱟ ᱜᱟᱰᱟ ᱟᱨ ᱢᱩᱥᱤ ᱜᱟᱰᱟ ᱾ ᱠᱨᱩᱥᱱᱟ ᱜᱟᱰᱟ ᱵᱷᱤᱲᱟᱹᱣ ᱨᱮ ᱵᱤᱡᱚᱭᱣᱟᱰᱟ ᱟᱨ ᱢᱩᱥᱤ ᱜᱟᱰᱟ ᱟᱲᱮ ᱨᱮ ᱦᱟᱭᱫᱽᱨᱟᱵᱟᱫᱽ ᱢᱮᱱᱟᱜᱼᱟ ᱾ ᱱᱚᱶᱟ ᱜᱟᱰᱟ ᱨᱮᱱᱟᱜ ᱢᱚᱪᱟ (mouth) ᱨᱮ ᱟᱹᱰᱤ ᱢᱟᱨᱟᱝ ᱰᱮᱞᱴᱟ (Delta) ᱢᱮᱱᱟᱜᱼᱟ ᱾
ᱥᱟᱨᱚᱫᱟ ᱫᱮᱵᱤ
ᱡᱤᱭᱚᱱ
ᱡᱟᱱᱟᱢ ᱟᱨ ᱜᱷᱟᱨᱚᱸᱡᱽ ᱑᱘᱕᱓ ᱥᱟᱞᱮ ᱒᱒ ᱰᱤᱥᱮᱢᱵᱚᱨ (ᱵᱟᱝᱞᱟ ᱑᱒᱖᱐ ᱥᱟᱞᱮ ᱘ ᱯᱩᱥ ᱦᱤᱱᱫᱩ ᱯᱟᱸᱡᱤ ᱞᱮᱠᱟᱛᱮ, ᱟᱸᱜᱷᱟᱲ ᱠᱨᱤᱥᱱᱟ ᱥᱚᱯᱛᱚᱢᱤ ᱛᱤᱛᱷᱤ) ᱯᱚᱪᱷᱤᱢᱵᱟᱝᱞᱟ ᱨᱮᱱᱟᱜ ᱵᱤᱥᱱᱩᱯᱩᱨ ᱢᱚᱦᱚᱠᱩᱢᱟ ᱨᱮ ᱢᱮᱱᱟᱜ ᱢᱤᱫ ᱦᱩᱰᱤᱧ ᱟᱛᱳ ᱡᱚᱭᱨᱟᱢᱵᱟᱴᱤ ᱨᱮ ᱨᱮᱸᱜᱮᱡᱽ ᱵᱨᱟᱢᱵᱷᱚᱱ ᱜᱷᱟᱨᱚᱸᱡᱽ ᱨᱮᱭ ᱡᱟᱱᱟᱢ ᱞᱮᱱᱟ᱾ ᱟᱯᱟᱛ ᱟᱜ ᱧᱩᱛᱩᱢ ᱫᱚ ᱨᱟᱢᱪᱚᱱᱫᱨᱚ ᱢᱩᱠᱷᱭᱚᱯᱟᱫᱷᱟᱭ ᱟᱨ ᱟᱭᱳ ᱟᱜ ᱧᱩᱛᱩᱢ ᱫᱚ ᱥᱮᱢᱟᱥᱩᱱᱫᱚᱨᱤ ᱫᱮᱵᱤ᱾. ᱥᱟᱨᱚᱫᱟ ᱫᱮᱵᱤ ᱨᱮᱱ ᱵᱟᱵᱟᱜᱟᱬᱟ ᱠᱚ ᱫᱚ ᱨᱟᱢ ᱨᱮᱱ ᱩᱯᱟᱥᱚᱠ ᱠᱚ ᱛᱟᱦᱮᱸ ᱠᱟᱱᱟ᱾ ᱥᱟᱨᱚᱫᱟ ᱫᱮᱵᱤ ᱫᱚ ᱩᱱᱠᱤᱱ ᱨᱮᱱ ᱢᱟᱨᱟᱝ ᱜᱤᱫᱽᱨᱟᱹᱭ ᱛᱟᱦᱮᱸ ᱠᱟᱱᱟ᱾ᱡᱟᱱᱟᱢ ᱛᱟᱭᱚᱢ ᱯᱳᱭᱞᱳ ᱛᱮ ᱥᱟᱨᱚᱫᱟ ᱫᱮᱵᱤ ᱟᱜ ᱧᱩᱛᱩᱢ ᱠᱚ ᱫᱚᱦᱚ ᱞᱮᱫᱟ "ᱠᱷᱮᱢᱟᱝᱠᱚᱨᱤ"᱾ ᱨᱟᱥᱤ ᱞᱮᱠᱟ ᱛᱮ ᱧᱩᱛᱩᱢ ᱠᱚ ᱫᱚᱦᱚ ᱞᱮᱫ ᱛᱟᱭᱟ "ᱴᱷᱟᱠᱩᱨᱢᱚᱱᱤ"᱾ ᱛᱟᱭᱚᱢ ᱛᱮ "ᱠᱷᱮᱢᱟᱝᱠᱚᱨᱤ" ᱧᱩᱛᱩᱢ ᱵᱚᱫᱚᱞ ᱛᱮ "ᱥᱟᱨᱚᱫᱟᱢᱚᱱᱤ" ᱠᱚ ᱫᱚᱦᱚ ᱞᱮᱫᱟ᱾ ᱨᱟᱢᱪᱚᱱᱫᱨᱚ ᱢᱩᱠᱷᱭᱚᱯᱟᱫᱷᱟᱭ ᱫᱚ ᱪᱟᱥ ᱠᱟ.ᱢᱤ ᱠᱟᱛᱮᱫ ᱟᱨ ᱵᱚᱸᱜᱟ ᱠᱟᱛᱮᱫ ᱜᱷᱟᱨᱚᱸᱡᱽ ᱮ ᱥᱟᱢᱲᱟᱣ ᱮᱫ ᱛᱟᱦᱮᱸ ᱠᱟᱱᱟ ᱟᱨ ᱱᱩᱠᱩ ᱯᱮ ᱵᱚᱭᱦᱟᱭ ᱧᱮᱞ ᱮᱫ ᱠᱚ ᱛᱟᱦᱮᱸ ᱠᱟᱱᱟ᱾ ᱨᱮᱸᱜᱮᱡᱽ ᱦᱳᱭ ᱠᱟᱛᱮᱫ ᱦᱚᱸ ᱩᱱᱤ ᱫᱚ ᱦᱚᱲᱟᱜ ᱮ ᱩᱯᱠᱟ.ᱨ ᱮᱫ ᱛᱟᱦᱮᱸ ᱠᱟᱱᱟ ᱟᱨ ᱡᱟ.ᱥᱛᱤ ᱮ ᱫᱟᱱ ᱮᱫ ᱛᱟᱦᱮᱸ ᱠᱟᱱᱟ᱾ ᱥᱟᱨᱚᱫᱟ ᱫᱮᱵᱤ ᱡᱟᱱᱟᱢ ᱛᱟᱭᱚᱢ ᱫᱚ ᱠᱟᱫᱟᱢᱵᱤᱱᱤ ᱧᱩᱛᱩᱢ ᱛᱮ ᱢᱤᱫ ᱠᱩᱲᱤ ᱜᱤᱫᱽᱨᱟᱹ ᱟᱨ ᱯᱨᱚᱥᱚᱱ-ᱱᱚ ᱠᱩᱢᱟᱨ, ᱩᱢᱮᱥᱪᱚᱱᱫᱨᱚ, ᱠᱟᱞᱤᱠᱩᱢᱟᱨ, ᱵᱟᱨᱫᱟᱯᱨᱚᱥᱟᱫ, ᱟᱨ ᱚᱵᱷᱚᱭᱪᱟᱨᱚᱱ ᱧᱩᱛᱩᱢ ᱛᱮ ᱢᱚᱲᱮ ᱜᱚᱴᱟᱜ ᱠᱚᱲᱟ ᱜᱤᱫᱽᱨᱟᱹ ᱠᱚ ᱡᱟᱱᱟᱢ ᱞᱮᱱᱟ᱾
ᱜᱤᱫᱽᱨᱟᱹ ᱡᱤᱭᱚᱱ
ᱜᱤᱫᱽᱨᱟᱹ ᱚᱠᱛᱚ ᱨᱮ ᱫᱚ ᱟᱛᱳ ᱚᱲᱟᱜ ᱨᱮᱱ ᱮᱴᱟᱜ ᱠᱩᱲᱤ ᱦᱚᱯᱚᱱ ᱠᱚ ᱞᱮᱠᱟ ᱜᱮ ᱥᱟᱨᱚᱫᱟ ᱫᱮᱵᱤ ᱟᱜ ᱡᱤᱭᱚᱱ ᱦᱚᱸ ᱟ.ᱰᱤ ᱜᱮ ᱥᱟᱫᱟᱢᱟᱴᱷᱟᱭ ᱛᱟᱦᱮᱸ ᱠᱟᱱᱟ᱾ ᱟᱲᱟᱜ ᱨᱮᱱᱟᱜ ᱠᱟᱢᱤ ᱠᱚ ᱥᱟᱶ ᱛᱮ ᱩᱱᱤ ᱫᱚ ᱟᱡ ᱨᱮᱱ ᱵᱚᱭᱦᱟ ᱠᱟᱭ ᱧᱮᱞ ᱮᱫ ᱠᱚ ᱛᱟᱦᱮᱸ ᱠᱟᱱᱟ, ᱰᱟᱝᱨᱤ ᱞᱟ.ᱜᱤᱫ ᱜᱟ.ᱰᱭᱟ. ᱫᱟᱜ ᱠᱷᱚᱱ ᱫᱚᱞ ᱜᱷᱟᱥ ᱮ ᱜᱮᱫ ᱟ.ᱜᱩ ᱮᱫ ᱛᱟᱦᱮᱸ ᱠᱟᱱᱟ, ᱠᱷᱮᱛ ᱨᱮ ᱠᱟ.ᱢᱤ ᱦᱚᱲ ᱠᱚ ᱞᱟ.ᱜᱤᱛ ᱠᱷᱟᱱ.ᱡᱟ.ᱲᱤ ᱤᱫᱤᱭᱮᱫ ᱛᱟᱦᱮᱱ ᱠᱟᱱᱟ᱾ ᱩᱱᱤ ᱫᱚ ᱥᱠᱩᱞ ᱨᱮ ᱵᱷᱩᱨᱛᱤ ᱠᱟᱛᱮᱫ ᱚᱞᱚᱜ ᱫᱚ ᱵᱟᱭ ᱥᱮᱲᱟ ᱟᱠᱟᱫᱟ ᱛᱟᱦᱮᱸ ᱠᱟᱱᱟ᱾ ᱠᱟ.ᱴᱤᱡ ᱡᱚᱠᱷᱟᱱ ᱟᱡ ᱨᱮᱱ ᱵᱚᱭᱦᱟ ᱠᱚ ᱥᱟᱶ ᱛᱮ ᱥᱠᱩᱞ ᱮ ᱪᱟᱞᱟᱜ ᱠᱟᱱ ᱛᱟᱦᱮᱸ ᱠᱟᱱᱟ ᱟᱨ ᱩᱱ ᱜᱮ ᱪᱤᱠᱤ ᱠᱚ ᱫᱚᱭ ᱧᱮᱞ ᱴᱷᱤᱠ ᱞᱮᱫᱟ᱾ ᱨᱟᱢᱠᱨᱤᱱᱚ ᱥᱟᱶ ᱵᱟᱯᱞᱟ ᱛᱟᱭᱚᱢ ᱟᱡ ᱨᱮ ᱱᱮᱛᱟᱛ ᱮᱨ ᱞᱚᱠᱷᱤ ᱫᱮᱵᱤ ᱟᱨ ᱥᱮᱢᱯᱩᱠᱩᱨ ᱨᱮ ᱢᱤᱫ ᱠᱩᱲᱤ ᱜᱤᱫᱽᱨᱟᱹ ᱴᱷᱮᱱ ᱵᱷᱟᱜᱮ ᱞᱮᱠᱟ ᱚᱞᱚᱜ ᱮ ᱥᱮᱲᱟ ᱞᱮᱫᱟ᱾ ᱟᱛᱳ ᱨᱮ ᱦᱳᱭᱳᱜ ᱠᱟᱱ ᱛᱟᱦᱮ ᱠᱟᱱ ᱡᱟᱛᱨᱚ ᱠᱚ ᱠᱷᱚᱱᱟᱜ ᱟᱭᱢᱟ ᱥᱞᱳᱠ ᱠᱚᱭ ᱥᱮᱲᱟ ᱞᱮᱫᱟ᱾ ᱠᱟ.ᱴᱤᱡ ᱠᱷᱚᱱ ᱜᱮ ᱞᱚᱠᱷᱤ ᱠᱟᱞᱤ ᱵᱚᱸᱜᱟ ᱟᱜ ᱯᱩᱛᱩᱞ ᱵᱮᱱᱟᱜ ᱠᱟᱛᱮᱫ ᱮ ᱠᱷᱮᱞ ᱮᱫ ᱛᱟᱦᱮᱸ ᱠᱟᱱᱟ᱾ ᱠᱟ.ᱴᱤᱡ ᱠᱷᱚᱱ ᱜᱮ ᱢᱚᱦᱟᱢᱟᱭᱟ ᱵᱚᱸᱜᱟ ᱟᱜ ᱫᱷᱮᱱ ᱮ ᱦᱮᱣᱟ ᱞᱮᱱᱟ᱾ ᱞᱟ.ᱭᱟᱠᱟᱱᱟ ᱩᱱ ᱚᱠᱛᱚ ᱠᱷᱚᱱ ᱜᱮ ᱩᱱᱤᱭᱟᱜ ᱫᱚ ᱟᱭᱢᱟ ᱞᱮᱠᱟᱱ ᱚᱵᱷᱤᱜ-ᱜᱚᱛᱟ ᱦᱳᱭᱳᱜ ᱠᱟᱱ ᱛᱟᱦᱮᱸ ᱠᱟᱱ ᱛᱟᱭᱟ᱾ ᱠᱟ.ᱴᱤᱡ ᱡᱚᱠᱷᱟᱱ ᱨᱮᱱᱟᱜ ᱠᱟᱛᱷᱟ ᱞᱟ.ᱭ ᱞᱟ.ᱭ ᱛᱮᱭ ᱟᱠᱟᱫᱟ ᱵᱟᱝ ᱢᱟ "ᱟᱡ ᱞᱮᱠᱟᱱ ᱜᱮ ᱢᱤᱫ ᱴᱟᱝ ᱠᱩᱲᱤ ᱜᱤᱫᱽᱨᱟᱹ ᱟᱡ ᱥᱟᱶ ᱛᱮ ᱛᱟᱦᱮᱸ ᱠᱟᱛᱮᱫ ᱠᱟᱢᱤ ᱠᱚᱭ ᱜᱟᱲᱚ ᱟᱭ ᱠᱟᱱ ᱛᱟᱦᱮᱸ ᱠᱟᱱᱟ, ᱨᱚᱲ ᱞᱟᱸᱫᱟᱭᱮᱫ ᱛᱟᱦᱮᱸ ᱠᱟᱱᱟᱭ, ᱢᱮᱱ ᱠᱷᱟᱱ ᱦᱚᱲ ᱠᱚ ᱦᱮᱡ ᱞᱮᱱ ᱠᱷᱟᱱ ᱟᱫ ᱩᱱᱤ ᱫᱚ ᱵᱟᱭ ᱧᱮᱞ ᱧᱟᱢᱮ ᱠᱟᱱ ᱛᱟᱦᱮᱸ ᱠᱟᱱᱟ᱾ ᱜᱮᱞ ᱥᱮᱨᱢᱟ ᱦᱟ.ᱵᱤᱡ ᱱᱚᱝᱠᱟᱛᱮ ᱧᱮᱞ ᱧᱟᱢ ᱟᱠᱟᱫᱟ᱾
ᱯᱷᱟᱤᱨᱩᱡ ᱞᱟᱵᱤᱵᱟ
ᱯᱷᱟᱤᱨᱩᱡ ᱞᱟᱵᱤᱵᱟᱢᱤᱫᱴᱟᱝ ᱵᱟᱝᱞᱟᱫᱮᱥ ᱞᱤ.ᱴᱟ ᱥᱮᱨᱮᱧ ᱥᱤᱞᱯᱤ ᱠᱟᱱᱟᱭᱮ᱾ ᱜᱟᱱᱮᱨ ᱨᱟᱡᱟ ᱒᱐᱑᱙ ᱨᱮ ᱥᱮᱲᱟᱭ ᱠᱟᱱᱟᱭᱮ ᱾
ᱟᱡᱤᱡ ᱡᱤᱭᱚᱱ ᱟᱨ ᱚᱞᱚᱜ
ᱞᱟᱵᱤᱵᱟ ᱡᱟᱱᱟᱢ ᱠᱷᱩᱞᱱᱟ ᱨᱮ᱾ ᱩᱱᱤ ᱥᱚᱨᱠᱟᱨᱤ ᱠᱨᱳᱱᱮᱥᱱ ᱵᱟᱞᱤᱠᱟ ᱩᱪᱪᱚ ᱵᱤᱫᱚᱫᱟᱞᱭ ᱨᱮ ᱮᱭᱟᱭᱟᱜ ᱠᱮᱞᱟᱥ ᱫᱷᱟᱵᱤᱡ ᱚᱞᱚᱜ ᱞᱮᱱᱟ᱾ ᱟᱡᱤᱡ ᱫᱤᱫᱤ ᱯᱷᱟᱤᱨᱩᱡ ᱢᱟᱞᱤᱦᱟ ᱦᱚ ᱥᱮᱨᱮᱧ ᱥᱤᱞᱯᱤ ᱛᱟᱦᱮᱠᱟᱱᱟ᱾ ᱩᱱᱤ ᱪᱮᱱᱮᱞ ᱟᱤ ᱠᱷᱩᱫᱮ ᱜᱟᱱᱨᱟᱡ ᱒᱐᱑᱓ ᱨᱮ ᱥᱮᱲᱟᱭ ᱠᱟᱱᱟᱭᱮ᱾ ᱟᱡᱤᱡ ᱵᱟᱵᱟ ᱫᱚ ᱵᱤᱡᱱᱮᱥ ᱢᱮᱱ ᱟᱨ ᱟᱡᱤᱡ ᱟᱭᱚ ᱮᱰᱵᱷᱳᱠᱮᱴ᱾
ᱠᱟ.ᱢᱤ ᱡᱤᱭᱚᱱ
ᱞᱟᱵᱤᱵᱟ ᱒ ᱥᱮᱨᱢᱟ ᱠᱷᱚᱱ ᱥᱮᱨᱮᱧ ᱪᱮᱫ ᱮ ᱮᱛᱚᱦᱚᱵ ᱠᱟᱱᱟ᱾ ᱒᱐᱑᱘ ᱨᱮ ᱩᱱᱤ ᱜᱟᱱᱮᱨ ᱨᱟᱡᱟ ᱨᱮ ᱥᱮᱲᱟᱭ ᱠᱟᱱᱟᱭᱮ᱾ ᱯᱩᱭᱞᱩ ᱥᱮᱨᱮᱧ"ᱞᱮᱱ ᱮᱛᱚ ᱪᱟᱤ ᱛᱳᱠᱮ" ᱾ᱚᱱᱟ ᱥᱮᱨᱮᱧ ᱨᱮ ᱟᱲᱟᱝ ᱮ ᱮᱢ ᱟᱠᱟᱱᱟ ᱤᱢᱨᱟᱱ ᱢᱟᱦᱚᱡᱩᱫᱩᱞ ᱥᱮᱨᱮᱧ ᱮ ᱚᱞ ᱟᱠᱟᱫᱟ ᱨᱵᱤᱩᱞ ᱤᱥᱞᱟᱢ ᱡᱤᱭᱚᱱ
ᱯᱩᱱᱭᱟ ᱥᱨᱤᱱᱤᱵᱷᱟᱥ
ᱯᱩᱱᱭᱟ ᱥᱨᱤᱱᱤᱵᱷᱟᱥ (ᱛᱟᱢᱤᱞᱛᱮ ᱺய ஸ்ரீனிவாஸ்) ᱫᱚ ᱢᱤᱫ ᱵᱤᱬᱟ ᱨᱩᱨᱩᱭᱤᱡ ᱠᱟᱱᱟᱭ ᱟᱨ ᱥᱮᱨᱮᱧᱤᱡ ᱠᱟᱱᱟᱭ ᱾
ᱮᱭᱟᱭ ᱥᱮᱨᱢᱟ ᱠᱷᱚᱱ ᱜᱮ ᱟᱡ ᱮᱱᱮᱡ ᱥᱮᱨᱮᱡ ᱨᱮ ᱢᱭᱩᱡᱤᱠ ᱮᱠᱟᱰᱮᱢᱤ ᱨᱤᱱᱤᱡ ᱢᱟᱹᱱᱤᱡ ᱡᱚᱭᱚᱞᱚᱠᱥᱢᱤ ᱟᱹᱭᱩᱨ ᱟᱹᱜᱩᱞᱮᱫᱮᱭᱟ ᱟᱨ ᱚᱱᱟ ᱛᱟᱭᱚᱢ ᱧᱩᱛᱩᱢᱟᱱ ᱵᱤᱬᱟ ᱯᱟᱹᱨᱩᱠᱷᱤᱭᱟᱹ ᱵᱷᱤᱫᱩᱥᱤ ᱨᱤᱱᱤᱡ ᱠᱚᱢᱚᱞᱟ ᱚᱥᱣᱚᱛᱷᱟᱢ ᱴᱷᱮᱫ ᱠᱷᱚᱱ ᱵᱤᱬᱟ ᱨᱩᱭ ᱪᱮᱫ ᱮᱱᱟ ᱾ ᱚᱥᱣᱚᱛᱷᱟᱢᱟ ᱫᱚ ᱧᱩᱛᱩᱢᱟᱱ ᱵᱤᱬᱟ ᱨᱩᱨᱩᱭᱤᱡ ᱤ ᱜᱟᱭᱚᱛᱷᱨᱤ ᱟᱡ ᱟᱭᱚ ᱠᱟᱱᱟᱭ ᱾ᱯᱩᱱᱭᱟ ᱱᱤᱛᱚᱜ ᱥᱚᱸᱜᱤᱛᱷᱚ ᱠᱚᱞᱟ ᱟᱪᱟᱨᱩᱚ ᱥᱩᱜᱩᱬᱟ ᱵᱷᱚᱨᱫᱟᱪᱨᱤ ᱴᱷᱮᱫᱠᱷᱚᱱ ᱠᱚᱨᱱᱟᱴᱚᱠᱤ ᱥᱮᱨᱮᱧ ᱨᱩ  ᱠᱚᱨᱮᱱᱟᱜ ᱞᱟᱦᱟᱜ ᱯᱟᱦᱴᱟᱭ ᱪᱮᱫᱚᱜ ᱠᱟᱱᱟ ᱾ᱟᱡ ᱯᱟᱪᱮ ᱫᱤᱥᱚᱢ ᱨᱮᱱᱟᱜ ᱠᱞᱟᱥᱤᱠᱟᱞ ᱥᱮᱨᱮᱧ ᱨᱩ ᱮᱢᱟᱱ ᱠᱚ ᱤᱫᱤᱭᱟᱛᱮ ᱦᱚᱸ  ᱰᱚᱠᱴᱚᱨ ᱚᱜᱚᱥᱴᱟᱭᱤᱱ ᱯᱚᱣᱞ ᱴᱷᱮᱫ ᱠᱷᱚᱱ ᱮ ᱵᱟᱰᱟᱭ ᱞᱮᱫᱟ ᱾ ᱟᱡ ᱟᱡᱶᱟᱭ  ᱰᱤ ᱮ ᱥᱨᱤᱱᱤᱵᱷᱟᱥ ᱦᱚᱸ ᱟᱹᱰᱤ ᱯᱟᱹᱨᱩᱠᱷᱤᱭᱟᱹ ᱢᱨᱩᱫᱚᱸᱜᱚᱢ ᱨᱩᱨᱩᱭᱤᱱ ᱠᱟᱱᱟᱭ, ᱟᱭᱢᱟ ᱟᱠᱷᱲᱟ ᱠᱚᱨᱮ ᱟᱡ ᱜᱚᱲᱚᱭ ᱮᱢᱟᱭ ᱜᱮᱭᱟ ᱾
ᱨᱩᱥᱤᱠᱟ ᱡᱤᱭᱚᱱ
ᱟᱡ ᱥᱮᱨᱮᱧᱤᱭᱟᱹ ᱦᱚᱨᱤᱦᱚᱨᱚᱱ ᱟᱡᱟᱜ ᱜᱚᱡᱚᱞ ᱟᱞᱵᱚᱢ ᱟᱨ ᱟᱡᱜ ᱟᱨ ᱢᱤᱫ ᱟᱞᱵᱚᱢ ᱠᱳᱞᱳᱱᱤᱭᱟᱞ ᱠᱚᱦᱤᱱ ᱨᱮ ᱦᱚᱸᱭ ᱨᱩ ᱞᱮᱫᱟ ᱾ ᱱᱤᱛ ᱫᱷᱟᱹᱵᱤᱡ ᱵᱤᱬᱟ ᱨᱩᱨᱩᱭᱤᱡ ᱞᱮᱠᱟᱛᱮ 5000 ᱨᱮᱠᱚᱨᱰᱤᱝ ᱮ ᱨᱤᱞᱤᱡ ᱟᱠᱟᱫᱟ ᱾ ᱟᱡ ᱟᱡᱟᱜ ᱞᱚᱜᱚᱱ ᱥᱩᱥᱟᱹᱨ ᱟᱨ ᱴᱷᱟᱹᱣᱠᱟᱹ ᱠᱷᱟᱹᱛᱤᱨ ᱧᱩᱛᱩᱢ ᱛᱟᱭ ᱢᱮᱱᱟᱜ-ᱟ, ᱦᱟᱞᱮᱜᱮ ᱟᱡ ᱵᱷᱟᱭᱳᱞᱤᱱ ᱨᱩᱨᱩᱭᱤᱡ ᱵᱷᱤ ᱮᱥ ᱱᱚᱨᱚᱥᱤᱢᱟᱱ ᱥᱟᱶ ᱵᱭᱟᱪ ᱰᱚᱵᱚᱞ ᱵᱷᱟᱟᱭᱳᱞᱤᱱ ᱠᱚᱱᱥᱚᱨᱴᱳ ᱥᱚᱫᱚᱨ ᱞᱮᱫᱟᱭ ᱾ ᱟᱥᱤᱭᱟ ᱢᱟᱦᱟᱫᱮᱥ ᱨᱤᱱ ᱠᱩᱲᱤ ᱦᱚᱯᱚᱱ ᱵᱟᱰᱚᱦᱤ ᱠᱚ ᱛᱩᱞᱩᱡ ᱢᱤᱫ ᱡᱟᱯᱟᱱᱤᱡ ᱟᱞᱵᱚᱢ 'ᱮᱥᱤᱭᱟᱱ ᱴᱭᱩᱱ ' ᱞᱟᱜᱤᱹᱫ ᱦᱚ ᱟᱡ ᱨᱟᱦᱟᱭ ᱜᱟᱵᱟᱱ ᱞᱮᱫᱟ ᱾ ᱟᱡᱟᱜ ᱵᱮᱱᱰ ' ᱯᱚᱱᱪᱚᱡᱚᱱᱭᱚᱢ' ᱵᱤᱬᱟ ᱨᱮᱱᱟᱜ ᱟᱹᱰᱤᱜᱟᱱ ᱧᱩᱛᱩᱢᱟᱱ ᱱᱟᱣᱟ ᱥᱮᱨᱮᱧ ᱮᱱᱮᱢ ᱮ ᱮᱢ ᱟᱠᱟᱫᱟ ᱾ ᱟᱡᱟᱜ ᱢᱤᱫ ᱟᱞᱵᱚᱢ "ᱵᱤᱬᱟ ᱤᱱ ᱵᱷᱤᱭᱮᱱᱟ " ᱡᱟᱦᱟᱸ ᱫᱚ ᱥᱤᱧᱚᱛ ᱨᱮᱱᱟᱜ ᱨᱩ ᱥᱟᱯᱟᱵᱽ ᱵᱤᱬᱟ ᱞᱟᱹᱜᱤᱫ ᱱᱟᱣᱟ ᱢᱚᱦᱰᱟᱭ ᱥᱚᱫᱚᱨ ᱞᱥᱟᱶ ᱜᱞᱳᱵᱟᱞ ᱦᱤᱴ ᱞᱮᱱᱟ ᱾ ᱚᱱᱟ ᱛᱟᱭᱚᱢ ᱟᱡ ᱟᱨ ᱢᱤᱫᱟᱞ ᱵᱚᱢ ''ᱥᱟᱶᱰ ᱚᱯᱷ ᱥᱣᱟᱱ " ᱧᱩᱛᱩᱢ ᱛᱮ ᱥᱟᱯᱲᱟᱣ ᱞᱮᱫᱟ ᱾
ᱥᱟᱹᱠᱷᱤᱭᱟᱹᱛ
https://web.archive.org/web/20120126041300/http://punyasrinivas.com/bio
https://web.archive.org/web/20120306033120/http://punyasrinivas.com/growth
ᱞᱚᱠᱷᱤ
ᱞᱚᱠᱷᱤ ᱫᱚᱭ ᱦᱩᱭᱩᱜ ᱠᱟᱱᱟ ᱢᱤᱫ ᱫᱤᱱᱫᱩ ᱫᱮᱵᱤ᱾ ᱩᱱᱤ ᱫᱚ ᱫᱷᱚᱱ-ᱫᱚᱨᱤᱵᱽ, ᱦᱟᱞᱟᱝ ᱧᱟᱢ ᱫᱚᱨᱤᱵᱽ, ᱠᱚᱨᱚᱢ-ᱠᱚᱯᱟᱲ, ᱟᱨ ᱱᱟᱯᱟᱭ ᱧᱮᱞᱚᱜ ᱵᱚᱝᱜᱟ ᱠᱟᱱᱟᱭ᱾ ᱩᱱᱤ ᱫᱚ ᱵᱤᱥᱱᱩ ᱵᱮᱨᱟ ᱠᱟᱱᱟᱭ᱾ ᱩᱱᱤᱭᱟᱜ ᱟᱨ ᱢᱤᱫ ᱧᱩᱛᱩᱢ ᱫᱚ ᱢᱚᱦᱟᱞᱚᱠᱷᱤ᱾ ᱡᱳᱭᱱᱳ ᱠᱚᱭᱟᱜ ᱛᱮᱭᱟᱨ ᱪᱤᱛᱚᱨ ᱨᱮ ᱞᱚᱠᱷᱤᱭᱟᱜ ᱥᱟᱶ ᱨᱮ ᱢᱤᱫ ᱠᱚᱠᱚᱨ ᱪᱮᱬᱮ ᱮᱭ ᱧᱮᱞᱚᱜ-ᱟ᱾ ᱵᱟᱝᱢᱟ ᱩᱱᱤ ᱠᱚᱠᱚᱨ ᱫᱚ ᱞᱚᱠᱷᱤ ᱨᱮᱱ ᱤᱫᱤ ᱟᱹᱜᱩᱭᱩᱜ ᱠᱟᱱᱟᱭ᱾ ᱞᱚᱠᱷᱤᱭᱟᱜ ᱛᱩᱨᱩᱭ ᱜᱚᱴᱟᱝ ᱜᱩᱱ ᱢᱮᱱᱟᱜ ᱛᱟᱭᱟ᱾ ᱩᱱᱤ ᱫᱚ ᱵᱤᱥᱱᱩ ᱣᱟᱜ ᱫᱟᱲᱮ ᱨᱣᱱ ᱦᱚᱸ ᱢᱤᱫ ᱚᱝᱥᱚ ᱠᱟᱱᱟᱭ᱾ ᱵᱤᱥᱱᱩ ᱫᱚ ᱨᱟᱢ ᱟᱨ ᱠᱨᱤᱥᱱᱚ ᱨᱩᱯ ᱨᱮ ᱡᱟᱦᱟᱸᱭ ᱛᱟᱦᱮ ᱠᱟᱱᱟ ᱚᱱᱟ ᱚᱠᱛᱚᱨᱮ ᱞᱚᱠᱷᱤ ᱦᱚᱸ ᱥᱤᱛᱟ ᱟᱨ ᱨᱟᱫᱷᱟ ᱢᱩᱴᱷᱟᱹᱱ ᱨᱮ ᱵᱤᱥᱱᱩ ᱨᱮᱱ ᱮᱨᱟ ᱞᱮᱠᱟᱛᱮᱭ ᱥᱮᱞᱮᱫ ᱟᱠᱟᱱᱟ᱾
ᱟᱨᱢᱮᱱᱤᱭᱟᱱ ᱡᱟᱹᱛᱤᱭᱟᱹᱨᱤ ᱯᱷᱩᱨᱜᱟᱹᱞ ᱦᱩᱞ
ᱟᱨᱢᱮᱱᱤᱭᱟᱱ ᱡᱟᱹᱛᱤᱭᱟᱹᱨᱤ ᱯᱷᱩᱨᱜᱟᱹᱞ ᱦᱩᱞ (Armenian: Հայ ազգային-ազատագրական շարժում Hay azgayin-azatagrakan sharzhum) ᱟᱨᱢᱮᱱᱤᱭᱟᱱ ᱯᱚᱱᱚᱛ ᱵᱮᱨᱮᱫ ᱞᱟᱹᱜᱤᱫ ᱮ ᱡᱚᱥ ᱞᱮᱫᱼᱟ ᱾ ᱱᱚᱣᱟ ᱨᱮ ᱥᱟᱶᱛᱟ ᱞᱟᱠᱪᱟᱨ, ᱥᱮᱞᱮᱫ ᱞᱮᱱᱮᱱ ᱨᱮᱦᱚᱸ ᱢᱩᱲ ᱫᱚ ᱢᱤᱞᱤᱴᱟᱹᱨᱤ ᱟᱨ ᱨᱟᱡᱽᱟᱹᱨᱤ ᱦᱩᱞ ᱠᱟᱱ ᱛᱟᱦᱮᱸᱫ, ᱡᱟᱦᱟᱸ ᱯᱩᱭᱞᱩ ᱡᱮᱜᱮᱛ ᱞᱟᱰᱷᱟᱹᱭ ᱡᱚᱠᱷᱟᱫ ᱟᱹᱰᱤ ᱞᱟᱯᱷᱟᱝ ᱥᱮᱴᱮᱨ ᱞᱮᱱᱟ ᱾ ᱳᱴᱳᱢᱟᱱ ᱥᱚᱨᱠᱟᱨ ᱥᱤᱠᱷᱱᱟᱹᱛ ᱟᱨ ᱪᱤᱨᱜᱟᱹᱞ ᱨᱮᱱᱟᱜ ᱚᱨᱥᱚᱝ ᱛᱮ ᱡᱟᱹᱛᱤᱭᱟᱹᱨᱤ ᱵᱟᱫ ᱵᱮᱨᱮᱫ ᱞᱮᱱᱟ ᱟᱨ ᱑᱙᱖᱐ ᱛᱮ ᱟᱨᱢᱮᱱᱤᱭᱟᱱ ᱡᱟᱹᱛᱤᱭᱟᱹᱨᱤ ᱦᱩᱞ ᱵᱮᱨᱮᱫ ᱦᱟᱱᱛᱟᱲ ᱞᱮᱱᱟ ᱾ᱵᱟᱨᱠᱟᱱ ᱫᱤᱥᱚᱢ ᱠᱚᱨᱮ ᱡᱟᱦᱟᱸ ᱞᱮᱠᱟ ᱦᱩᱞ ᱥᱮᱸᱜᱮᱞ ᱡᱩᱞ ᱞᱮᱱᱟ ᱟᱥᱚᱠᱟᱭ ᱛᱮ ᱜᱨᱤᱠ ᱯᱷᱩᱨᱜᱟᱹᱞ ᱨᱮᱱᱟᱜ ᱞᱟᱹᱰᱷᱟᱹᱭ ᱡᱟᱦᱟᱸ ᱞᱮᱠᱟ ᱦᱩᱭ ᱞᱮᱱᱟ ᱱᱚᱶᱟ ᱟᱨᱢᱮᱱᱤᱭᱟᱱ ᱠᱚᱣᱟᱜ ᱞᱟᱹᱰᱷᱟᱹᱭ ᱦᱚᱸ ᱚᱱᱠᱟ ᱜᱮ ᱵᱮᱨᱮᱫ ᱮᱱᱟ ᱾᱑᱘᱘᱐ ᱥᱟᱞ ᱨᱮ ᱳᱴᱳᱢᱟᱱ ᱥᱚᱨᱠᱟᱨ ᱟᱨ ᱠᱩᱫᱽᱨᱤᱥ ᱵᱟᱹᱲᱤᱡ ᱠᱟᱹᱢᱤ ᱠᱷᱟᱹᱛᱤᱨ ᱥᱟᱢᱟᱝ ᱥᱟᱥᱚᱱ ᱤᱞᱟᱹᱠᱟ ᱨᱮ ᱥᱚᱨᱠᱟᱨ ᱵᱤᱨᱩᱫᱷ ᱨᱮ ᱜᱩᱨᱤᱞᱟ ᱞᱟᱹᱰᱷᱟᱹᱭ ᱮᱛᱚᱦᱚᱵ ᱦᱟᱱᱛᱟᱲ ᱞᱮᱱᱟ ᱾
ᱯᱩᱭᱞᱩ ᱡᱮᱜᱮᱛ ᱞᱟᱹᱰᱷᱟᱹᱭ ᱡᱷᱚᱜ ᱳᱴᱳᱢᱟᱱ ᱥᱟᱥᱚᱱ ᱨᱮ ᱛᱟᱦᱮᱸ ᱞᱮᱱ ᱟᱨᱢᱮᱱᱤᱭᱟᱱ ᱠᱚ ᱜᱚᱡ ᱚᱪᱚ ᱞᱟᱹᱜᱤᱫ ᱠᱚ ᱨᱤᱠᱟᱹ ᱠᱮᱫᱼᱟ ᱾ ᱢᱤᱫ ᱵᱟᱨ ᱵᱟᱰᱟᱭ ᱦᱟᱠᱟᱱ ᱦᱤᱥᱟᱹᱵ ᱛᱮ ᱑᱘᱙᱔ ᱠᱷᱚᱱ ᱑᱙᱒᱓ ᱛᱮ ᱑᱕᱐᱐᱐᱐᱐ᱼ᱒᱐᱐᱐᱐᱐᱐ᱟᱨᱢᱮᱱᱤᱭᱟᱱ ᱦᱚᱲ ᱳᱴᱳᱢᱟᱱ ᱥᱚᱨᱠᱟᱨ ᱛᱩᱞᱩᱡ ᱠᱚ ᱜᱚᱡ ᱟᱠᱟᱱᱟ ᱿ ᱡᱟᱦᱟᱸ ᱟᱵᱚ ᱤᱝᱞᱤᱥ ᱛᱮ ᱡᱮᱱᱳᱥᱟᱭᱤᱰ ᱵᱚᱱ ᱢᱮᱛᱟᱣᱟᱜ ᱠᱟᱱᱟ ᱾ ᱒᱕ ᱯᱷᱮᱵᱨᱩᱣᱟᱨᱤ ᱑᱙᱑᱕ ᱨᱮᱱᱟᱜ ᱘᱖᱘᱒ ᱫᱤᱥᱟᱹ ᱛᱮ ᱳᱴᱳᱢᱟᱱ ᱥᱚᱨᱠᱟᱨ ᱨᱤᱱᱤᱡ ᱵᱷᱤᱛᱨᱤ ᱫᱤᱥᱚᱢ ᱢᱚᱱᱛᱨᱟᱲᱚᱭ ᱡᱚᱠᱷᱚᱱ ᱟᱨᱢᱮᱱᱤᱭᱟᱱ ᱦᱚᱲ ᱜᱚᱡ ᱞᱟᱹᱜᱤᱫ ᱨᱤᱠᱟᱹ ᱠᱮᱫᱼᱟᱭ, ᱟᱨᱢᱮᱱᱤᱭᱟᱹ ᱟᱜ ᱟᱹᱭᱫᱟᱹᱨᱤ ᱨᱟᱲᱟᱫᱩᱜ ᱞᱟᱹᱜᱤᱫ ᱢᱤᱫ ᱞᱟᱠᱷ ᱠᱷᱚᱱ ᱡᱟᱹᱥᱛᱤ ᱨᱩᱥᱤᱭᱟᱱ ᱟᱨᱢᱮᱱᱤᱭᱟᱱ ᱨᱩᱥ ᱟᱨᱢᱤ ᱨᱮ ᱠᱚ ᱥᱮᱞᱮᱫ ᱮᱱᱟ ᱾ ᱑᱙᱑᱗ ᱛᱮ ᱳᱴᱳᱢᱟᱱ ᱥᱟᱥᱚᱱ ᱨᱮᱱᱟᱜ ᱟᱹᱰᱤᱜᱟᱱ ᱟᱨᱢᱮᱱᱤᱭᱟᱱ ᱦᱚᱲ ᱛᱟᱦᱮᱱ ᱤᱞᱟᱹᱠᱟᱭ ᱫᱚᱠᱷᱚᱞ ᱠᱮᱫᱼᱟ ᱾ ᱠᱚᱧᱮ ᱠᱟᱣᱠᱟᱥᱚᱥ ᱡᱟᱦᱟᱸᱨᱮ ᱡᱟᱹᱥᱛᱤ ᱟᱨᱢᱮᱱᱤᱭᱟᱱ ᱢᱮᱱᱟᱜ ᱠᱚᱣᱟ ᱒᱘ ᱢᱮ ᱑᱙᱑᱘ ᱨᱮ ᱟᱨᱢᱮᱱᱤᱭᱟᱱ ᱡᱟᱹᱛᱤᱭᱟᱹᱨᱤ ᱠᱟᱣᱩᱱᱥᱤᱞ ᱟᱨᱢᱮᱱᱤᱭᱟ ᱫᱤᱥᱩᱣᱟᱹ ᱨᱟᱡᱽ ᱵᱮᱨᱮᱫ ᱮᱱᱟ ᱢᱮᱱᱛᱮᱫ ᱨᱚᱲ ᱥᱟᱰᱮ ᱠᱮᱫᱼᱟᱭ ᱾ ᱚᱱᱰᱮ ᱠᱷᱚᱱ ᱜᱮ ᱟᱨᱢᱮᱱᱤᱭᱟᱹ ᱯᱚᱱᱚᱛ ᱵᱮᱨᱮᱫ ᱮᱱᱟ ᱾ ᱑᱙᱒᱐ ᱛᱮ ᱵᱳᱞᱥᱮᱵᱷᱤᱠ ᱟᱨ ᱟᱝᱠᱟᱨᱟ ᱥᱚᱨᱠᱟᱨ ᱟᱹᱠᱤᱱ ᱟᱹᱠᱤᱱᱼᱟᱜ ᱫᱤᱥᱚᱢ ᱨᱮ ᱫᱟᱲᱮ ᱠᱟᱛᱮᱫ ᱜᱟᱹᱫᱤ ᱨᱮᱠᱤᱱ ᱦᱮᱡ ᱦᱩᱭ ᱞᱮᱱᱟ ᱾ᱛᱩᱨᱠᱤᱥ ᱦᱩᱞᱜᱟᱹᱨᱤᱭᱟᱹ ᱟᱨᱢᱮᱱᱤᱭᱟ ᱨᱮᱱᱟᱜ ᱟᱫᱷᱟ ᱯᱟᱪᱮ ᱠᱚ ᱫᱚᱠᱷᱚᱞ ᱦᱟᱱᱛᱟᱲ ᱞᱮᱫᱼᱟ ᱟᱨ ᱰᱮᱥᱮᱢᱵᱚᱨ ᱑᱙᱒᱐ ᱛᱮ ᱨᱮᱰ ᱟᱨᱢᱤ ᱟᱨᱢᱮᱱᱤᱭᱟᱹ ᱫᱤᱥᱩᱣᱟᱹ ᱨᱟᱡᱽ ᱠᱚ ᱫᱚᱠᱷᱚᱞ ᱦᱩᱭ ᱦᱟᱱᱛᱟᱲ ᱞᱮᱫᱼᱟ ᱾ ᱑᱙᱒᱑ ᱥᱟᱞ ᱨᱮ ᱵᱚᱞᱥᱮᱵᱷᱤᱠ ᱨᱩᱥᱤᱭᱟ ᱟᱨ ᱠᱮᱢᱟᱞᱤᱥᱴ ᱛᱩᱨᱠᱤ ᱥᱟᱶ ᱡᱚᱴᱟᱣ ᱪᱩᱠᱛᱤ ᱥᱩᱦᱤ ᱮᱱᱟ ᱾ ᱟᱨᱢᱮᱱᱤᱭᱟ ᱨᱮᱱᱟᱜ ᱡᱟᱦᱟᱸ ᱵᱷᱟᱜ ᱨᱩᱥᱤᱭᱟ ᱟᱜ ᱟᱹᱭᱫᱟᱹᱨᱤ ᱨᱮ ᱛᱟᱦᱮᱸ ᱞᱮᱱᱟ ᱚᱱᱟᱠᱚ ᱥᱳᱵᱷᱤᱭᱮᱛ ᱭᱩᱱᱤᱭᱚᱱ ᱟᱹᱭᱫᱟᱹᱨᱤ ᱨᱮ ᱦᱮᱡ ᱮᱱᱟ ᱡᱟᱦᱟᱱ ᱠᱚ ᱢᱮᱥᱟ ᱠᱟᱛᱮᱫ ᱟᱨᱢᱮᱱᱤᱭᱟᱱ ᱥᱳᱵᱷᱤᱭᱮᱛ ᱨᱤᱯᱩᱵᱞᱤᱠ ᱛᱷᱟᱯᱚᱱ ᱮᱱᱟ ᱾ ᱦᱟᱡᱟᱨ ᱦᱟᱡᱟᱨ ᱡᱮᱱᱳᱥᱟᱭᱤᱰ ᱨᱤᱯᱷᱩᱡᱤ ᱛᱟᱞᱟ ᱥᱟᱢᱟᱝ, ᱜᱨᱤᱥ, ᱯᱷᱨᱟᱱᱥ, ᱨᱮ ᱠᱚ ᱧᱟᱢ ᱮᱱᱟ ᱾ ᱑᱙᱙᱑ ᱫᱷᱟᱹᱵᱤᱡ ᱥᱳᱵᱷᱤᱭᱮᱛ ᱟᱨᱢᱮᱱᱤᱭᱟ ᱛᱤᱥᱴᱟᱹᱣ ᱞᱮᱱᱟ ᱾ ᱛᱟᱭᱚᱢ ᱡᱟᱦᱟᱸ ᱦᱤᱞᱚᱜ ᱥᱳᱵᱷᱤᱭᱮᱛ ᱭᱩᱱᱤᱭᱚᱱ ᱦᱟᱹᱴᱤᱧ ᱮᱱᱟ ᱟᱨᱢᱮᱱᱤᱭᱟ ᱫᱤᱥᱩᱣᱟᱹ ᱨᱟᱡᱽ ᱦᱚᱸ ᱩᱱᱨᱮ ᱵᱮᱨᱮᱫ ᱮᱱᱟ ᱾
ᱦᱟ.ᱭᱡᱟ
ᱦᱟ.ᱭᱡᱟ (Cholera)
ᱦᱟ.ᱭᱡᱟ ᱫᱚ ᱟ.ᱰᱤ ᱵᱚᱛᱚᱨ ᱟᱱ ᱟᱡᱟᱨ ᱠᱟᱱᱟ ᱾ ᱱᱚᱣᱟ ᱟᱡᱟᱨ ᱧᱮᱞᱮᱱ ᱥᱚᱸᱜᱮ ᱥᱚᱸᱜᱮ ᱛᱤᱠᱪᱷᱟ. ᱵᱟᱝ ᱠᱷᱟᱱ ᱨᱩᱜᱤ ᱜᱚᱡ ᱫᱟᱲᱮᱭᱟᱜᱼᱟᱭ ᱾ ᱱᱚᱣᱟ ᱨᱩᱣᱟ. ᱮᱛᱚᱦᱚᱵ ᱨᱮᱱᱟᱜ ᱓-᱔ ᱴᱟᱲᱟᱝ ᱵᱷᱤᱛᱨᱤ ᱨᱮ ᱜᱚᱡ ᱫᱟᱲᱮᱭᱟᱜᱼᱟᱭ ᱾
ᱱᱚᱣᱟ ᱟᱡᱟᱨ ᱫᱚ virus ᱦᱚᱛᱮᱛᱮ ᱦᱩᱭᱩᱜᱼᱟ ᱾ ᱱᱩᱠᱩ virus ᱠᱚᱫᱚ ᱟ.ᱰᱤ ᱠᱟ.ᱴᱤᱡ ᱠᱟ.ᱴᱤᱡ ᱠᱚ ᱧᱮᱞᱚᱜᱼᱟ ᱾ ᱱᱚᱣᱟ ᱟᱡᱟᱨ ᱦᱩᱭ ᱞᱮᱱ ᱠᱷᱟᱱ ᱨᱩᱜᱤ ᱢᱟᱬᱟᱝ ᱮ ᱡᱷᱟᱲᱟᱜᱼᱟ ᱾ ᱚᱱᱟ ᱥᱟᱶᱛᱮ ᱩᱞᱟ. ᱦᱚᱸᱭ ᱩᱞᱟ.ᱭᱟ ᱾ ᱱᱚᱣᱟ ᱛᱮ ᱟᱡᱟᱜ ᱦᱚᱲᱢᱚ ᱨᱮᱱᱟᱜ ᱫᱟᱜ ᱟᱨ ᱵᱩᱞᱩᱞ ᱚᱝᱜᱚᱥ ᱠᱚᱢᱚᱜᱼᱟ ᱾ ᱨᱩᱜᱤ ᱟ.ᱰᱤ ᱞᱟᱜᱮᱭ ᱞᱟᱸᱜᱟ ᱜᱚᱫᱚᱜᱼᱟ ᱾ ᱟ.ᱠᱩᱞ ᱵᱟ.ᱠᱩᱞ ᱜᱮᱭ ᱵᱩᱡᱷᱟ.ᱣᱟ, ᱛᱮᱛᱟᱝ ᱮᱭᱟ, ᱱᱟ.ᱨᱲᱤ ᱠᱚ ᱨᱚᱦᱚᱲᱚᱜᱼᱟ ᱾ ᱢᱮᱫ ᱠᱚ ᱵᱚᱞᱚ ᱪᱟᱵᱟᱜᱼᱟ ᱾ ᱨᱟᱪᱟ ᱠᱚ ᱵᱟᱝ ᱦᱩᱭᱩᱜᱼᱟ ᱾ ᱟᱨ ᱱᱟᱥᱮ ᱜᱷᱟ.ᱲᱤᱠ ᱠᱷᱟᱱ ᱨᱩᱜᱤᱭ ᱜᱩᱡᱩᱜᱼᱟ ᱾
ᱚᱠᱟ ᱞᱮᱠᱟᱨᱮ ᱱᱚᱣᱟ ᱟᱡᱟᱨ ᱦᱩᱭᱩᱜᱼᱟ
ᱱᱚᱣᱟ ᱟᱡᱟᱨ ᱨᱮᱫᱚ ᱨᱩᱜᱤ ᱠᱚᱣᱟᱜ ᱴᱟᱺᱰᱤ ᱟᱨ ᱩᱞᱟ. ᱨᱮ ᱱᱩᱠᱩ virus ᱫᱚᱠᱚ ᱛᱟᱦᱮᱱᱟ ᱾ ᱱᱚᱣᱟ ᱴᱟᱺᱰᱤ, ᱩᱞᱟ. ᱠᱚ ᱥᱟᱶ ᱥᱟ.ᱜᱟ.ᱭ ᱨᱮ ᱦᱮᱡ ᱟᱠᱟᱱ ᱛᱳᱣᱟ, ᱫᱟᱜ, ᱟᱨ ᱡᱚᱢᱟᱜ ᱠᱚ ᱵᱮᱵᱷᱟᱨ ᱞᱮᱠᱷᱟᱱ ᱱᱚᱣᱟ ᱡᱚᱢᱟᱜ ᱧᱩᱣᱟᱜ ᱠᱚᱫᱚ ᱨᱚ ᱠᱚᱛᱮ ᱚᱸᱡᱽᱨᱟᱜᱼᱟ ᱾ ᱚᱱᱟᱛᱮ ᱱᱩᱠᱩ ᱟᱛᱮ ᱱᱚᱣᱟ ᱟᱡᱟᱨ ᱫᱚ ᱦᱟᱱᱛᱮ ᱱᱷᱟᱛᱮ ᱩᱪᱟ.ᱲᱚᱜᱼᱟ ᱾
ᱱᱚᱣᱟ ᱟᱡᱟᱨ ᱠᱷᱚᱱ ᱫᱩᱜ ᱫᱚᱦᱚ ᱦᱚᱨ
᱑. ᱱᱚᱣᱟ ᱟᱡᱟᱨ ᱠᱷᱚᱱ ᱫᱩᱜ ᱫᱚᱦᱚ ᱞᱟ.ᱜᱤᱫ ᱦᱟ.ᱭᱡᱟ ᱴᱮᱠᱟᱣ ᱫᱟᱨᱟᱢ ᱴᱤᱠᱟ. (Anticholera Inoculation) ᱞᱟ.ᱠᱛᱤᱜᱼᱟ ᱾ ᱱᱚᱣᱟ ᱫᱚ ᱫᱤᱱ ᱫᱤᱱ ᱛᱮ ᱨᱩᱜᱤ ᱠᱚ ᱮᱢᱟ ᱠᱚᱣᱟ ᱾ ᱱᱚᱣᱟ ᱛᱮ ᱨᱩᱜᱤ ᱦᱚᱲᱢᱚ ᱨᱮ ᱱᱚᱣᱟ ᱟᱡᱟᱨ ᱴᱮᱠᱟᱣ ᱫᱟᱨᱟᱢ ᱫᱟᱲᱮ ᱥᱟᱨᱥᱟᱣᱜᱼᱟ ᱾
᱒. ᱢᱤᱫ ᱞᱮᱛᱟᱲ ᱨᱚᱠᱟ ᱟᱨ ᱞᱚᱞᱚᱣᱟᱜ ᱡᱚᱢᱟᱜ ᱡᱚᱢ ᱞᱟ.ᱠᱛᱤᱜᱼᱟ ᱾
᱓. ᱡᱚᱢᱟᱜ ᱠᱚᱫᱚ ᱨᱚ ᱠᱷᱚᱱ ᱫᱩᱜ ᱫᱚᱦᱚ ᱵᱟᱠᱷᱨᱟ ᱴᱚᱯᱟᱨ ᱠᱟᱜ ᱞᱟ.ᱠᱛᱤᱜ ᱠᱟᱱᱟ ᱾
᱔. ᱠᱩᱸᱭ, ᱯᱩᱠᱷᱨᱤ, ᱜᱟ.ᱰᱤᱭᱟ., ᱠᱚᱨᱮ ᱵᱞᱤᱪᱤᱝ ᱯᱟᱣᱰᱚᱨ ᱮᱢ ᱞᱟ.ᱠᱛᱤᱭᱟ ᱾
᱕. ᱧᱩ ᱫᱟᱜ ᱫᱚ ᱩᱨᱜᱩᱢ ᱠᱟᱛᱮ ᱨᱮᱭᱟᱲ ᱞᱮᱱᱠᱷᱟᱱ ᱧᱩ ᱞᱟ.ᱠᱛᱤᱜᱼᱟ ᱾
᱖. ᱵᱟᱡᱟᱨ ᱠᱚᱨᱮ ᱵᱮᱱᱟᱣᱜ ᱦᱟᱱᱟ ᱱᱷᱟᱣᱟ ᱡᱚᱢᱟᱜ ᱡᱚᱢ ᱵᱟᱭ ᱵᱩᱜᱤᱭᱟ ᱾
ᱱᱚᱜ ᱱᱚᱣᱟ ᱦᱚᱨ ᱰᱟᱦᱟᱨ ᱠᱚ ᱯᱟᱸᱡᱟ ᱞᱮᱠᱷᱟᱱ ᱱᱚᱣᱟ ᱟᱡᱟᱨ ᱵᱟᱝ ᱧᱟᱧᱟᱢᱟ ᱾
ᱥᱟ.ᱠᱷᱭᱟ.ᱛ
http://www.who.int/wer/2010/wer8513.pdf https://www.cdc.gov/cholera/healthprofessionals.html https://www.ncbi.nlm.nih.gov/books/NBK8407/ https://doi.org/10.1016/s0140-6736%2812%2960436-x https://en.m.wikipedia.org/wiki/Centers_for_Disease_Control_and_Preventionhttps://en.m.wikipedia.org/wiki/Centers_for_Disease_Control_and_Prevention
ᱫᱮᱣᱜᱷᱚᱨ ᱦᱚᱱᱚᱛ
ᱫᱮᱣᱜᱷᱚᱨ ᱦᱚᱱᱚᱛ ᱫᱚ ᱥᱟᱢᱟᱝ ᱥᱤᱧᱚᱛ ᱨᱮ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱵᱟᱨᱜᱮᱞ ᱦᱚᱱᱚᱛ ᱠᱷᱚᱱ ᱫᱚ ᱢᱤᱫᱴᱟᱹᱝ ᱦᱚᱱᱚᱛ ᱠᱟᱱᱟ, ᱟᱨ ᱫᱮᱣᱜᱷᱚᱨ ᱥᱚᱦᱚᱨ ᱫᱚ ᱱᱚᱣᱟ ᱦᱚᱱᱚᱛ ᱨᱮᱱᱟᱜ ᱦᱮᱰᱠᱣᱩᱴᱚᱨ ᱠᱟᱱᱟ ᱾ ᱱᱚᱣᱟ ᱦᱚᱱᱚᱛ ᱫᱚ ᱵᱮᱭᱫᱭᱚᱱᱟᱛᱷ ᱡᱭᱚᱛᱤᱨᱞᱤᱝ ᱢᱚᱱᱫᱤᱨ ᱞᱟᱹᱜᱤᱫ ᱛᱮ ᱵᱟᱰᱟᱭᱚᱜᱼᱟ ᱟᱨ ᱥᱟᱱᱛᱟᱲ ᱯᱟᱨᱜᱟᱱᱟ ᱨᱮᱱᱟᱜ ᱢᱤᱫ ᱴᱷᱟᱶ ᱠᱟᱱᱟ ᱾ ᱫᱮᱣᱜᱷᱚᱨ ᱫᱚ ᱢᱤᱫ ᱦᱤᱱᱫᱤ ᱟᱹᱲᱟᱹ ᱠᱟᱱᱟ ᱟᱨ ᱡᱟᱦᱟᱸᱭᱟᱜ ᱟᱹᱲᱟᱹ ᱠᱟᱱᱟ ᱫᱮᱣᱛᱟ ᱠᱚᱣᱟᱜ ᱟᱨ ᱫᱮᱵᱤ (´ᱫᱮᱣ´) ᱟᱜ ᱛᱟᱦᱮᱸᱱ ᱴᱷᱟᱶ ᱚᱲᱟᱜ (ᱜᱷᱟᱨ) ᱠᱟᱱᱟ ᱾ ᱫᱮᱣᱜᱷᱚᱨ ᱫᱚ ᱵᱮᱫᱷᱭᱟᱱᱟᱛᱷ ᱫᱷᱟᱢ, ᱵᱟᱵᱟ ᱫᱷᱟᱢ ᱧᱩᱛᱩᱢ ᱛᱮᱦᱚᱸ ᱵᱟᱰᱟᱭᱚᱜᱼᱟ ᱾
ᱱᱟᱜᱟᱢ
ᱦᱚᱱᱚᱛ ᱨᱮᱱᱟᱜ ᱛᱷᱟᱯᱚᱱ ᱫᱚ ᱑ ᱡᱩᱱ ᱑᱙᱘᱑ ᱥᱟᱞᱮ ᱨᱮ ᱢᱟᱲᱟᱝ ᱥᱟᱱᱛᱟᱲ ᱯᱟᱨᱜᱟᱱᱟ ᱦᱚᱱᱚᱛ ᱠᱷᱚᱱ ᱦᱟᱹᱴᱤᱧ ᱠᱟᱛᱮ ᱢᱤᱫ ᱦᱚᱱᱚᱛ ᱠᱚ ᱵᱮᱱᱟᱣ ᱞᱮᱱ ᱛᱟᱦᱮᱸᱫ ᱾
ᱚᱛᱱᱚᱜ
ᱫᱮᱣᱜᱷᱚᱨ ᱦᱚᱱᱚᱛ ᱫᱚ ᱥᱟᱱᱛᱟᱲ ᱯᱟᱨᱜᱟᱱᱟ ᱨᱮᱱᱟᱜ ᱯᱟᱪᱮ ᱥᱮᱦᱮᱫ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱠᱚᱧᱮ ᱥᱮᱦᱮᱫ ᱨᱮ ᱵᱟᱝᱠᱟ ᱟᱨ ᱡᱚᱢᱩᱭ ᱦᱚᱱᱚᱛ, ᱥᱟᱢᱟᱝ ᱥᱮᱦᱮᱫ ᱨᱮ ᱫᱩᱢᱠᱟᱹ ᱟᱨ ᱮᱛᱚᱢ ᱥᱮᱦᱮᱫ ᱨᱮ ᱡᱟᱢᱛᱟᱲᱟ ᱟᱨ ᱯᱟᱪᱮ ᱥᱮᱦᱮᱫ ᱨᱮ ᱜᱤᱨᱤᱰᱤᱦ ᱦᱚᱱᱚᱛ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱾ ᱦᱚᱱᱚᱛ ᱨᱮᱱᱟᱜ ᱳᱥᱟᱨ ᱒᱔ ᱫᱷᱟᱨᱤᱡ ᱢᱮᱱᱟᱜᱼᱟ 0 03' ᱟᱨ 23 0 38' ᱮᱱ ᱚᱥᱟᱨ ᱟᱨ 86 0 28' ᱟᱨ 87 0 04' ᱤ ᱫᱮᱥᱚᱱᱛᱚᱨ (longitude) ᱟᱨ ᱥᱮᱞᱮᱫ ᱒᱔᱘᱑ km2 ᱮᱨᱤᱭᱟ. ᱱᱩᱭᱟᱜ ᱦᱚᱲ ᱮᱞ ᱢᱮᱱᱟᱜ ᱠᱚᱣᱟ 1,491,879 ᱦᱚᱲ (ᱦᱚᱲ ᱞᱮᱠᱷᱟ ᱡᱚᱠᱷᱟ, ᱒᱐᱑᱑).
ᱦᱚᱱᱚᱛ ᱨᱮ ᱵᱩᱨᱩ ᱠᱷᱚᱱ ᱫᱚᱛᱚ ᱦᱚᱨᱚᱜ ᱟᱠᱟᱣᱟᱫᱟ ᱪᱮᱴᱮᱱᱤ ᱵᱤᱨ ᱨᱮᱱᱟᱜ ᱟᱨᱦᱚᱸ ᱢᱤᱫ ᱜᱩᱴ ᱢᱮᱱᱟᱜᱼᱟ ᱾ ᱟᱫᱚ ᱫᱚᱠᱷᱚᱞ ᱟᱱᱫᱟᱡᱽ ᱟᱜ (Sediments) ᱥᱟᱞᱟᱜ ᱡᱤᱞᱤᱧ ᱜᱟᱨ ᱨᱮᱱᱟᱜ ᱪᱮᱱ (Chain) ᱾ ᱰᱮᱦᱮᱨ ᱛᱮᱫ ᱨᱚᱞᱤᱧ ᱟᱯᱞᱮᱸᱰᱥ (uplands) ᱢᱮᱱᱟᱜᱼᱟ ᱩᱱᱩᱥᱩᱞ ᱠᱷᱚᱸᱰ ᱪᱟᱥ ᱤᱫᱤ ᱛᱮ ᱵᱮᱫ ᱥᱮᱱᱚᱜᱼᱟ ᱾
ᱦᱚᱱᱚᱛ ᱨᱮᱱᱟᱜ ᱳᱣᱥᱚᱛ ᱩᱥᱩᱞ ᱒᱔᱖ ᱢᱤᱴᱚᱨ ᱢᱮᱱᱟᱜᱼᱟ ᱮᱢᱹᱮᱥᱹᱮᱞᱹ, ᱵᱟᱦᱟ ᱡᱟᱨᱤ (ᱯᱷᱩᱞᱡᱚᱨᱤ) (᱗᱕᱐ ᱢᱤᱴᱚᱨ) ᱞᱮᱠᱟ ᱱᱟᱜ ᱵᱩᱨᱩ ᱴᱚᱴᱷᱟ, ᱛᱮᱨᱚᱨ (᱖᱗᱐ ᱢᱤᱴᱚᱨ) ᱟᱨ ᱫᱮᱜᱚᱨᱤᱭᱟ (᱕᱗᱕ ᱢᱤᱴᱚᱨ) ᱵᱩᱨᱩ ᱴᱚᱴᱷᱟ ᱢᱮᱱᱟᱜᱼᱟ ᱯᱨᱟᱠᱨᱤᱛᱤᱡᱠ (Landscape) ᱨᱮᱱᱟᱜ ᱮᱠᱟᱨᱥᱟᱛᱟ (monotony) ᱠᱚᱫᱚ ᱨᱟᱯᱩᱫ ᱠᱮᱫᱼᱟ ᱾ ᱦᱚᱱᱚᱛ ᱨᱮᱱᱟᱜ ᱥᱟᱫᱷᱟᱨᱚᱱ ᱟᱬᱜᱚ ᱨᱟᱠᱟᱵ ᱫᱚ ᱮᱛᱚᱢ ᱥᱟᱢᱟᱝ ᱥᱮᱫ ᱟᱬᱜᱚᱱᱟ ᱾ ᱚᱛᱱᱚᱜ ᱞᱮᱠᱟᱛᱮ, ᱦᱚᱱᱚᱛ ᱫᱚ ᱢᱩᱬ ᱞᱮᱠᱟᱛᱮ ᱟᱨᱠᱤᱭᱚᱱ ᱡᱩᱜᱽ ᱨᱮᱱᱟᱜ ᱪᱷᱚᱴᱟᱱᱚᱜᱯᱩᱨ ᱜᱨᱮᱱᱟᱭᱤᱴ ᱠᱷᱚᱱ ᱜᱤᱛᱤᱞ ᱫᱷᱤᱨᱤ ᱨᱮᱱᱟᱜ ᱩᱢᱩᱞ ᱟᱨ ᱜᱚᱸᱰᱣᱟᱱᱟ ᱥᱟᱸᱨᱪᱟᱱᱟ (Structures) ᱾ ᱦᱚᱱᱚᱛ ᱨᱮ ᱚᱸᱰᱚᱠᱟᱜ ᱞᱟᱹᱠᱛᱤᱭᱟᱱ ᱜᱟᱰᱟ ᱠᱚᱫᱚ ᱚᱡᱚᱜ ᱟᱨ ᱯᱟᱞᱴᱨᱳ ᱜᱟᱰᱟ ᱥᱮᱞᱮᱫ ᱢᱮᱱᱟᱜᱼᱟ ᱾ ᱱᱚᱣᱟ ᱱᱟᱹᱭ ᱫᱚ ᱢᱟᱨᱟᱝ ᱞᱮᱠᱷᱟ ᱨᱮ ᱜᱚᱲᱚ ᱱᱟᱹᱭ ᱠᱚᱫᱚ ᱡᱚᱲᱟᱣᱟ ᱱᱚᱣᱟ ᱴᱮᱭᱱᱟᱨᱥ ᱟᱨ ᱰᱚᱸᱥ ᱛᱮ ᱯᱩᱨᱟᱹ ᱫᱤᱯᱮ ᱵᱮᱱᱟᱣᱟ ᱾
ᱥᱚᱦᱚᱨ ᱟᱨ ᱟᱹᱛᱩ ᱠᱚ
ᱫᱮᱣᱜᱷᱚᱨ, ᱢᱚᱫᱷᱩᱯᱩᱨ, ᱪᱤᱛᱨᱟ, ᱥᱟᱨᱥᱟ ᱠᱩᱥᱢᱟᱦᱟ, ᱢᱟᱡᱷᱤᱭᱟᱱᱟ, ᱛᱷᱟᱨᱤᱫᱩᱞᱩᱢᱯᱩᱨ, ᱡᱟᱢᱩᱣᱟ, ᱪᱚᱨᱚᱠᱢᱟᱨᱟ, ᱯᱟᱞᱚᱡᱳᱨᱤ, ᱫᱮᱵᱤᱯᱩᱨ, ᱥᱟᱨᱶᱟ, ᱥᱟᱨᱚᱛᱷ, ᱠᱟᱨᱳᱱ, ᱢᱳᱦᱚᱱᱯᱩᱨ, ᱨᱚᱦᱱᱤ, ᱵᱟᱵᱟᱱᱜᱟᱩᱣᱟ, ᱜᱷᱚᱨᱞᱟᱥ, ᱡᱟᱥᱤᱰᱤᱦ, ᱠᱚᱨᱤᱰᱤᱦ, ᱨᱟᱭᱰᱤᱦ, ᱜᱤᱫᱷᱟᱤᱭᱟ, ᱡᱤᱛᱡᱚᱨᱤ ᱾
ᱦᱚᱭ ᱫᱟᱜ
ᱦᱚᱱᱚᱛ ᱨᱮ ᱰᱮᱦᱮᱨ ᱥᱤᱛᱩᱝ ᱯᱷᱟᱹᱜᱩᱱ ᱠᱷᱚᱱ ᱵᱟᱭᱠᱷᱮᱠ (ᱢᱟᱨᱪ ᱠᱷᱚᱱ ᱢᱮ) ᱨᱮ ᱡᱟᱯᱩᱫ ᱨᱮᱱᱟᱜ ᱰᱮᱦᱮᱨ ᱛᱮᱫ ᱫᱟᱜᱟ (ᱡᱩᱱ ᱠᱷᱚᱱ ᱥᱮᱯᱴᱮᱢᱵᱚᱨ) ᱟᱨ ᱨᱮᱭᱟᱲ ᱨᱟᱵᱟᱝ ᱫᱚ (ᱚᱠᱴᱳᱵᱚᱨ ᱠᱷᱚᱱ ᱯᱷᱮᱵᱽᱨᱩᱣᱟᱨᱤ) ᱾ ᱫᱟᱜ ᱨᱮᱱᱟᱜ ᱟᱣᱚᱥᱟᱛ ᱑᱒᱓᱙ mm, ᱥᱤᱛᱩᱝ ᱨᱮᱱᱟᱜ ᱟᱣᱚᱥᱟᱛ ᱟᱹᱰᱤ ᱞᱚᱞᱚ ᱛᱟᱯᱢᱟᱱ 43 ᱟᱨ nbsp; ° C ᱟᱨ ᱤᱱᱠᱟᱹ ᱦᱩᱭᱩᱜᱼᱟ ᱨᱮᱭᱟᱲ ᱨᱮᱱᱟᱜ ᱨᱟᱵᱟᱝ ᱛᱟᱯᱢᱟᱱ 8 & nbsp; ° C ᱛᱟᱦᱮᱸᱱᱟ ᱾
ᱱᱚᱣᱟ ᱡᱷᱟᱨᱠᱷᱚᱸᱰ ᱨᱮᱱᱟᱜ ᱒᱑ ᱜᱚᱴᱟᱝ ᱦᱚᱱᱚᱛ ᱠᱷᱚᱱ ᱢᱤᱫ ᱥᱟᱶᱛᱮ ᱯᱟᱹᱪᱷᱟᱞᱟᱹ ᱦᱟᱠᱟᱱ ᱵᱮᱠᱣᱟᱨᱰ ᱨᱤᱡᱚᱱ ᱜᱨᱟᱱᱴ ᱯᱷᱚᱸᱰ ᱯᱨᱚᱜᱨᱟᱢ (BRGF) ᱫᱟᱨᱟᱭ ᱛᱮ ᱯᱷᱚᱸᱰ ᱮ ᱧᱟᱢ ᱮᱫᱟ ᱾
ᱥᱟᱵᱽ ᱰᱤᱵᱤᱡᱚᱱ ᱟᱨ ᱵᱚᱱᱚᱛ
ᱦᱚᱱᱚᱛ ᱨᱮ ᱵᱟᱨᱭᱟ ᱥᱟᱵᱽ ᱰᱤᱵᱤᱡᱚᱱ ᱥᱮᱞᱮᱫ ᱢᱮᱱᱟᱜᱼᱟ: (᱑) ᱫᱮᱣᱜᱷᱚᱨ (᱒) ᱢᱚᱫᱷᱩᱯᱩᱨ
ᱵᱚᱱᱚᱛ: ᱦᱚᱱᱚᱛ ᱨᱮ ᱜᱮᱞ ᱜᱚᱴᱟᱝ ᱵᱚᱱᱚᱛ ᱢᱮᱱᱟᱜᱼᱟ: ᱫᱮᱣᱜᱷᱚᱨ, ᱠᱟᱨᱳᱱ, ᱢᱚᱫᱷᱩᱯᱩᱨ, ᱢᱳᱦᱚᱱᱯᱩᱨ, ᱯᱟᱞᱚᱡᱳᱨᱤ, ᱥᱟᱨᱚᱴᱷ, ᱫᱮᱵᱤᱯᱩᱨ, ᱢᱟᱨᱜᱳᱢᱩᱸᱰᱟ, ᱥᱟᱨᱶᱟ, ᱥᱚᱱᱟᱨᱟᱭᱛᱷᱟᱨᱤ ᱾
ᱱᱚᱣᱟ ᱦᱚᱱᱚᱛ ᱨᱮ ᱯᱮᱭᱟ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ ᱢᱮᱱᱟᱜᱼᱟ: ᱢᱚᱫᱷᱩᱯᱩᱨ, ᱥᱟᱨᱚᱛᱷ ᱟᱨ ᱫᱮᱣᱜᱷᱚᱨ ᱾ ᱢᱚᱫᱷᱩᱯᱩᱨ ᱟᱨ ᱫᱮᱣᱜᱷᱚᱨ ᱫᱚ ᱜᱚᱰᱰᱟ ᱫᱤᱥᱚᱢ ᱫᱚᱨᱵᱟᱨ ᱵᱟᱪᱷᱱᱟᱣ ᱴᱚᱴᱷᱟ ᱨᱮᱱᱟᱜ ᱴᱷᱟᱶ ᱠᱟᱱᱟ, ᱛᱤᱱ ᱵᱷᱩᱨ ᱥᱟᱨᱚᱛᱷ ᱫᱚ ᱫᱩᱢᱠᱟᱹ ᱫᱤᱥᱚᱢ ᱫᱚᱨᱵᱟᱨ ᱵᱟᱪᱷᱱᱟᱣ ᱴᱚᱴᱷᱟ ᱨᱮᱱᱟᱜ ᱴᱷᱟᱶ ᱠᱟᱱᱟ ᱾
ᱦᱚᱲ ᱮᱞ
᱒᱐᱑᱑ ᱥᱟᱞᱮ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱫᱮᱣᱜᱷᱚᱨ ᱦᱚᱱᱚᱛ ᱨᱮ ᱑,᱔᱙᱑,᱘᱗᱙ ᱦᱚᱲ ᱠᱚ ᱛᱟᱦᱮᱸᱱ ᱠᱟᱱᱟ, ᱡᱟᱦᱟᱸ ᱫᱚ ᱢᱮᱱ ᱜᱟᱱᱚᱜᱼᱟ ᱜᱮᱵᱚᱱ ᱫᱤᱥᱚᱢ ᱨᱮ ᱢᱮᱱᱟᱜ ᱠᱚ ᱦᱚᱲ ᱥᱚᱢᱟᱱ ᱟᱨᱵᱟᱝ ᱡᱩᱢᱤᱫᱽ ᱯᱚᱱᱚᱛ (US state) ᱨᱮᱱᱟᱜ ᱦᱟᱣᱟᱭ ᱨᱤᱱ ᱦᱚᱲ ᱮᱞ ᱥᱟᱶ ᱠᱚ ᱥᱚᱢᱟᱱᱚᱜᱼᱟ ᱾ ᱱᱚᱶᱟ ᱫᱚ ᱥᱤᱧᱚᱛ ᱨᱮᱱᱟᱜ ᱖᱔᱐ ᱦᱚᱱᱚᱛ ᱢᱩᱸᱫ ᱨᱮ ᱓᱓᱗ ᱟᱱᱟᱜ ᱨᱮᱸᱠ ᱨᱮ ᱢᱮᱱᱟᱜᱼᱟ ᱾ ᱱᱚᱸᱰᱮ ᱦᱚᱲ ᱵᱟᱹᱰᱼᱚᱜ ᱫᱚᱨ ᱫᱚ ᱦᱩᱭᱩᱜ ᱠᱟᱱᱟ ᱒᱘.᱐᱒% ᱾ ᱫᱩᱢᱠᱟᱹ ᱨᱮ ᱡᱟᱱᱟᱝ ᱡᱟᱹᱱᱤ (sex ratio) ᱞᱮᱠᱟᱛᱮ ᱑᱐᱐᱐ ᱠᱚᱲᱟ ᱨᱮ ᱙᱒᱑ ᱠᱩᱲᱤ ᱢᱮᱱᱟᱜ ᱠᱚᱣᱟ ᱟᱨ ᱥᱮᱪᱮᱫ ᱫᱚᱨ ᱫᱚ ᱖᱖.᱓᱔% ᱢᱮᱱᱟᱜᱼᱟ ᱾
ᱧᱮᱧᱮᱞ ᱴᱷᱟᱶ
ᱯᱟᱵᱤᱛᱨᱟ ᱥᱚᱦᱚᱨ ᱫᱚ ᱱᱟᱜᱟᱢᱤᱭᱟᱹ ᱡᱚᱱᱚᱢ ᱨᱮᱱᱟᱜ ᱧᱟᱢ ᱠᱟᱱᱟ ᱾ ᱯᱷᱮᱢᱚᱥ ᱵᱮᱫᱭᱟᱱᱟᱛᱷ ᱫᱷᱟᱢ ᱢᱚᱱᱫᱤᱨ ᱢᱮᱱᱟᱜᱼᱟ ᱟᱨ ᱢᱩᱬ ᱧᱮᱧᱮᱞ ᱴᱷᱟᱶ ᱠᱟᱱᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱡᱷᱟᱨᱠᱷᱚᱸᱰ ᱨᱮᱱᱟᱜ ᱦᱚᱱᱚᱛ ᱠᱚ ᱛᱷᱚᱠ:1986 establishments in India
ᱜᱩᱣᱟ.ᱠᱷᱩᱲ
ᱜᱩᱣᱟ.ᱠᱷᱩᱲ ᱫᱚ ᱛᱟᱢᱵᱟᱠᱷᱩ ᱞᱮᱠᱟᱱ ᱡᱤᱱᱤᱥ ᱠᱟᱱᱟ ᱾ ᱱᱚᱶᱟ ᱫᱚ ᱰᱟᱴᱟ ᱟᱨ ᱢᱟᱥᱠᱩᱲᱟ. ᱨᱮ ᱠᱟ.ᱴᱩᱵ ᱛᱮ ᱠᱚ ᱜᱟᱥᱟᱣᱼᱟ ᱾ ᱦᱚᱲ ᱠᱚᱣᱟᱜ ᱯᱟ.ᱛᱭᱟ.ᱣ ᱞᱮᱠᱟᱛᱮ ᱱᱚᱶᱟ ᱛᱮ ᱰᱟᱴᱟ ᱠᱚ ᱜᱟᱥᱟᱣ ᱞᱮᱱ ᱠᱷᱟᱱ ᱰᱟᱴᱟ ᱥᱟᱯᱷᱟᱜᱼᱟ ᱾ ᱟᱨ ᱞᱟᱡ ᱦᱚᱸ ᱱᱟᱯᱟᱭ ᱛᱟᱦᱮᱱᱟ ᱾ ᱠᱤᱪᱷᱩ ᱜᱟᱱ ᱦᱚᱲ ᱠᱚ ᱱᱚᱶᱟ ᱠᱚᱯᱮᱫ ᱠᱟᱜ ᱜᱮᱭᱟᱠᱚ ᱾ ᱱᱚᱶᱟ ᱫᱚ ᱯᱩᱭᱞᱩ ᱳᱰᱤᱥᱟ ᱨᱮᱜᱮ ᱠᱚ ᱛᱮᱭᱟᱨ ᱞᱮᱜᱼᱟ ᱾ ᱳᱰᱤᱥᱟ ᱥᱟᱝ ᱥᱩᱨ ᱥᱩᱯᱩᱨ ᱯᱚᱱᱚᱛ ᱠᱚᱨᱮ ᱦᱚᱸ ᱠᱚ ᱵᱮᱵᱷᱟᱨ ᱮᱫ ᱜᱮᱭᱟ ᱾ ᱜᱩᱣᱟ.ᱠᱷᱩᱲ ᱡᱟᱹᱥᱛᱤ ᱵᱮᱵᱷᱟᱨ ᱞᱮᱠᱷᱟᱱ ᱠᱮᱱᱥᱚᱨ ᱞᱮᱠᱟᱱ ᱟᱡᱟᱨ ᱧᱟᱻᱧᱟᱢ ᱜᱮᱭᱟ ᱾
ᱛᱮᱭᱟᱨ ᱰᱷᱚᱝ
ᱛᱟᱢᱵᱟᱠᱷᱩ, ᱞᱮᱯᱷᱮᱡ ᱜᱩᱲ, ᱪᱩᱱ, ᱟᱨᱟᱜ ᱦᱟᱥᱟ, ᱟᱨ ᱫᱟᱜ ᱢᱮᱥᱟ ᱟᱛᱮ ᱵᱮᱥ ᱞᱮᱠᱟᱠᱚ ᱥᱤᱯᱤᱭᱟ ᱾ ᱚᱱᱰᱮ ᱠᱷᱚᱱ ᱜᱩᱣᱟ.ᱠᱷᱩᱲ ᱵᱮᱱᱟᱣᱼᱟ ᱾
ᱵᱩᱜᱤᱻᱵᱟ.ᱲᱤᱡ
ᱜᱩᱣᱟ.ᱠᱷᱩᱲ ᱫᱚ ᱱᱟᱯᱟᱭ ᱧᱚᱜ ᱥᱚ ᱞᱟ.ᱜᱤᱱ ᱱᱚᱶᱟ ᱨᱮ ᱠᱞᱳᱨᱳᱯᱷᱚᱨᱢ ᱠᱚ ᱵᱮᱵᱷᱟᱨᱼᱟ ᱾ ᱡᱟᱦᱟᱸ ᱦᱚᱲᱢᱚ ᱞᱟ‌.ᱜᱤᱱ ᱛᱮ ᱟ.ᱰᱤ ᱵᱟ.ᱲᱤᱡ ᱜᱮᱭᱟ ।
ᱵᱩᱞᱚᱸᱫᱽᱥᱚᱦᱚᱨ ᱦᱚᱱᱚᱛ
ᱵᱩᱞᱚᱸᱫᱽᱥᱚᱦᱚᱨ ᱥᱚᱦᱚᱨ ᱫᱚ ᱠᱚᱧᱮ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱩᱛᱛᱚᱨ ᱯᱨᱚᱫᱮᱥ ᱨᱮ ᱢᱮᱨᱟᱴ ᱴᱚᱴᱷᱟ ᱨᱮᱱᱟᱜ ᱢᱤᱫ ᱥᱚᱦᱚᱨ ᱠᱟᱱᱟ, ᱱᱚᱣᱟ ᱜᱟᱝᱱᱟᱹᱭ ᱟᱨ ᱡᱚᱢᱩᱱᱟ ᱜᱟᱰᱟ ᱛᱟᱞᱟ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱥᱤᱧᱚᱛ ᱨᱮᱱᱟᱜ ᱡᱟᱹᱛᱤᱭᱟᱹᱨᱤ ᱨᱟᱡᱽᱜᱟᱲ ᱴᱚᱴᱷᱟ ᱨᱮᱱᱟᱜ ᱢᱤᱫ ᱴᱷᱟᱶ ᱠᱟᱱᱟ, ᱟᱨ ᱵᱩᱞᱚᱸᱫᱽᱥᱚᱦᱚᱨ ᱫᱚ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱠᱚᱧᱮ ᱨᱮ ᱜᱟᱡᱤᱭᱟᱵᱟᱫᱽ ᱟᱨ ᱠᱚᱧᱮᱼᱥᱟᱢᱟᱝ ᱨᱮ ᱟᱞᱤᱜᱚᱲ ᱦᱚᱱᱚᱛ ᱢᱮᱱᱟᱜᱼᱟ ᱾
ᱦᱚᱲ ᱮᱞ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱵᱩᱞᱚᱸᱫᱽᱥᱚᱦᱚᱨ ᱦᱚᱱᱚᱛ ᱨᱤᱱ ᱦᱚᱲ ᱮᱞ ᱫᱚ ᱓,᱔᱙᱙,᱑᱗᱑ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱞᱤᱛᱷᱩᱣᱟᱱᱤᱭᱟ ᱫᱤᱥᱚᱢ ᱟᱨᱵᱟᱝ ᱟᱢᱮᱨᱤᱠᱟ ᱯᱚᱱᱚᱛ ᱠᱚᱱᱮᱠᱴᱤᱠᱟᱴ ᱥᱟᱞᱟᱜ ᱵᱟᱨᱟᱵᱟᱹᱨᱤ ᱟᱠᱚ ᱾ ᱱᱚᱣᱟ ᱜᱩᱴ ᱖᱔᱐ ᱦᱚᱱᱚᱛ ᱠᱷᱚᱱ ᱫᱚ ᱘᱕ ᱟᱱᱟᱜ ᱟᱹᱰᱤ ᱥᱟᱸᱜᱮ ᱦᱚᱲ ᱮᱞ ᱟᱜ ᱦᱚᱱᱚᱛ ᱠᱟᱱᱟ ᱾ ᱦᱚᱱᱚᱛ ᱨᱮᱱᱟᱜ ᱦᱚᱲ ᱮᱞ ᱰᱮᱱᱥᱤᱴᱤ ᱫᱚ ᱗᱘᱘ ᱦᱚᱲ ᱛᱟᱦᱮᱸ ᱱᱟᱠᱚ ᱜᱚᱴᱟ ᱜᱟᱺᱴ ᱠᱤᱞᱚᱢᱤᱴᱚᱨ (᱒,᱐᱔᱐/ᱜᱟᱺᱴ ᱢᱤᱞ) ᱢᱮᱱᱟᱜᱼᱟ ᱾
᱒᱐᱐᱑ᱼ᱒᱐᱑᱑ ᱥᱟᱞ ᱨᱮᱱᱟᱜ ᱜᱮᱞ ᱥᱮᱨᱢᱟ ᱨᱮ ᱱᱩᱠᱩ ᱦᱚᱲ ᱮᱞ ᱜᱨᱚᱛᱷ ᱫᱚᱨ ᱫᱚ ᱒᱐.᱐᱙% ᱛᱟᱦᱮᱸ ᱠᱟᱱᱟ ᱾ ᱵᱩᱞᱚᱸᱫᱽᱥᱚᱦᱚᱨ ᱨᱮ ᱜᱚᱴᱟ ᱑᱐᱐᱐ ᱠᱚᱲᱟ ᱨᱮ ᱘᱙᱒ ᱛᱤᱨᱞᱟᱹ ᱟᱜ ᱡᱟᱱᱟᱝ ᱡᱟᱹᱱᱤ ᱢᱮᱱᱟᱜᱼᱟ, ᱟᱨ ᱥᱮᱪᱮᱫ ᱫᱚᱨ ᱫᱚ ᱗᱖.᱒᱓% ᱢᱮᱱᱟᱜᱼᱟ ᱾
᱑᱙᱐᱑ ᱥᱟᱞ ᱨᱮ, ᱦᱚᱲ ᱮᱞ ᱑,᱑᱓᱘,᱑᱐᱑ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱚᱠᱛᱚ, ᱦᱚᱱᱚᱛ ᱨᱮ ᱙᱓.᱓᱐% ᱦᱚᱲ ᱮᱞ ᱫᱚ ᱦᱤᱱᱫᱤ ᱟᱨ ᱖.᱕᱘% ᱫᱚ ᱩᱨᱫᱩ ᱫᱚ ᱟᱡᱟᱜ ᱢᱟᱲᱟᱝ ᱯᱟᱹᱨᱥᱤ ᱞᱮᱠᱟᱛᱮ ᱨᱚᱲᱼᱮᱫ ᱛᱟᱦᱮᱸᱫ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱩᱛᱛᱚᱨ ᱯᱨᱚᱫᱮᱥ ᱨᱮᱱᱟᱜ ᱦᱚᱱᱚᱛ ᱠᱚ ᱛᱷᱚᱠ:ᱢᱮᱨᱟᱴ ᱠᱷᱚᱸᱰ ᱛᱷᱚᱠ:Minority Concentrated Districts in India
ᱥᱨᱤᱱᱣᱟᱱᱛᱤ ᱪᱚᱠᱨᱚᱵᱚᱨᱛᱤ
ᱥᱨᱤᱱᱣᱟᱱᱛᱤ ᱪᱚᱠᱨᱚᱵᱚᱨᱛᱤ  ᱫᱚ ᱢᱤᱫ ᱥᱤᱧᱚᱛᱤᱭᱟ. ᱠᱞᱟᱥᱤᱠᱟᱞ ᱰᱮᱱᱥᱚᱨ ᱟᱨ ᱳᱰᱤᱥᱤ ᱮᱱᱮᱡ ᱠᱳᱨᱤᱭᱚᱜᱨᱟᱯᱷᱚᱨ ᱠᱟᱱᱟᱭ ᱾ ᱦᱟᱨᱟᱛᱚᱨᱟ ᱩᱢᱮᱨ ᱠᱷᱚᱱ ᱜᱮ ᱯᱮᱥᱟᱫᱟᱨ ᱰᱮᱱᱥᱚᱨ ᱠᱟ.ᱢᱤ ᱠᱟᱱᱟᱭ ᱾ ᱤᱝᱞᱚᱸᱰ ᱨᱮ ᱛᱤᱢᱤᱱ ᱥᱮᱨᱢᱟ ᱜᱟᱱ ᱮᱱᱮᱡ ᱢᱟᱪᱮᱛ,ᱠᱳᱨᱤᱭᱚᱜᱨᱟᱯᱷᱚᱨ ᱟᱨ ᱥᱴᱮᱡᱽ ᱨᱮᱦᱚᱸ ᱩᱫᱩᱜ-ᱥᱚᱫᱚᱨ ᱟᱠᱟᱫᱟᱭ ᱾ ᱟᱡ ᱫᱚ ᱠᱚᱞᱠᱟᱛᱟ ᱨᱮ ᱢᱤᱫ ᱰᱮᱱᱥ ᱟᱥᱲᱟ ᱥᱨᱤᱱᱡᱚᱛᱤ (Srijati) ᱦᱚᱸᱭ ᱵᱮᱨᱮᱫ ᱟᱠᱟᱫᱟ,ᱱᱚᱸᱰᱮ ᱟᱡᱜᱮ ᱢᱩᱬ ᱴᱨᱮᱱᱤᱝ ᱠᱟ.ᱢᱤ ᱥᱟᱶᱛᱮ ᱪᱟᱪᱞᱟᱣᱤᱭᱟ. ᱦᱚᱸ ᱠᱟ.ᱢᱤ ᱠᱟᱱᱟᱭ ᱾ ᱱᱚᱸᱰᱮᱱ ᱰᱮᱱᱥᱚᱨ ᱠᱚᱨ ᱠᱚ ᱴᱨᱮᱱᱤᱝ ᱠᱟᱛᱮ ᱟᱡᱟᱜ ᱢᱤᱫ ᱮᱱᱮᱡ ᱫᱚᱞ ᱦᱚᱸᱭ ᱵᱮᱨᱮᱫ ᱟᱠᱟᱫᱟ ᱾ ᱟᱡᱟᱜ ᱯᱚᱡᱤᱴᱤᱵᱷ ᱠᱳᱨᱤᱭᱚᱜᱨᱟᱯᱷᱤ ᱠᱟ.ᱢᱤ ᱫᱤᱥᱚᱢ ᱟᱨ ᱵᱤᱫᱮᱥ ᱠᱚᱨᱮ ᱥᱟᱨᱦᱟᱣ ᱧᱟᱢ ᱟᱠᱟᱫᱟᱭ ᱾ ᱟᱭᱢᱟ ᱴᱷᱟᱶ ᱯᱷᱨᱟᱱᱥ,ᱯᱭᱟᱨᱤᱥ,ᱵᱮᱞᱡᱤᱭᱚᱢ,ᱥᱣᱤᱡᱚᱨᱞᱟᱸᱰ,ᱤᱴᱟᱞᱤ ,ᱥᱣᱤᱰᱮᱱ,ᱨᱳᱢᱟᱱᱤᱭᱟ ᱮᱢᱟᱱ ᱫᱤᱥᱚᱢ ᱠᱚᱨᱮ ᱟᱡᱟᱜ ᱦᱩᱱᱟ.ᱨ ᱩᱫᱩᱜ-ᱥᱚᱫᱚᱨ ᱥᱟᱶᱛᱮ ᱠᱟ.ᱢᱤᱥᱟᱲᱟ ᱠᱚᱦᱚᱸᱭ ᱠᱚᱨᱟᱣ ᱟᱠᱟᱫᱟ ᱾
ᱟᱬᱜᱟᱛ ᱡᱤᱭᱚᱱ ᱟᱨ ᱥᱤᱠᱷᱱᱟ.ᱛ
ᱥᱨᱤᱱᱣᱟᱱᱛᱤ ᱫᱚ ᱵᱚᱨᱫᱷᱚᱢᱟᱱ,ᱯᱚᱪᱷᱤᱢ ᱵᱟᱝᱞᱟ ᱨᱮ ᱡᱟᱱᱟᱢ ᱞᱮᱱᱟᱭ ᱛᱟᱭᱚᱢ ᱜᱷᱟᱨᱚᱸᱡᱽ ᱥᱟᱶ ᱠᱚᱞᱠᱟᱛᱟ ᱛᱮᱠᱚ ᱦᱮᱡ ᱞᱮᱱᱟ ᱾ ᱟᱡ ᱫᱚ ᱵᱚᱨᱫᱷᱚᱢᱟᱱ ᱨᱮᱭᱟᱜ ᱮᱥᱴᱤ. ᱡᱟᱵᱷᱤᱭᱚᱨ ᱥᱠᱩᱞ (St. Xavier's school) ᱟᱨ ᱠᱚᱞᱠᱟᱛᱟ ᱨᱮᱭᱟᱜ ᱟᱠᱥᱤᱞᱤᱭᱚᱢ ᱠᱚᱱᱵᱷᱮᱸᱴ (Auxilium Convent) ᱟᱥᱲᱟ ᱨᱮ ᱯᱚᱲᱦᱚᱱ ᱟᱠᱟᱱᱟᱭ ᱾ ᱟᱡᱟᱜ ᱥᱚᱱᱮᱨ(BA) ᱰᱤᱜᱽᱨᱤ ᱫᱚ ᱯᱨᱮᱥᱤᱰᱮᱱᱥᱤ ᱠᱚᱞᱮᱡᱽ,ᱠᱚᱞᱠᱟᱛᱟ (Presidency College, Kolkata) ᱠᱷᱚᱱ ᱥᱟᱶᱛᱟ ᱥᱟᱬᱮᱥ (sociology) ᱨᱮ ᱠᱚᱨᱟᱣ ᱟᱠᱟᱫᱟᱭ ᱟᱨ ᱟ.ᱠᱤᱞᱢᱟᱞ ᱫᱚ ᱠᱚᱞᱠᱟᱛᱟ ᱡᱮᱜᱮᱛ-ᱵᱤᱨᱫᱟ.ᱜᱟᱲ ᱠᱷᱚᱱ ᱥᱟ.ᱛ ᱟᱠᱟᱫᱟᱭ ᱾ ᱟᱡᱟᱜ ᱫᱚ ᱜᱤᱫᱟ.ᱨ ᱠᱷᱚᱱ ᱜᱮ ᱮᱱᱮᱡ ᱨᱮ ᱟ.ᱰᱤ ᱡᱷᱩᱸᱠ ᱛᱟᱦᱮᱸ ᱠᱟᱱ ᱛᱟᱭᱟ ᱾ ᱚᱱᱟᱛᱮ ᱟᱡ ᱟᱭᱚ ᱣᱟᱜ ᱛᱟ.ᱨᱤᱨᱮ ᱕ ᱵᱚᱪᱷᱚᱨ ᱩᱢᱮᱨ ᱨᱮ ᱳᱰᱤᱥᱤ ᱮᱱᱮᱡ ᱴᱨᱮᱱᱤᱝ ᱧᱟᱢ ᱞᱮᱫᱟᱭ ᱾ ᱮᱛᱚᱦᱚᱵ ᱫᱚ ᱥᱩᱛᱟᱯᱟ ᱛᱟᱞᱩᱠᱫᱟᱨ (Sutapa Talukdar) ᱱᱚᱱᱫᱤᱱᱤ ᱜᱷᱳᱥᱟᱞ (Nandini Ghosal) ᱛᱤᱠᱤᱱᱟᱜ ᱛᱟ.ᱨᱤᱨᱮ ᱮᱱᱮᱡ ᱥᱮᱬᱟ ᱤᱫᱤ ᱠᱮᱫ-ᱟᱭ ᱾ ᱛᱟᱭᱚᱢ ᱜᱩᱨᱩ ᱠᱮᱲᱩᱪᱚᱨᱚᱱ ᱢᱚᱦᱟᱯᱟᱛᱨᱚ (Kelucharan Mohapatra) ᱮᱱᱮᱡ ᱯᱨᱚᱛᱤᱵᱷᱟ ᱛᱟᱭᱮ ᱩᱥᱠᱟ.ᱣ ᱚᱰᱚᱠ ᱞᱮᱫ ᱛᱟᱭᱟ ᱾ ᱟᱡᱟᱜ ᱮᱱᱮᱡ ᱠᱮᱨᱤᱭᱚᱨ ᱵᱟᱪᱷᱚᱱᱨᱮ ᱟᱡ ᱵᱟᱵᱟ ᱦᱟᱜ ᱟ.ᱰᱤᱜᱮ ᱜᱚᱲᱚ ᱥᱚᱦᱚᱫ ᱟᱨ ᱩᱥᱠᱟ.ᱣ ᱛᱟᱦᱮᱸ ᱠᱟᱱᱟ ᱾
ᱰᱮᱱᱥ ᱠᱮᱨᱤᱭᱚᱨ
ᱥᱨᱤᱱᱣᱟᱱᱛᱤ,ᱟᱡᱟᱜ ᱡᱤᱭᱚᱱ ᱳᱰᱤᱥᱤ ᱮᱱᱮᱡ ᱨᱮ ᱧᱟᱢ ᱠᱮᱫ ᱛᱟᱭᱚᱢ ᱚᱱᱟ ᱮᱱᱮᱡ ᱢᱟᱬᱟᱝ ᱥᱮᱫ ᱞᱟᱦᱟ ᱤᱫᱤ ᱞᱮᱫ ᱛᱟᱭᱟ ᱾ ᱦᱟᱨᱟᱛᱚᱨᱟ ᱨᱮᱜᱮ ᱪᱮᱛᱟᱱ ᱫᱷᱟᱯ ᱨᱮᱭᱟᱝ ᱮᱱᱮᱡ ᱥᱮᱬᱟ ᱞᱮᱫᱟᱭ ᱟᱨ ᱑᱕ ᱵᱚᱪᱚᱨ ᱩᱢᱮᱨ ᱛᱮᱜᱮ ᱢᱤᱫ ᱯᱮᱥᱟᱫᱟᱨ ᱰᱮᱱᱥᱚᱨ ᱵᱮᱱᱟᱣ ᱞᱮᱱ ᱛᱟᱦᱮᱸᱱ ᱥᱟᱶᱛᱮ ᱠᱳᱨᱤᱭᱚᱜᱨᱟᱯᱷᱤ ᱦᱚᱸ ᱛᱚᱝᱜᱮ ᱫᱚᱦᱚ ᱞᱮᱫᱟᱭ ᱾ ᱒᱐᱐᱐ ᱥᱟᱞ ᱨᱮ,ᱠᱚᱞᱠᱟᱛᱟ ᱨᱮ ᱥᱨᱤᱱᱡᱚᱛᱤ (Srijati) ᱮᱱᱮᱡ ᱮᱠᱟᱰᱮᱢᱤ ᱵᱮᱨᱮᱫ ᱟᱠᱟᱫ-ᱟᱭ ᱥᱟᱶᱛᱮ ᱟᱡᱟᱜ ᱰᱮᱱᱥ ᱜᱟᱫᱮᱞ ᱦᱚᱸᱭ ᱵᱮᱨᱮᱫ ᱟᱠᱟᱫᱟ ᱾ ᱥᱤᱧᱚᱛ ᱨᱮ ᱟᱡᱟᱜ ᱥᱳᱞᱳ ᱯᱚᱨᱯᱷᱚᱢᱟᱱᱥ ᱥᱟᱶᱛᱮ ᱟᱡᱟᱜ ᱜᱟᱫᱮᱞ ᱦᱚᱛᱮᱛᱮ ᱟᱭᱢᱟ ᱥᱴᱮᱡᱽ ᱩᱫᱩᱜ-ᱥᱚᱫᱚᱨ ᱠᱚᱨᱟᱣ ᱟᱠᱟᱫᱟᱭ ᱾ ᱒᱐᱐᱖ ᱥᱟᱞ ᱨᱮ ᱛᱤᱢᱤᱱ ᱫᱤᱱ ᱫᱚ ᱤᱝᱞᱚᱸᱰ ᱨᱮᱭᱟᱜ ᱠᱚᱞᱟ ᱫᱤ ᱟᱨᱴᱥ (Kala The Arts) ᱠᱚᱢᱯᱟᱱᱤ ᱞᱟ.ᱜᱤᱫ ᱠᱟ.ᱢᱤ ᱞᱮᱜ-ᱟᱭ ᱾ ᱟᱭᱢᱟ ᱟᱥᱲᱟ ᱠᱚᱨᱮ ᱥᱤᱠᱷᱱᱟ.ᱛ ᱠᱟ.ᱢᱤᱥᱟᱲᱟ,ᱠᱳᱨᱤᱭᱚᱜᱨᱟᱯᱷᱤ ᱟᱨ ᱜᱟᱞᱚᱪ ᱰᱮᱢᱚᱱᱥᱴᱨᱮᱥᱚᱱ ᱦᱚᱸᱭ ᱮᱢ ᱟᱠᱟᱫᱟ ᱾ ᱚᱱᱟᱛᱮ ᱟᱱᱵᱷᱤᱞ ᱟᱨᱴᱥ (Anvil Arts) ᱯᱟᱦᱴᱟ ᱠᱷᱚᱱ ᱠᱟ.ᱣᱰᱤ ᱜᱚᱲᱚ ᱥᱚᱦᱚᱫ ᱦᱚᱸᱭ ᱧᱟᱢ ᱛᱟᱦᱮᱸᱱ ᱾ ᱒᱐᱑᱐ ᱥᱟᱞ ᱨᱮ, ᱥᱨᱤᱱᱡᱚᱛᱤ ᱨᱮᱭᱟᱜ ᱢᱤᱫ ᱥᱟᱠᱷᱟ ᱯᱭᱟᱨᱤᱥ ᱨᱮ ᱵᱮᱨᱮᱫ ᱞᱮᱫᱟᱭ ᱟᱨ ᱟᱭᱢᱟ ᱜᱟᱱ ᱰᱮᱱᱥᱚᱨ ᱴᱨᱮᱱᱤᱝᱠᱚ ᱧᱟᱢ ᱫᱟᱲᱮᱭᱟᱜ ᱛᱟᱦᱮᱸᱱ ᱾
ᱯᱷᱮᱰᱟᱛ ᱡᱚᱱᱚᱲᱲ
https://en.wikipedia.org/wiki/Srinwanti_Chakrabarti
ᱠᱷᱮᱡᱩᱨᱤ ᱒ ᱵᱚᱱᱚᱛ
ᱠᱷᱮᱡᱩᱨᱤ ᱒ ᱫᱚ ᱢᱤᱫ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱟᱱᱟ ᱱᱚᱣᱟ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱯᱚᱪᱷᱤᱢ ᱵᱟᱝᱞᱟ ᱨᱮ ᱥᱟᱢᱟᱝ ᱢᱮᱫᱤᱱᱤᱯᱩᱨ ᱦᱚᱱᱚᱛ ᱨᱮᱱᱟᱜ ᱠᱳᱸᱴᱟᱭ ᱡᱚᱜᱚ ᱠᱷᱚᱸᱰ ᱨᱮ ᱢᱤᱫ ᱥᱟᱥᱚᱱ ᱪᱟᱪᱞᱟᱣ ᱠᱷᱚᱸᱰᱮ ᱵᱮᱱᱟᱣᱟ ᱾
ᱚᱛᱱᱚᱜ
ᱠᱷᱮᱡᱩᱨᱤ ᱒ ᱵᱚᱱᱚᱛ ᱨᱮᱱᱟᱜ ᱢᱤᱫ ᱵᱟᱪᱷᱱᱟᱣ ᱯᱟᱸᱪᱟᱭᱟᱛ ᱡᱚᱸᱠᱟ, 21.85751°N, 87.91155°W ᱨᱮ ᱢᱮᱱᱟᱜᱼᱟ ᱾
ᱠᱷᱮᱡᱩᱨᱤ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚᱧᱮ ᱨᱮ ᱱᱚᱱᱫᱤᱜᱨᱟᱢ ᱑ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱮᱛᱚᱢ ᱯᱟᱨᱜᱟᱱᱟ ᱒᱔ ᱯᱟᱨᱜᱟᱱᱟ ᱦᱚᱱᱚᱛ ᱨᱮ ᱥᱟᱜᱚᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱥᱟᱢᱟᱝ ᱨᱮ ᱦᱩᱜᱽᱞᱤ/ᱵᱮᱝᱜᱚᱞ ᱫᱚᱨᱭᱟ ᱯᱟᱨᱚᱢ, ᱮᱛᱚᱢ ᱨᱮ ᱠᱳᱸᱴᱟᱭ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱟᱨ ᱯᱟᱪᱮ ᱨᱮ ᱠᱷᱮᱡᱩᱨᱤ ᱑ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱾
ᱱᱚᱣᱟ ᱫᱚ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱛᱚᱢᱞᱩᱠ ᱠᱷᱚᱱ ᱫᱚ ᱕᱑ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾
ᱠᱷᱮᱡᱩᱨᱤ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱑᱓᱗.᱔᱖ ᱠᱤᱞᱚᱢᱤᱴᱚᱨ᱒ ᱢᱮᱱᱟᱜᱼᱟ ᱾ ᱱᱚᱸᱰᱮ ᱢᱤᱫᱴᱟᱹᱝ ᱯᱟᱸᱪᱟᱭᱟᱛ ᱥᱟᱢᱤᱛᱤ, ᱕ ᱜᱚᱴᱟᱝ ᱜᱨᱟᱢ ᱯᱟᱸᱪᱟᱭᱟᱛ, ᱙᱐ ᱜᱚᱴᱟᱝ ᱜᱨᱟᱢ ᱥᱚᱸᱥᱚᱫᱽ (ᱟᱹᱛᱩ ᱵᱟᱹᱭᱥᱤ), ᱙᱙ ᱜᱚᱴᱟᱝ ᱢᱚᱣᱡᱟ, ᱙᱗ ᱜᱚᱴᱟᱝ ᱟᱹᱛᱩ ᱢᱮᱱᱟᱜᱼᱟ ᱾ ᱠᱷᱮᱡᱩᱨᱤ ᱯᱩᱞᱤᱥ ᱥᱴᱮᱥᱚᱱ ᱫᱚ ᱱᱚᱣᱟ ᱵᱚᱱᱚᱛ ᱨᱮ ᱠᱟᱹᱢᱤᱭᱟ ᱾ ᱱᱚᱣᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱡᱚᱸᱠᱟ ᱨᱮ ᱢᱮᱱᱟᱜᱼᱟ ᱾
ᱠᱷᱮᱡᱩᱨᱤ ᱒ ᱵᱚᱱᱚᱛ/ᱯᱟᱸᱪᱟᱭᱟᱛ ᱥᱟᱢᱤᱛᱤ ᱨᱮᱱᱟᱜ ᱜᱨᱟᱢ ᱯᱟᱸᱪᱟᱭᱟᱛ ᱠᱚ ᱢᱮᱱᱟᱜᱼᱟ: ᱵᱟᱨᱟᱴᱟᱞᱟ, ᱦᱩᱞᱩᱫᱽᱵᱚᱨᱤ, ᱡᱚᱸᱠᱟ, ᱠᱷᱮᱡᱩᱨᱤ ᱟᱨ ᱱᱤᱡᱽᱠᱚᱥᱵᱟ ᱾
ᱦᱚᱲ ᱮᱞ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱠᱷᱮᱡᱩᱨᱤ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱤᱱ ᱜᱩᱴ ᱦᱚᱲ ᱮᱞ ᱫᱚ ᱑᱓᱙,᱔᱖᱓ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱱᱩᱠᱩ ᱫᱚ ᱡᱚᱛᱚ ᱟᱹᱛᱩ ᱨᱮᱠᱚ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱗᱑,᱒᱙᱔ (᱕᱑%) ᱠᱚᱲᱟ ᱟᱨ ᱖᱘,᱑᱖᱙ (᱔᱙%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱐-᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚᱫᱚ ᱑᱘,᱕᱓᱗ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱜᱮᱨ ᱟᱹᱫᱤᱵᱟᱹᱥᱤ ᱗᱙,᱑᱔᱙ (᱕᱖.᱙᱕%) ᱟᱨ ᱟᱹᱫᱤᱵᱟᱹᱥᱤ ᱫᱚ ᱙᱐᱐ (᱐.᱖᱕%) ᱦᱚᱲ ᱢᱮᱱᱟᱜ ᱠᱚᱣᱟ ᱾
ᱠᱷᱮᱡᱩᱨᱤ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱢᱟᱨᱟᱝ ᱟᱹᱛᱩ ᱠᱚ (᱔,᱐᱐᱐+ ᱦᱚᱲ ᱮᱞ ᱟᱜ) ᱢᱮᱱᱟᱜᱼᱟ (᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ): ᱫᱮᱠᱷᱚᱞᱤ (᱙,᱖᱑᱙), ᱥᱮᱨᱠᱷᱟᱱ ᱪᱚᱠ (᱗,᱓᱔᱗), ᱯᱚᱸᱠᱷᱟᱭ (᱔,᱒᱖᱙) ᱟᱨ ᱠᱷᱚᱡᱩᱨᱤ (᱗,᱔᱗᱑) ᱾
ᱠᱷᱮᱡᱩᱨᱤ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱮᱴᱟᱜ ᱟᱹᱛᱩ ᱠᱚ (᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ): ᱠᱚᱥᱟᱨᱤᱭᱟᱹ (᱑,᱖᱘᱕), ᱡᱚᱸᱠᱟ (᱒,᱘᱐᱔), ᱵᱟᱨᱟᱴᱟᱞᱟ (᱓,᱖᱘᱒), ᱦᱩᱞᱩᱫᱽᱵᱚᱨᱤ (᱒,᱘᱔᱙), ᱱᱤᱡᱽᱠᱚᱥᱵᱟ (᱒,᱔᱓᱕) ᱟᱨ ᱥᱩᱱᱫᱚᱨᱯᱩᱨ (᱑,᱙᱔᱓) ᱾
ᱥᱤᱠᱷᱱᱟᱹᱛ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱠᱷᱮᱡᱩᱨᱤ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱥᱤᱠᱷᱱᱟᱹᱛ ᱦᱚᱲᱟᱜ ᱜᱩᱴ ᱮᱞ ᱫᱚ ᱑᱐᱓,᱑᱔᱙ ᱜᱚᱴᱟᱝ (᱘᱕.᱓᱗) ᱥᱤᱠᱷᱱᱟᱹᱛ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱕᱖,᱑᱐᱑ (᱙᱐.᱖᱘%) ᱠᱚᱲᱟ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱔᱗,᱐᱔᱘ (᱗᱙.᱘᱐%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱥᱟᱢᱟᱝ ᱢᱮᱫᱤᱱᱤᱯᱩᱨ ᱦᱚᱱᱚᱛ ᱨᱮ ᱥᱤᱠᱷᱱᱟᱹᱛ ᱫᱚ ᱘᱗.᱐᱒% ᱛᱟᱦᱮᱸ ᱠᱟᱱᱟ ᱾ ᱒᱐᱑᱑ ᱥᱟᱞ ᱨᱮ ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱡᱚᱛᱚ ᱦᱚᱱᱚᱛ ᱨᱮ ᱥᱟᱢᱟᱝ ᱢᱮᱫᱤᱱᱤᱯᱩᱨ ᱨᱮᱱᱟᱜ ᱥᱤᱠᱷᱱᱟᱹᱛ ᱫᱚᱨ ᱫᱚ ᱡᱚᱛᱚ ᱠᱷᱚᱱ ᱰᱮᱦᱮᱨ ᱛᱟᱦᱮᱸ ᱠᱟᱱᱟ ᱾
ᱯᱟᱹᱨᱥᱤ ᱟᱨ ᱫᱷᱚᱨᱚᱢ
ᱵᱟᱝᱞᱟ ᱫᱚ ᱢᱩᱬ ᱯᱟᱹᱨᱥᱤ ᱠᱟᱱᱟ, ᱱᱚᱣᱟ ᱫᱚ ᱙᱙.᱘᱒% ᱦᱚᱲ ᱠᱚ ᱨᱚᱲᱟ ᱾
ᱥᱮᱪᱮᱫ
᱒᱐᱑᱓-᱑᱔ ᱥᱟᱞ ᱨᱮ, ᱠᱷᱮᱡᱩᱨᱤ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱙᱖ ᱜᱚᱴᱟᱝ ᱯᱨᱟᱭᱢᱟᱨᱤ ᱤᱥᱠᱩᱞ ᱨᱮ ᱒,᱖᱑᱙ ᱜᱚᱴᱟᱝ ᱯᱟᱹᱴᱷᱩᱣᱟᱹ, ᱯᱩᱱᱭᱟᱹ ᱛᱟᱱᱟᱞᱟ ᱟᱥᱲᱟ ᱨᱮ ᱙᱕᱙ ᱜᱚᱴᱟᱝ ᱯᱟᱹᱴᱷᱩᱣᱟᱹ, ᱙ ᱜᱚᱴᱟᱝ ᱩᱱᱩᱥᱩᱞ ᱟᱥᱲᱟ ᱨᱮ ᱗,᱓᱗᱐ ᱜᱚᱴᱟᱝ ᱯᱟᱹᱴᱷᱩᱣᱟᱹ, ᱕ ᱜᱚᱴᱟᱝ ᱩᱱᱩᱥᱩᱞ ᱥᱮᱠᱮᱱᱰᱟᱨᱤ ᱤᱥᱠᱩᱞ ᱨᱮ ᱘,᱓᱓᱘ ᱜᱚᱴᱟᱝ ᱯᱟᱹᱴᱷᱩᱣᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱠᱷᱮᱡᱩᱨᱤ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ, ᱙᱗ ᱜᱚᱴᱟᱝ ᱟᱹᱛᱩ ᱠᱷᱚᱱ ᱘ ᱜᱚᱴᱟᱝ ᱟᱹᱛᱩ ᱨᱮ ᱚᱠᱟ ᱤᱥᱠᱩᱞ ᱜᱮ ᱵᱟᱭ ᱛᱟᱦᱮᱸ ᱠᱟᱱᱟ, ᱔᱕ ᱜᱚᱴᱟᱝ ᱟᱹᱛᱩ ᱨᱮ ᱵᱟᱨᱭᱟ ᱟᱨᱵᱟᱝ ᱰᱮᱦᱮᱨ ᱯᱨᱟᱭᱢᱟᱨᱤ ᱤᱥᱠᱩᱞ ᱛᱟᱦᱮᱸ ᱠᱟᱱᱟ, ᱒᱓ ᱜᱚᱴᱟᱝ ᱟᱹᱛᱩ ᱨᱮ ᱠᱚᱢ ᱠᱷᱚᱱ ᱠᱚᱢ ᱢᱤᱫᱴᱟᱹᱝ ᱯᱨᱟᱭᱢᱟᱨᱤ ᱟᱨ ᱢᱤᱫᱴᱟᱹᱝ ᱛᱟᱱᱟᱞᱟ ᱟᱥᱲᱟ ᱛᱟᱦᱮᱸ ᱠᱟᱱᱟ ᱟᱨ ᱑᱔ ᱜᱚᱴᱟᱝ ᱟᱹᱛᱩ ᱨᱮ ᱠᱚᱢ ᱠᱷᱚᱱ ᱠᱚᱢ ᱢᱤᱫᱴᱟᱹᱝ ᱛᱟᱱᱟᱞᱟ ᱟᱥᱲᱟ ᱛᱟᱦᱮᱸ ᱠᱟᱱᱟ ᱟᱨ ᱢᱤᱫᱴᱟᱹᱝ ᱥᱮᱠᱮᱱᱰᱟᱨᱤ ᱤᱥᱠᱩᱞ ᱛᱟᱦᱮᱸ ᱠᱟᱱᱟ ᱾
ᱵᱟᱨᱟᱴᱟᱞᱟ ᱨᱮ ᱠᱷᱮᱡᱩᱨᱤ ᱠᱚᱞᱮᱡᱽ ᱨᱮᱱᱟᱜ ᱛᱷᱟᱯᱚᱱ ᱫᱚ ᱑᱙᱙᱙ ᱥᱟᱞ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱟᱨᱴᱥ ᱨᱮ ᱠᱚᱨᱥ ᱥᱟᱶᱛᱮ, ᱱᱚᱣᱟ ᱮᱠᱣᱟᱠᱟᱞᱪᱟᱨ ᱢᱮᱱᱮᱡᱽᱢᱮᱱᱴ ᱟᱨ ᱴᱮᱠᱱᱚᱞᱚᱡᱤ ᱨᱮ ᱢᱤᱫ ᱠᱚᱨᱥ ᱪᱟᱞ ᱦᱩᱭᱩᱜ ᱠᱟᱱᱟ ᱾
ᱦᱚᱲᱢᱚ ᱥᱟᱶᱟᱨ
᱒᱐᱑᱔ ᱥᱟᱞ ᱨᱮ, ᱠᱷᱮᱡᱩᱨᱤ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱢᱤᱫ ᱵᱚᱱᱚᱛ ᱯᱨᱟᱭᱢᱟᱨᱤ ᱦᱮᱞᱛᱷ ᱛᱟᱞᱢᱟ, ᱢᱤᱫ ᱯᱨᱟᱭᱢᱟᱨᱤ ᱦᱮᱞᱛᱷ ᱛᱟᱞᱢᱟ ᱛᱟᱦᱮᱸ ᱠᱟᱱᱟ, ᱡᱟᱦᱟᱸ ᱨᱮ ᱜᱩᱴ ᱔᱘ ᱵᱮᱰ ᱟᱨ ᱯᱩᱱᱭᱟᱹ ᱰᱚᱠᱴᱚᱨ ᱠᱚ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱒᱐ ᱜᱷᱟᱨᱚᱸᱡᱽ ᱠᱚᱞᱭᱟᱬ ᱡᱚᱜᱚ ᱛᱟᱞᱢᱟ ᱛᱟᱦᱮᱸ ᱠᱟᱱᱟ ᱾
ᱥᱤᱞᱟᱵᱮᱨᱤᱭᱟ ᱨᱮ ᱥᱤᱞᱟᱵᱮᱨᱤᱭᱟ ᱫᱮᱦᱟᱛ ᱟᱥᱯᱟᱛᱟᱞ (᱓᱐ ᱵᱮᱰ ᱟᱜ) ᱫᱚ ᱠᱷᱮᱡᱩᱨᱤ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱢᱩᱬ ᱥᱚᱨᱠᱟᱨᱤ ᱢᱮᱰᱤᱠᱟᱞ ᱥᱩᱵᱤᱫᱷᱟ ᱢᱮᱱᱟᱜᱼᱟ ᱾ ᱡᱚᱸᱠᱟ ᱨᱮ ᱢᱤᱫ ᱯᱨᱟᱭᱢᱟᱨᱤ ᱦᱮᱞᱛᱷ ᱛᱟᱞᱢᱟ (᱑᱐ ᱵᱮᱰ ᱟᱜ) ᱢᱮᱱᱟᱜᱼᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱥᱟᱢᱟᱝ ᱢᱮᱫᱤᱱᱤᱯᱩᱨ ᱦᱚᱱᱚᱛ ᱨᱮᱱᱟᱜ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚ
ᱦᱟᱨᱪᱮᱨᱚᱱ ᱥᱤᱝ ᱵᱽᱨᱚᱨ
ᱦᱚᱨᱪᱚᱨᱚᱱ ᱥᱤᱝ ᱵᱽᱨᱚᱨ ( ᱒᱑ ᱡᱟᱱᱩᱣᱟᱨᱤ ᱑᱙᱒᱒ - ᱖ ᱥᱮᱯᱴᱮᱢᱵᱚᱨ ᱒᱐᱐᱙) ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱨᱟᱡᱽᱟᱹᱨᱤᱭᱟᱹᱭ ᱛᱟᱦᱮᱸ ᱠᱟᱱᱟ ᱡᱟᱦᱟᱸᱭ ᱫᱚ ᱥᱤᱧᱚᱛᱤᱭᱟᱹ ᱡᱟᱹᱛᱤᱭᱟᱹᱨᱤ ᱠᱚᱸᱜᱽᱨᱮᱥ ᱨᱤᱱᱤᱡ ᱯᱚᱧᱡᱟᱵᱽ ᱭᱩᱱᱤᱛ ᱥᱟᱶ ᱡᱩᱜᱩᱲᱟᱹᱣ ᱨᱮᱭ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱫᱚ ᱯᱚᱧᱡᱟᱵᱽ ᱨᱤᱱᱤᱡ ᱑᱓ ᱟᱹᱱᱤᱡ ᱥᱤᱨᱟᱹ ᱢᱚᱱᱛᱨᱤᱭ ᱛᱟᱦᱮᱸ ᱠᱟᱱᱟ ᱟᱨ ᱓᱑ ᱚᱜᱚᱥᱴ ᱑᱙᱙᱕ ᱠᱷᱚᱱ ᱒᱑ ᱱᱚᱵᱷᱮᱢᱵᱚᱨ ᱑᱙᱙᱖ ᱫᱷᱟᱹᱵᱤᱡ ᱱᱚᱶᱟ ᱛᱷᱟᱱᱚᱛ ᱨᱮᱭ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱫᱚ ᱜᱚᱜᱚᱡᱤᱡ ᱥᱤᱨᱟᱹᱢᱚᱱᱛᱨᱤ ᱵᱮᱚᱸᱛ ᱥᱤᱝ ᱟᱜ ᱴᱷᱟᱶ ᱮ ᱦᱟᱛᱟᱣ ᱠᱮᱫ-ᱟ ᱾ ᱤᱱᱟᱹ ᱚᱠᱛᱚ ᱨᱮ ᱩᱱᱤ ᱫᱚ ᱢᱩᱠᱛᱥᱚᱨ ᱵᱤᱫᱷᱟᱱᱥᱚᱵᱷᱟ ᱨᱤᱱᱤᱡ ᱨᱟᱹᱥᱤᱭᱟᱹᱭ ᱛᱟᱦᱮᱸ ᱠᱟᱱᱟ ᱾
ᱟᱯᱚᱱ ᱡᱤᱭᱚᱱ
ᱥᱚᱨᱫᱟᱨ ᱵᱚᱞᱵᱚᱸᱛ ᱥᱤᱝ ᱵᱽᱨᱚᱨ ᱤᱡ ᱦᱚᱯᱚᱱ ᱦᱟᱨ ᱪᱚᱨᱚᱱ ᱥᱤᱝ ᱵᱽᱨᱚᱨ ᱟᱜ ᱡᱟᱱᱟᱢ ᱫᱚ ᱒᱑ ᱡᱟᱱᱩᱣᱟᱨᱤ ᱑᱙᱑᱙ ᱨᱮ ᱥᱚᱨᱟᱭ ᱱᱟᱜᱟ ᱟᱹᱛᱩ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ, ᱡᱟᱦᱟᱸᱭ ᱫᱚ ᱥᱨᱤ ᱢᱩᱠᱛᱤᱥᱚᱨ ᱥᱟᱦᱤᱵᱽ ᱟᱨ ᱠᱳᱴ ᱠᱚᱯᱩᱨᱟ ᱛᱟᱞᱟᱨᱮ ᱡᱟᱹᱛᱤᱭᱟᱹᱨᱤ ᱨᱟᱡᱽᱦᱚᱨ ᱑᱖ ᱨᱮ ᱢᱮᱱᱟᱜ-ᱟ ᱾ ᱩᱱᱤ ᱫᱚ ᱮᱭᱪᱤᱥᱚᱱ ᱵᱤᱨᱫᱟᱹᱜᱟᱲ ᱨᱮᱭ ᱯᱟᱲᱦᱟᱣ ᱞᱮᱱᱟ ᱟᱨ ᱛᱟᱭᱚᱢ ᱛᱮᱫᱚ ᱥᱚᱨᱠᱟᱨᱤ ᱵᱤᱨᱫᱟᱹᱜᱟᱲ, ᱞᱟᱦᱳᱨ ᱠᱷᱚᱱ ᱥᱚᱱᱮᱨ ᱮ ᱥᱟᱹᱛ ᱠᱮᱫ-ᱟ ᱾ ᱩᱱᱤ ᱫᱚ ᱵᱟᱨ ᱫᱷᱟᱣ ᱮ ᱵᱟᱯᱞᱟ ᱞᱮᱱᱟ ᱾ ᱩᱱᱤᱭᱤᱡ ᱯᱩᱭᱞᱩ ᱮᱨᱟ ᱫᱚ ᱡᱚᱜᱤᱨ ᱠᱳᱣᱨ ᱮ ᱛᱟᱦᱮᱸ ᱠᱟᱱᱟ, ᱡᱟᱦᱟᱸᱭ ᱡᱤᱞᱞᱟ ᱯᱷᱚᱨᱤᱫᱽᱠᱚᱴ ᱨᱮ ᱥᱟᱫᱤᱜᱽ ᱵᱟᱡᱟᱨ ᱥᱩᱨ ᱟᱹᱛᱩ ᱵᱷᱚᱴᱚᱨ ᱨᱤᱱᱤᱡ ᱥᱚᱨᱫᱟᱨ ᱠᱚᱨᱱᱮᱞ ᱥᱤᱝ ᱥᱚᱱᱫᱷᱩᱭᱤᱡ ᱦᱚᱯᱚᱱ ᱮᱨᱟᱭ ᱛᱟᱦᱮᱸ ᱠᱟᱱᱟ ᱾ ᱯᱩᱭᱞᱩ ᱵᱟᱯᱞᱟ ᱠᱷᱚᱱ ᱫᱚ ᱩᱱᱤᱭᱤᱡ ᱢᱤᱫᱴᱟᱹᱝ ᱦᱚᱯᱚᱱ ᱮᱨᱟ ᱪᱚᱨᱚᱱᱡᱤᱛ ᱠᱚᱣᱨ ᱮ ᱛᱟᱦᱮᱸ ᱠᱟᱱᱟ, ᱡᱟᱦᱟᱸᱭ ᱫᱚᱠᱚ ᱡᱟᱶᱟᱭ ᱞᱮᱫᱮᱭᱟ ᱯᱟᱴᱤᱭᱟᱞᱟ ᱨᱤᱱᱤᱡ ᱥᱮᱴᱷᱜᱚᱰᱤᱭᱟ ᱜᱷᱟᱨᱚᱸᱡᱽ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱩᱱᱤᱭᱤᱡ ᱫᱚᱥᱟᱨ ᱮᱨᱟ ᱫᱚ ᱜᱩᱨᱵᱤᱱᱫᱚᱨ ᱠᱚᱣᱨ, ᱡᱚᱥᱣᱚᱸᱛ ᱥᱤᱝ ᱠᱮᱨᱚᱱ ᱤᱡ ᱦᱚᱯᱚᱱ ᱮᱨᱟᱭ ᱛᱟᱦᱮᱸ ᱠᱟᱠᱟ ᱾ ᱡᱟᱦᱟᱸᱭ ᱫᱚ ᱯᱚᱧᱡᱟᱵᱽ ᱨᱤᱱᱤᱡ ᱛᱤᱱᱟᱹᱝ ᱚᱠᱛᱚ ᱫᱷᱟᱹᱵᱤᱡ ᱮ ᱛᱟᱦᱮᱸ ᱠᱟᱱ ᱥᱤᱨᱟᱹ ᱢᱚᱱᱛᱨᱤ ᱯᱨᱚᱛᱟᱯ ᱥᱤᱝ ᱠᱮᱨᱚᱱ ᱤᱡ ᱠᱚᱲᱟ ᱵᱚᱭᱦᱟᱭ ᱛᱟᱦᱮᱸ ᱠᱟᱱᱟ ᱾ ᱟᱡᱟᱜ ᱫᱚᱥᱟᱨ ᱵᱟᱯᱞᱟ ᱠᱟᱛᱮ ᱮᱥ. ᱮᱪ. ᱵᱽᱨᱚᱨ ᱨᱤᱱ ᱫᱚ ᱵᱟᱨᱭᱟ ᱜᱤᱫᱽᱨᱟᱹ ᱠᱤᱱ ᱛᱟᱦᱮᱸ ᱠᱟᱱᱟ, ᱢᱤᱫᱴᱟᱹᱝ ᱦᱚᱯᱚᱱ ᱠᱚᱸᱵᱚᱨᱡᱤᱛ ᱥᱤᱝ ᱵᱽᱨᱚᱨ ᱟᱨ ᱢᱤᱫ ᱦᱚᱯᱚᱱ ᱮᱨᱟ ᱫᱚ ᱠᱚᱸᱵᱚᱞᱡᱤᱛ ᱠᱚᱣᱨ ᱾ ᱵᱽᱨᱚᱨ ᱤᱡ ᱢᱤᱫᱴᱟᱹᱝ ᱥᱩᱢᱩᱝ ᱦᱚᱯᱚᱱ ᱠᱚᱸᱵᱚᱨᱡᱤᱛ ᱥᱤᱝ ᱵᱽᱨᱚᱨ ᱫᱚ ᱢᱤᱫ ᱨᱟᱡᱽᱱᱮᱛᱟ ᱟᱨ ᱢᱩᱠᱷᱛᱟᱨ ᱠᱷᱚᱱ ᱵᱟᱨ ᱫᱷᱟᱣ ᱵᱤᱫᱷᱟᱭᱚᱠ ᱮ ᱛᱟᱦᱮᱸ ᱠᱟᱱᱟ ᱾
ᱨᱟᱱᱤ ᱨᱩᱫᱨᱚᱢᱟ ᱫᱮᱵᱤ
ᱨᱟᱱᱤ ᱨᱩᱫᱨᱚᱢᱟ ᱫᱮᱵᱤ (᱑᱒᱘᱙ ᱵᱟᱝᱠᱷᱟᱱ ᱑᱒᱙᱕ ᱥᱟᱞᱮ ᱨᱮᱭ ᱜᱩᱨ ᱞᱮᱱᱟ) ᱨᱩᱫᱨᱚᱫᱮᱵ ᱢᱚᱦᱟᱨᱟᱡ ᱫᱚ ᱚᱠᱟ ᱚᱠᱟ ᱚᱠᱛᱚ ᱠᱚᱨᱮ ᱨᱩᱫᱨᱚᱢ ᱫᱮᱵᱤ ᱧᱩᱛᱩᱢ ᱛᱮᱭ ᱦᱚᱦᱚᱭᱮᱫ ᱛᱟᱦᱮᱸ ᱠᱟᱱᱟ, ᱑᱒᱖᱓ ᱥᱟᱞᱮ ᱠᱷᱚᱱ ᱜᱩᱨ ᱢᱟᱲᱟᱝ ᱦᱟ.ᱵᱤᱡ ᱫᱚ ᱠᱟᱠᱛᱤᱭᱚ ᱨᱟᱡᱵᱚᱝᱥᱚ ᱨᱮᱱ ᱥᱟᱥᱚᱠ ᱮ ᱛᱟᱦᱮᱸ ᱠᱟᱱᱟ᱾ ᱩᱱᱤ ᱫᱚ ᱥᱤᱧᱚᱛᱤᱭᱟ. ᱥᱟᱢᱨᱟᱡᱚ ᱥᱟᱥᱚᱱ ᱨᱮᱱ ᱠᱚᱢ ᱜᱟᱱ ᱛᱤᱨᱞᱟ. ᱠᱚ ᱢᱩᱫ ᱨᱮ ᱩᱱᱤ ᱦᱚᱸ ᱢᱤᱫ ᱛᱤᱨᱞᱟ.ᱭ ᱛᱟᱦᱮᱸ ᱠᱟᱱᱟ ᱟᱨ ᱚᱱᱟ ᱥᱟᱢᱨᱟᱡᱚ ᱪᱟ-ᱪᱟᱞᱟᱣ ᱞᱟ.ᱜᱤᱫ ᱛᱮ ᱟᱡ ᱫᱚ ᱢᱤᱫ ᱠᱚᱲᱟ ᱦᱚᱯᱚᱱ ᱠᱟᱱᱟᱭ ᱢᱮᱱ ᱛᱮᱭ ᱞᱟ.ᱭ ᱥᱟᱫᱚᱨ ᱞᱮᱫᱟ᱾
ᱥᱟᱥᱟᱱᱠᱟᱞ
ᱨᱩᱫᱨᱟᱢᱟ ᱫᱮᱵᱮ ᱫᱚ ᱟᱡ ᱨᱮᱱ ᱟᱯᱟᱛ ᱛᱮᱫ ᱜᱚᱱᱚᱯᱚᱛᱤᱫᱮᱵ ᱥᱟᱶ ᱢᱤᱫ ᱛᱮ ᱟᱱᱟ ᱯᱚᱱᱚᱛ ᱥᱟᱥᱚᱱ ᱮ ᱮᱦᱚᱵ ᱞᱮᱫᱟ᱾ ᱩᱱᱤ ᱫᱚ ᱟᱡ ᱱᱟᱵᱟ ᱨᱮᱱ ᱜᱚᱲᱚᱭᱤᱡ ᱢᱮᱱ ᱠᱟᱛᱮᱫ ᱑᱒᱖᱑ ᱠᱷᱚᱱ ᱑᱒᱖᱒ ᱥᱟᱞᱮ ᱦᱟ.ᱵᱤᱡ ᱮ ᱥᱟᱥᱚᱱ ᱟᱠᱟᱫᱟ ᱟᱨ ᱑᱒᱖᱓ ᱥᱟᱞᱮ ᱨᱮ ᱫᱚ ᱯᱩᱨᱟ.ᱯᱩᱨᱤ ᱵᱷᱟᱵ ᱛᱮ ᱡᱟᱛᱚ ᱟᱸᱜᱤᱵᱷᱟᱨ ᱮ ᱦᱟᱛᱟᱣ ᱞᱮᱫᱟ᱾
ᱠᱟᱠᱛᱤᱭᱚ ᱵᱚᱝᱥᱚ ᱨᱮᱱ ᱟᱨ ᱦᱚᱸ ᱡᱟᱦᱟᱭ ᱠᱚ ᱠᱚ ᱛᱟᱦᱮᱸᱠᱟᱱᱟ ᱩᱱᱠᱩ ᱫᱚ ᱞᱟ.ᱲᱦᱟ.ᱲᱤᱭᱟ. ᱠᱚ ᱞᱮᱠᱟ ᱛᱮᱭ ᱥᱮᱞᱮᱫ ᱞᱮᱫ ᱠᱚᱣᱟ ᱟᱨ ᱡᱟᱦᱟᱭ ᱠᱚ ᱚᱱᱟ ᱨᱮ ᱵᱟᱝ ᱠᱚ ᱨᱮᱵᱮᱱ ᱞᱮᱱᱟ ᱩᱱᱠᱩ ᱫᱚ ᱚᱱᱟ ᱯᱚᱱᱚᱛ ᱨᱮᱱᱟᱜ ᱠᱤᱪᱷᱩ ᱡᱚᱢᱤᱭ ᱮᱢᱟᱫ ᱠᱚ ᱛᱟᱦᱮᱸ ᱠᱟᱱᱟ᱾ ᱱᱚᱣᱟ ᱡᱚᱛᱚ ᱠᱷᱚᱱ ᱵᱷᱮᱜᱟᱨ ᱵᱚᱱᱚᱫᱚᱞ ᱛᱟᱦᱮᱸ ᱠᱟᱱᱟ᱾ ᱠᱟᱠᱛᱤᱭᱚ ᱯᱚᱱᱚᱛ ᱩᱛ-ᱛᱚᱨᱟᱫᱷᱤᱠᱟᱨᱤ ᱟᱨ ᱛᱟᱭᱚᱢ ᱛᱮ ᱵᱤᱡᱚᱭᱱᱚᱜᱚᱨ ᱥᱟᱢᱨᱟᱡᱚ ᱫᱟᱨᱟᱭ ᱛᱮ ᱱᱚᱣᱟ ᱦᱚᱨᱟ ᱯᱟᱸᱡᱟ ᱞᱮᱫᱟ᱾ ᱨᱩᱫᱨᱚᱢᱟ ᱫᱮᱵᱤ ᱟᱡᱟᱜ ᱥᱟᱥᱚᱱ ᱪᱟᱞᱟᱣ ᱛᱟᱭᱚᱢ ᱯᱩᱨᱵᱚ ᱜᱚᱝᱜᱟ ᱥᱟᱢᱨᱟᱡᱚ ᱡᱟᱫᱚᱵ ᱴᱷᱮᱱ ᱠᱷᱚᱱ ᱮ ᱦᱟᱛᱟᱣ ᱨᱩᱣᱟ.ᱲ ᱞᱮᱫᱟ᱾ ᱑᱒᱗᱐ ᱥᱟᱞᱮ ᱨᱮᱱᱟᱜ ᱢᱩᱪᱟ.ᱫ ᱥᱮᱫ ᱫᱚ ᱜᱳᱫᱟᱵᱚᱨᱤ ᱜᱟᱰᱟ ᱯᱟᱨᱟᱢ ᱠᱟᱛᱮᱫ ᱩᱱᱤ ᱫᱚ ᱥᱟᱢᱟᱝ ᱥᱚᱸᱜᱷᱟ ᱨᱮᱱ ᱥᱟᱥᱚᱠ ᱠᱚ ᱵᱷᱟᱜᱟᱣ ᱮ ᱫᱟᱲᱮᱭᱟᱫ ᱛᱟᱦᱮᱸ ᱠᱟᱱᱟ ᱟᱨ ᱡᱟᱫᱟᱵ ᱛᱟᱠᱚ ᱦᱚᱸᱭ ᱵᱷᱟᱜᱟᱣ ᱞᱮᱫ ᱠᱚᱣᱟ᱾ ᱟᱨ ᱯᱚᱥᱪᱤᱢᱟ ᱚᱱᱫᱨᱟ ᱚᱧᱪᱚᱞ ᱠᱷᱚᱱ ᱩᱱᱠᱩ ᱥᱟᱦᱟᱜ ᱛᱮᱭ ᱵᱟᱫ-ᱫᱷᱚ ᱞᱮᱫ ᱠᱟᱣᱟ᱾ ᱑᱒᱗᱓ ᱥᱟᱞᱮ ᱨᱮ ᱫᱚ ᱠᱟᱭᱚᱥᱛᱷᱟ ᱥᱮᱱᱟᱯᱚᱛᱤ ᱟᱢᱵᱟᱫᱮᱵᱟ  ᱟᱜ ᱫᱟᱨᱟᱭ ᱛᱮ ᱵᱮᱱᱟᱣ ᱞᱮᱱ ᱵᱷᱤᱛᱟ.ᱨ  ᱨᱮ ᱞᱟ.ᱲᱦᱟ.ᱭ ᱛᱮ ᱫᱚᱭ ᱵᱷᱟᱜᱟᱣ ᱞᱮᱱᱟ᱾ ᱟᱢᱵᱟᱫᱮᱵ ᱠᱟᱠᱛᱤᱭᱚ ᱠᱚᱣᱟᱜ ᱚᱫᱷᱤᱱᱚᱥᱛᱚ ᱨᱮᱱᱟᱜ ᱮ ᱯᱨᱚᱛᱤᱵᱟᱫ ᱞᱮᱫᱟ ᱟᱨ ᱩᱱᱤ ᱫᱚ ᱠᱚᱸᱭᱮ ᱯᱟᱸᱪᱷᱮ ᱚᱱᱫᱨᱚ ᱨᱮᱱᱟᱜ ᱱᱤᱭᱚᱱᱛᱨᱚᱱ ᱮ ᱦᱟᱛᱟᱣ ᱞᱮᱫᱟ ᱟᱨ ᱱᱤᱛ ᱱᱚᱣᱟ ᱫᱚ ᱜᱩᱱᱴᱩᱨ ᱡᱤᱞᱟ. ᱨᱮ ᱢᱮᱱᱟᱜ ᱟ᱾
ᱯᱚᱨᱤᱵᱟᱨ ᱟᱨ ᱩᱛ-ᱛᱚᱨᱟᱫᱷᱤᱠᱟᱨᱤ
ᱟᱭᱩᱢᱟ.ᱱ ᱨᱩᱫᱨᱚᱢᱟ ᱫᱮᱵᱤ ᱫᱚ ᱑᱒᱔᱐ ᱥᱟᱞᱮ ᱨᱮ ᱪᱟᱞᱩᱠᱚ ᱵᱚᱝᱥᱚ ᱨᱮᱱᱟᱜ ᱢᱤᱫ ᱴᱟᱝ ᱦᱤᱰᱤᱧ ᱢᱟᱪᱷᱟ ᱥᱟᱠᱷᱟ ᱨᱮᱱ ᱥᱚᱫᱚᱥᱚ ᱵᱤᱨᱵᱷᱚᱫᱨᱚ ᱮ ᱵᱟᱯᱞᱟ ᱞᱮᱫᱮᱭᱟᱭ᱾ ᱱᱚᱣᱟ ᱫᱚ ᱟᱡ ᱵᱟᱵᱟᱣᱟᱜ ᱡᱳᱴ ᱜᱚᱴᱷᱚᱱ ᱞᱟ.ᱜᱤᱫ ᱛᱮ ᱱᱚᱠᱥᱟ ᱠᱟᱛᱮᱫ ᱢᱤᱫ ᱴᱟᱝ ᱨᱟᱡᱱᱳᱭᱛᱤᱠ ᱞᱮᱠᱟ ᱛᱮᱭ ᱵᱟᱯᱞᱟ ᱞᱮᱱᱟᱭ᱾
ᱡᱟᱱ ᱴᱤᱣᱤ
ᱡᱟᱱ ᱴᱤᱵᱷᱤ ᱥᱤᱧᱚᱛ ᱨᱮᱱᱟᱜ ᱢᱤᱫᱴᱟᱝ ᱩᱯᱜᱽᱨᱚᱦ ᱴᱮᱞᱤᱵᱤᱡᱚᱱ ᱪᱮᱭᱱᱚᱞ ᱠᱟᱱᱟ, ᱡᱟᱦᱟᱸ ᱫᱚ ᱱᱚᱶᱟ ᱨᱤᱱᱤᱡ ᱱᱤᱡᱮᱨᱟᱜ ᱥᱤᱮᱥᱮᱞ ᱤᱱᱯᱷᱚᱨᱢᱤᱰᱤᱭᱟ ᱯᱨᱟᱤᱵᱷᱮᱴ ᱞᱤᱢᱤᱴᱮᱰ ᱟᱜ ᱠᱟᱱᱟ᱾ ᱱᱤᱭᱟ ᱨᱮᱱᱟᱜ ᱥᱟᱨ ᱥᱟᱹᱜᱩᱱ ᱨᱟᱡᱽᱥᱛᱷᱟᱱ ᱨᱤᱱᱤᱡ ᱥᱤᱨᱟ ᱢᱚᱱᱛᱨᱤ ᱥᱨᱤ ᱟᱥᱚᱠ ᱜᱟᱦᱞᱚᱛ ᱦᱚᱛᱮᱛᱮ ᱥᱮᱨᱢᱟ ᱑᱓ ᱢᱮ ᱒᱐᱑᱒ ᱦᱤᱞᱚᱜ ᱡᱟᱭᱯᱩᱨ ᱨᱮ ᱠᱟᱹᱢᱤ ᱥᱟᱹᱛ ᱞᱮᱱᱟ᱾
ᱢᱮᱱᱮᱡᱽᱢᱮᱱᱴ
ᱡᱟᱱ ᱴᱤᱵᱷᱤ ᱨᱤᱱᱤᱡ ᱯᱨᱟᱫᱷᱟᱱ ᱥᱟᱸᱯᱟᱫᱟᱠ ᱥᱨᱤ ᱥᱩᱨᱮᱸᱫᱽᱨᱟ ᱠᱩᱢᱟᱨ ᱨᱟᱬᱟ ᱠᱟᱱᱟᱭ, ᱡᱟᱦᱟᱸ ᱥᱤᱮᱥᱮᱞ ᱤᱱᱯᱷᱚᱨᱢᱤᱰᱤᱭᱟ ᱯᱨᱟᱤᱵᱷᱮᱴ ᱞᱤᱢᱤᱴᱮᱰ ᱨᱤᱱᱤᱡ ᱱᱤᱫᱮᱥᱚᱠ ᱦᱚᱸ ᱠᱟᱱᱟᱭ᱾
ᱯᱨᱳᱜᱽᱨᱟᱢ
ᱡᱟᱱ ᱴᱤᱵᱷᱤ ᱦᱤᱱᱫᱤ ᱠᱷᱚᱵᱚᱨ ᱯᱟᱨᱥᱟᱞᱟ, ᱥᱮᱪᱮᱫ, ᱠᱟᱹᱢᱤᱭᱟᱜ, ᱟᱹᱨᱤᱪᱟᱹᱞᱤ ᱟᱨ ᱦᱮᱯᱨᱟᱣ ᱯᱨᱚᱜᱨᱟᱢ᱾ᱡᱟᱱ ᱴᱤᱵᱷᱤ ᱟᱡᱟᱜ ᱯᱚᱨᱴᱟᱞ ᱨᱮ ᱞᱟᱭᱤᱵᱽ ᱥᱴᱨᱤᱢᱤᱝ ᱤᱫᱤ ᱠᱟᱛᱮ ᱡᱮᱜᱮᱛ ᱡᱟᱠᱟᱛ ᱨᱮ ᱞᱟᱭᱤᱵᱽ ᱧᱟᱢᱚᱜᱼᱟ ᱾
ᱡᱟᱱ ᱴᱤᱵᱷᱤ ᱨᱮ ᱧᱩᱛᱩᱢᱟᱱ ᱯᱨᱚᱜᱨᱟᱢ ᱠᱚᱫᱚ ᱦᱩᱭᱩᱜ ᱠᱟᱱᱟ:
ᱵᱷᱟᱣᱱᱚᱜᱚᱨ
ᱵᱷᱟᱣᱱᱚᱜᱚᱨ ᱫᱚ ᱥᱤᱧᱚᱛ ᱨᱮᱱᱟᱜ ᱜᱩᱡᱽᱨᱟᱴ ᱯᱚᱱᱚᱛ ᱨᱮᱱᱟᱜ ᱥᱚᱣᱨᱟᱥᱴᱨᱚ ᱴᱚᱴᱷᱟ ᱨᱮᱱᱟᱜ ᱵᱷᱟᱣᱱᱚᱜᱚᱨ ᱦᱚᱱᱚᱛ ᱨᱮᱱᱟᱜ ᱢᱤᱫ ᱥᱚᱦᱚᱨ ᱠᱟᱱᱟ ᱾ ᱱᱚᱣᱟ ᱨᱮᱱᱟᱜ ᱛᱷᱟᱯᱚᱱ ᱑᱗᱒᱔ ᱥᱟᱞᱮ ᱨᱮ ᱵᱷᱟᱣᱥᱤᱝᱡᱤ ᱜᱚᱦᱤᱞ (᱑᱗᱐᱓ᱼ᱑᱗᱖᱔) ᱮ ᱪᱮᱠᱟ ᱞᱮᱫᱼᱟ ᱛᱟᱦᱮᱸᱫ ᱾ ᱱᱚᱣᱟ ᱫᱚ ᱵᱷᱟᱣᱱᱚᱜᱚᱨ ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱛᱟᱦᱮᱸ ᱠᱟᱱᱟ, ᱱᱚᱣᱟ ᱫᱚ ᱑᱙᱔᱘ ᱥᱟᱞ ᱨᱮ ᱥᱤᱧᱚᱛᱤᱭᱟᱹ ᱥᱟᱥᱚᱱᱮᱫ ᱨᱮ ᱨᱟᱯᱩᱫ ᱦᱩᱭᱩᱜ ᱢᱟᱲᱟᱝ ᱢᱤᱫ ᱯᱚᱱᱚᱛ ᱛᱟᱦᱮᱸ ᱠᱟᱱᱟ ᱾ ᱱᱚᱣᱟ ᱫᱚ ᱱᱤᱛᱚᱜ ᱵᱷᱟᱣᱱᱚᱜᱚᱨ ᱦᱚᱱᱚᱛ ᱨᱮᱱᱟᱜ ᱥᱟᱥᱚᱱ ᱪᱟᱪᱞᱟᱣ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾
ᱵᱷᱟᱣᱱᱚᱜᱚᱨ ᱫᱚ ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱜᱟᱱᱫᱷᱤ ᱱᱚᱜᱚᱨ ᱠᱷᱚᱱ ᱑᱙᱘ ᱠᱤᱞᱚᱢᱤᱴᱚᱨ ᱟᱨ ᱠᱷᱚᱢᱵᱷᱟᱛ ᱫᱚᱨᱭᱟ ᱨᱮᱱᱟᱜ ᱯᱟᱪᱮ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱫᱚ ᱫᱷᱟᱹᱨᱛᱤ ᱨᱮᱱᱟᱜ ᱟᱹᱰᱤ ᱢᱟᱨᱟᱝ ᱡᱟᱦᱟᱡᱽ ᱨᱟᱯᱩᱫᱟᱜ ᱭᱟᱨᱰ, ᱚᱞᱚᱝ ᱥᱟᱶ ᱟᱹᱰᱤ ᱜᱟᱱ ᱢᱟᱨᱟᱝ ᱟᱨ ᱦᱩᱰᱤᱧ ᱠᱟᱹᱨᱜᱟᱲ ᱥᱟᱶ ᱵᱮᱯᱟᱨ ᱞᱟᱹᱜᱤᱫ ᱛᱮ ᱢᱤᱫ ᱞᱟᱹᱠᱛᱤᱭᱟᱱ ᱥᱚᱦᱚᱨ ᱢᱮᱱᱟᱜᱼᱟ, ᱱᱚᱣᱟ ᱫᱚ ᱕᱐ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾ ᱵᱷᱟᱣᱱᱚᱜᱚᱨ ᱧᱩᱛᱩᱢᱟᱱ ᱜᱩᱡᱽᱨᱟᱴᱤ ᱥᱱᱮᱠ 'ᱜᱟᱬᱛᱷᱤᱴᱟ' ᱟᱨ 'ᱢᱚᱱᱫᱤᱨ' ᱨᱮᱱᱟᱜ ᱟᱡᱟᱜ ᱪᱤᱱᱟᱹᱦ ᱞᱟᱹᱜᱤᱫ ᱛᱮ ᱦᱚᱸ ᱯᱷᱮᱢᱚᱥ ᱟᱠᱟᱱᱟ ᱾
ᱚᱛᱱᱚᱜ
ᱵᱷᱟᱣᱱᱚᱜᱚᱨ ᱫᱚ ᱥᱚᱣᱨᱟᱥᱴᱨᱚ ᱨᱮᱱᱟᱜ ᱥᱟᱢᱟᱝ ᱫᱷᱟᱨᱮ ᱨᱮ ᱢᱤᱫ ᱜᱟᱰᱟ ᱫᱷᱟᱨᱮ ᱥᱚᱦᱚᱨ ᱠᱟᱱᱟ, ᱡᱟᱦᱟᱸ ᱠᱟᱴᱷᱤᱭᱟᱣᱟᱲ ᱧᱩᱛᱩᱢ ᱞᱮᱠᱟᱛᱮ ᱵᱟᱰᱟᱭᱚᱜᱼᱟ, ᱱᱚᱣᱟ 21.77°N, 72.15°W ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱨᱮᱱᱟᱜ ᱩᱥᱩᱞ ᱫᱚ ᱒᱔ ᱢᱤᱴᱚᱨ (᱗᱘ ᱯᱷᱤᱴ) ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱫᱚ ᱕᱓.᱓ ᱠᱤᱞᱚᱢᱤᱴᱚᱨ᱒ (᱒᱐.᱖ ᱜᱟᱺᱴ ᱢᱟᱹᱭᱤᱞ) ᱴᱚᱴᱷᱟ ᱨᱮ ᱢᱮᱱᱟᱜᱼᱟ ᱾ ᱥᱟᱠᱤᱞ ᱰᱷᱚᱞᱟᱱ ᱠᱷᱚᱝᱵᱷᱟᱛ ᱫᱚᱨᱭᱟ ᱪᱮᱛᱟᱱ ᱨᱮ ᱠᱚᱧᱮᱼᱥᱟᱢᱟᱝ ᱥᱮᱦᱮᱫ ᱱᱟᱹᱞᱤ ᱢᱮᱱᱟᱜᱼᱟ ᱾ ᱠᱚᱸᱥᱟᱨᱟ ᱱᱟᱹᱞᱟ ᱧᱩᱛᱩᱢ ᱢᱤᱫ ᱦᱩᱰᱤᱧ ᱜᱮᱨᱼᱵᱟᱨᱚᱦᱢᱟᱥᱤ ᱜᱟᱰᱟ ᱥᱚᱦᱚᱨ ᱵᱟᱦᱨᱮ ᱮᱞᱟᱠᱟ ᱛᱮ ᱥᱮᱱᱚᱜᱼᱟ ᱾
ᱦᱚᱲ ᱞᱮᱠᱷᱟ
᱒᱐᱑᱑ ᱥᱟᱞ ᱨᱮᱱᱟᱜ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱵᱷᱟᱣᱱᱚᱜᱚᱨ ᱨᱤᱱ ᱦᱚᱲ ᱮᱞ ᱕᱙᱓,᱗᱖᱘ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱵᱷᱟᱣᱱᱚᱜᱚᱨ ᱨᱮᱱᱟᱜ ᱥᱮᱪᱮᱫ ᱫᱚᱨ ᱫᱚ ᱘᱖% ᱢᱮᱱᱟᱜᱼᱟ, ᱱᱚᱣᱟ ᱫᱚ ᱡᱟᱹᱛᱤᱭᱟᱹᱨᱤ ᱥᱮᱪᱮᱫ ᱕᱙.᱕% ᱠᱷᱚᱱ ᱰᱮᱦᱮᱨ ᱜᱮᱭᱟ; ᱠᱚᱲᱟ ᱟᱜ ᱥᱮᱪᱮᱫ ᱫᱚ ᱙᱑% ᱟᱨ ᱛᱤᱨᱞᱟᱹ ᱭᱟᱜ ᱥᱮᱪᱮᱫ ᱫᱚ ᱘᱐% ᱢᱮᱱᱟᱜᱼᱟ ᱾ ᱑᱐% ᱦᱚᱲ ᱮᱞ ᱫᱚ ᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚ ᱢᱮᱱᱟᱜ ᱠᱚᱣᱟ ᱾ ᱢᱟᱨᱟᱝ ᱠᱚᱲᱟ ᱟᱜ ᱦᱚᱲ ᱮᱞ ᱫᱚ ᱕᱒% ᱟᱨ ᱛᱤᱨᱞᱟᱹ ᱭᱟᱜ ᱫᱚ ᱔᱘% ᱢᱮᱱᱟᱜᱼᱟ ᱾
ᱦᱤᱡᱩᱜ ᱥᱮᱱᱚᱜ ᱰᱟᱦᱟᱨ
ᱵᱷᱟᱣᱱᱚᱜᱚᱨ ᱫᱚ ᱜᱩᱡᱽᱨᱟᱴ ᱨᱮᱱᱟᱜ ᱮᱢᱟᱱ ᱥᱚᱦᱚᱨ ᱡᱮᱞᱮᱠᱟ ᱚᱦᱢᱚᱫᱟᱵᱟᱫᱽ, ᱥᱩᱨᱚᱛ ᱟᱨ ᱵᱚᱰᱳᱫᱚᱨᱟ ᱠᱷᱚᱱ ᱥᱚᱲᱚᱠ ᱰᱟᱦᱟᱨ ᱱᱟᱯᱟᱭ ᱛᱮ ᱡᱚᱲᱟᱣ ᱟᱠᱟᱱᱟ, ᱱᱚᱣᱟ ᱫᱚ ᱯᱚᱱᱚᱛ ᱨᱮᱱᱟᱜ ᱟᱹᱢᱟᱹᱞᱮᱛ ᱴᱚᱴᱷᱟ ᱯᱚᱨᱤᱣᱦᱚᱱ ᱱᱤᱜᱟᱢ ᱤᱫᱤ ᱛᱮ ᱪᱟᱪᱞᱟᱣ ᱵᱟᱥ ᱥᱮᱵᱟ ᱢᱮᱱᱟᱜᱼᱟ ᱾ VTCOS ᱵᱟᱥ ᱥᱚᱦᱚᱨ ᱨᱮ ᱢᱤᱫ ᱞᱚᱠᱟᱞ ᱦᱤᱡᱩᱜ ᱥᱮᱱᱚᱜ ᱞᱮᱠᱟᱛᱮ ᱠᱟᱹᱢᱤᱭᱟ ᱾ ᱵᱷᱟᱣᱱᱚᱜᱚᱨ ᱴᱟᱨᱢᱤᱱᱟᱥ, ᱵᱷᱟᱣᱱᱚᱜᱚᱨ ᱨᱮᱞᱣᱮ ᱥᱴᱮᱥᱚᱱ ᱰᱤᱵᱤᱡᱚᱱ ᱮᱞᱟᱠᱟ, ᱥᱚᱦᱚᱨ ᱥᱮᱵᱟ ᱠᱟᱹᱢᱤᱭᱟ, ᱱᱚᱣᱟ ᱫᱚ ᱚᱦᱢᱚᱫᱟᱵᱟᱫᱽ, ᱢᱩᱢᱵᱟᱭ, ᱥᱩᱨᱚᱛ, ᱵᱚᱰᱳᱫᱚᱨᱟ, ᱢᱮᱝᱜᱟᱞᱩᱨᱩ, ᱠᱚᱪᱤ, ᱠᱣᱤᱞᱚᱱ, ᱛᱤᱨᱩᱣᱚᱱᱚᱱᱛᱯᱩᱨᱚᱢ, ᱢᱩᱢᱵᱟᱭ, ᱫᱤᱞᱞᱤ, ᱠᱚᱞᱠᱟᱛᱟ, ᱪᱮᱱᱱᱟᱭ, ᱵᱮᱝᱜᱟᱞᱩᱨᱩ, ᱠᱟᱠᱲᱟ (ᱴᱨᱮᱱ ᱱᱚᱢᱵᱚᱨ ᱑᱗᱒᱐᱓) ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱟᱨ ᱨᱮᱞ ᱰᱟᱦᱟᱨ ᱤᱫᱤ ᱛᱮ ᱥᱤᱧᱚᱛ ᱨᱮᱱᱟᱜ ᱮᱢᱟᱱ ᱢᱩᱬ ᱥᱚᱦᱚᱨ ᱾ ᱵᱷᱟᱣᱱᱚᱜᱚᱨ ᱩᱰᱟᱹᱱ ᱰᱟᱹᱦᱤ ᱞᱤᱸᱠ ᱤᱫᱤ ᱛᱮ ᱢᱩᱢᱵᱟᱭ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾ ᱫᱤᱱᱟᱹᱢ ᱩᱰᱟᱹᱜ ᱢᱮᱱᱟᱜ ᱦᱟᱱᱛᱟᱨᱟ ᱮᱞᱟᱭᱟᱸᱥ ᱮᱭᱟᱨ (ᱤᱱᱰᱤᱭᱟ) ᱤᱫᱤ ᱛᱮ ᱪᱟᱪᱞᱟᱣ ᱠᱟᱱᱟ ᱾ ᱯᱨᱟᱵᱷᱮᱴ ᱳᱴᱚ ᱨᱤᱠᱥᱟ ᱥᱚᱦᱚᱨ ᱟᱨ ᱥᱩᱨ ᱥᱩᱯᱩᱨ ᱨᱮᱱᱟᱜ ᱟᱹᱛᱩ ᱨᱮ ᱦᱤᱡᱩᱜ ᱥᱮᱱᱚᱜ ᱨᱮᱱᱟᱜ ᱵᱮᱵᱚᱥᱛᱟ ᱢᱮᱱᱟᱜᱼᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱥᱤᱧᱚᱛ ᱨᱮ ᱢᱟᱲᱟᱝ ᱨᱟᱡᱽᱜᱟᱲ ᱥᱚᱦᱚᱨ ᱠᱚ ᱛᱷᱚᱠ:ᱥᱚᱣᱨᱟᱥᱴᱨᱚ (ᱴᱚᱴᱷᱟ) ᱛᱷᱚᱠ:ᱜᱩᱡᱽᱨᱟᱴ ᱨᱮᱱᱟᱜ ᱱᱚᱜᱚᱨ ᱱᱤᱜᱟᱢ ᱠᱚ ᱛᱷᱚᱠ:1723 establishments in India
ᱥᱤᱨᱤᱱ ᱥᱟᱨᱢᱤᱱ ᱪᱳᱫᱷᱚᱩᱨᱤ
ᱥᱤᱨᱤᱱ ᱥᱟᱨᱢᱤᱱ ᱪᱳᱫᱷᱚᱩᱨᱤ ᱰᱟᱠᱛᱚᱨ ᱥᱤᱨᱤᱱ ᱥᱟᱨᱢᱤᱱ ᱪᱳᱫᱷᱚᱩᱨᱤ ᱢᱤᱛᱴᱟᱹᱝ ᱵᱟᱝᱞᱟᱫᱮᱥᱤ ᱨᱟᱡᱱᱤᱛᱤᱵᱤᱫ ᱠᱟᱱᱟᱣ᱾ ᱩᱱᱤ ᱟᱨᱮᱭᱟᱜ ᱡᱟᱛᱤᱣ ᱥᱝᱥᱚᱫᱮᱨᱱᱤᱥᱯᱤᱠᱟᱨ ᱥᱟᱣ ᱵᱟᱝᱞᱟᱫᱮᱥ ᱨᱮᱱᱟᱜ ᱥᱮᱫᱟᱭ ᱠᱟᱛᱷᱟ ᱨᱮ ᱯᱩᱭᱞᱩ ᱠᱩᱨᱤ ᱤᱥᱯᱤᱠᱟᱨᱦᱤᱥᱟᱵ ᱛᱮ ᱓᱐ ᱮᱯᱨᱤᱞ,᱒᱐᱑᱓ ᱚᱠᱛᱚ ᱨᱮ ᱡᱤᱛᱟᱭ ᱱᱟ᱾ ᱔᱖ ᱩᱢᱟᱨ ᱨᱮ ᱩᱱᱤ ᱞᱤᱴᱟ ᱤᱥᱯᱤᱠᱟᱨ ᱦᱤᱥᱟᱵ ᱛᱮ ᱢᱟᱨᱤ ᱤᱥᱯᱤᱠᱟᱨ ᱚ ᱱᱤᱛᱚᱜ ᱨᱟᱥᱴᱽᱯᱚᱛᱤ ᱮᱰᱵᱷᱚᱠᱮᱴ ᱟᱵᱫᱤᱞ ᱦᱟᱢᱤᱫᱮ. ᱾ᱩᱱᱤ ᱥᱮᱫᱟᱭ ᱨᱮ ᱵᱟᱝᱞᱟᱫᱮᱥ ᱥᱚᱨᱠᱟᱨᱮᱨ ᱢᱦᱤᱞᱟ ᱚ ᱥᱤᱥᱩ ᱵᱤᱥᱚᱣᱡ ᱮᱢ.ᱯᱤ ᱛᱟᱠᱟᱱᱟ᱾ ᱒᱐᱑᱘ ,᱓᱐ ᱰᱤᱥᱮᱢᱵᱚᱨ ᱯᱟᱨᱚᱢᱠᱟᱱ ᱮᱠᱟᱫᱚᱥ ᱡᱟᱛᱤᱣ ᱥᱝᱥᱚᱫ ᱱᱤᱨᱵᱟᱪᱚᱱ ᱒᱐᱑᱘ᱨᱮ ᱩᱱᱤ ᱮᱢ.ᱯᱤ ᱦᱤᱥᱟᱵ ᱛᱮ ᱛᱟᱦᱮᱠᱟᱱᱟ ᱟᱨ ᱒᱐᱑᱙,᱓ ᱡᱟᱱᱩᱭᱟᱨᱤ ᱨᱮ ᱟᱨᱦᱚ ᱡᱟᱛᱤᱣ ᱥᱝᱥᱚᱫ ᱨᱮᱱ ᱤᱥᱯᱤᱠᱟᱨ ᱦᱤᱥᱟᱵ ᱛᱮ ᱠᱟᱢᱤ ᱮᱛᱚᱦᱚᱵ ᱠᱮᱫᱟ᱾
ᱠᱟᱢᱤ ᱡᱤᱵᱚᱱ
L.L.M ᱯᱟᱥ ᱠᱟᱛᱮ ᱩᱱᱤ ᱑᱙᱙᱒ ᱵᱟᱝᱞᱟᱫᱮᱥ ᱵᱟᱨ ᱠᱟᱩᱱᱥᱤᱞ ᱨᱮ ᱟᱤᱱ ᱡᱤᱵᱤ ᱦᱤᱥᱟᱵ ᱛᱮ ᱠᱟᱢᱤ ᱠᱟᱱ ᱛᱟᱦᱮᱱᱟ᱾ ᱵᱟᱝᱞᱟᱫᱮᱥ ᱥᱭᱯᱨᱤᱢ ᱠᱳᱨᱴᱨᱮ ᱑᱖ ᱥᱮᱨᱢᱟ ᱮᱵᱵᱷᱳᱠᱮᱴ ᱦᱤᱥᱟᱵ ᱛᱮ ᱠᱟᱢᱤ ᱠᱟᱫᱟ᱾ ᱟᱨᱮᱭᱟᱜ ᱡ ᱟᱛᱤᱣ ᱥᱝᱥᱚᱫ ᱱᱤᱨᱵᱟᱪᱚᱱ ᱨᱮ ᱠᱩᱨᱤ ᱦᱤᱥᱟᱵ ᱛᱮ ᱥᱝᱥᱚᱫ ᱥᱚᱫᱚᱥᱽ ᱯᱚᱫ ᱨᱮ ᱠᱚ ᱫᱚᱦᱚ ᱠᱮᱫᱟᱺ ᱟ᱾ᱩᱱᱤ ᱵᱟᱝᱞᱟᱫᱮᱥ ᱟᱶᱭᱟᱢᱟᱞᱤᱜᱨᱮᱱ ᱦᱚᱲ ᱮ ᱛᱟᱦᱮᱠᱟᱱᱟ᱾
ᱟᱨᱦᱚ ᱧᱮᱞᱡᱝ
.ᱟᱵᱫᱤᱞ ᱦᱟᱢᱤᱫ . ᱡᱟᱛᱤᱣ ᱥᱝᱥᱚᱫ . ᱵᱟᱝᱞᱟᱫᱮᱥ ᱟᱶᱣᱟᱢᱤᱞᱤᱜ . ᱡᱟᱛᱤᱣ ᱥᱝᱥᱚᱫ ᱨᱮᱱ ᱤᱥᱯᱤᱠᱟᱨ ᱠᱩᱣᱟ ᱛᱟᱞᱤᱠᱟ
ᱢᱩᱡ
ᱢᱩᱡ ᱫᱚ ᱢᱤᱫ ᱡᱟᱜᱟᱨᱮ ᱜᱟᱲ ᱞᱮᱠᱟ ᱵᱮᱱᱟᱣ ᱠᱟᱛᱮ ᱠᱚ ᱛᱟᱸᱦᱮᱸᱱᱟ᱾ ᱢᱤᱢᱤᱫ ᱜᱟᱲ ᱨᱮ ᱢᱤᱫ ᱰᱚᱡᱚᱱ ᱠᱷᱚᱱ ᱢᱤᱫ ᱞᱟᱠᱷ ᱫᱷᱟᱹᱵᱤᱡ ᱢᱩᱡ ᱠᱚ ᱛᱟᱸᱦᱮᱸ ᱫᱟᱲᱮᱭᱟᱜᱼᱟ᱾ ᱢᱩᱡ ᱟᱜ ᱜᱟᱲ ᱨᱮᱫᱚ ᱠᱚᱭᱮᱠᱴᱤ ᱨᱟᱹᱱᱤ ᱢᱩᱡ ᱟᱨ ᱱᱟᱱᱟ ᱦᱩᱱᱟᱹᱨ ᱠᱟᱹᱢᱤ ᱨᱮᱱᱟᱜ ᱫᱟᱭᱤᱛᱛᱚ ᱥᱟᱶᱛᱮ ᱢᱩᱡ ᱠᱩ ᱛᱟᱸᱦᱮᱸᱱᱟ᱾
ᱢᱩᱡ ᱫᱚ ᱫᱷᱟᱹᱨᱛᱤ ᱨᱮᱱᱟᱜ ᱡᱚᱛᱚ ᱡᱟᱜᱟ ᱨᱮᱜᱮ ᱠᱩ ᱧᱮᱞ ᱧᱟᱢᱚᱜᱼᱟ ᱠᱷᱟᱹᱞᱤ ᱮᱱᱴᱟᱨᱴᱤᱠᱟ ᱞᱮᱠᱟᱱ ᱠᱤᱪᱷᱩ ᱡᱟᱜᱟ ᱵᱟᱫᱽ ᱠᱟᱛᱮ᱾
ᱠᱤᱪᱷᱩ ᱠᱤᱪᱷᱩ ᱢᱟᱹᱱᱢᱤ ᱜᱟᱫᱮᱞ ᱨᱮ ᱢᱩᱡ ᱫᱚ ᱡᱚᱢ ᱥᱮ ᱨᱟᱱ ᱦᱤᱥᱟᱹᱵᱛᱮ ᱦᱚᱸ ᱠᱩ ᱵᱮᱵᱷᱟᱨ ᱠᱩ ᱜᱮᱭᱟ᱾
ᱵᱷᱟᱜᱽ ᱟᱨ ᱵᱤᱵᱚᱨᱛᱚᱱ
ᱯᱷᱚᱨᱢᱤᱪᱤᱰᱤ ᱜᱷᱟᱸᱨᱚᱡᱽ ᱨᱮ ᱫᱚ ᱢᱩᱡ ᱵᱟᱫᱽ ᱠᱟᱛᱮ ᱦᱚᱸ ᱧᱮᱞᱮ, ᱫᱩᱢᱩᱨ ᱱᱩᱠᱩ ᱠᱩ ᱢᱮᱱᱟᱜ ᱠᱳᱣᱟ᱾ ᱵᱷᱮᱥᱯᱚᱭᱮᱰ ᱫᱩᱢᱩᱨ ᱠᱷᱚᱱ ᱢᱩᱡ ᱟᱜ ᱵᱤᱵᱚᱨᱛᱚᱱ ᱫᱚ ᱦᱩᱭ ᱟᱠᱟᱱᱟ᱾ ᱑᱕ᱠᱳᱴᱤ ᱥᱮᱨᱢᱟ ᱞᱟᱦᱟᱨᱮ ᱢᱟᱱᱮ ᱡᱩᱨᱟᱥᱤᱠ ᱡᱩᱜᱽ ᱨᱮᱱᱟᱜ ᱢᱩᱪᱟᱹᱫ ᱥᱮᱡ ᱦᱚᱸ ᱢᱩᱡ ᱠᱩ ᱛᱟᱸᱦᱮᱸᱠᱟᱱᱟ ᱢᱮᱱᱛᱮ ᱵᱟᱰᱟᱭ ᱧᱟᱢ ᱟᱠᱟᱱᱟ᱾ ᱑᱐ ᱠᱳᱴᱤ ᱥᱮᱨᱢᱟ ᱞᱟᱦᱟᱨᱮ ᱵᱟᱦᱟ ᱞᱮᱠᱟᱱ ᱫᱟᱨᱮ ᱱᱟᱹᱲᱤ ᱠᱩ ᱦᱩᱭ ᱥᱟᱶᱛᱮ ᱢᱩᱡ ᱫᱚ ᱟᱨᱦᱚᱸ ᱱᱟᱱᱟ ᱦᱩᱱᱟᱹᱨ ᱞᱨᱠᱟᱱ ᱠᱩ ᱦᱩᱭ ᱟᱠᱟᱱᱟ᱾ Leptanillinae ᱟᱨ Martialinae ᱜᱷᱟᱸᱨᱚᱡᱽ ᱨᱮᱱ ᱢᱩᱡ ᱫᱚ ᱦᱟᱥᱟ ᱞᱟᱛᱟᱨ ᱨᱮ ᱥᱮᱸᱫᱽᱨᱟ ᱠᱟᱛᱮ ᱠᱩ ᱡᱚᱢᱮᱛ ᱛᱟᱸᱦᱮᱸᱱᱟ᱾
ᱥᱟ.ᱠᱷᱭᱟ.ᱛ
ᱛᱷᱚᱠ:ᱰᱷᱮᱨ ᱚᱞ ᱫᱚᱨᱠᱟᱨ (᱓᱐᱐ ᱠᱷᱚᱱ ᱰᱷᱮᱨ) ᱛᱷᱚᱠ:ᱢᱮᱱᱮᱛ ᱵᱟᱝ ᱥᱟᱹᱛ ᱟᱠᱟᱱᱟ ᱛᱷᱚᱠ:ᱥᱟᱰᱮ ᱵᱟᱝ ᱥᱟᱹᱛ ᱟᱠᱟᱱᱟ ᱛᱷᱚᱠ:ᱛᱚᱨᱡᱚᱢᱟ ᱵᱟᱝ ᱥᱟᱹᱛ ᱟᱠᱟᱱᱟ ᱛᱷᱚᱠ:ᱪᱤᱛᱟᱹᱨ ᱵᱟᱝ ᱥᱟᱹᱛ ᱟᱠᱟᱱᱟ ᱛᱷᱚᱠ:ᱯᱷᱚᱨᱢᱟᱴ ᱵᱟᱝ ᱥᱟᱹᱛ ᱟᱠᱟᱱᱟ ᱛᱷᱚᱠ:ᱛᱷᱚᱠ ᱵᱟᱝ ᱥᱟᱹᱛ ᱟᱠᱟᱱᱟ ᱛᱷᱚᱠ:ᱥᱟᱹᱠᱷᱭᱟᱹᱛ ᱵᱟᱝ ᱥᱟᱹᱛ ᱟᱠᱟᱱᱟ ᱛᱷᱚᱠ:ᱣᱤᱠᱤᱞᱤᱝᱠ ᱵᱟᱝ ᱥᱟᱹᱛ ᱟᱠᱟᱱᱟ ᱛᱷᱚᱠ:ᱪᱚᱨᱚᱠ ᱥᱟᱦᱴᱟ🏆 ᱓
ᱯᱟᱹᱨᱥᱤ ᱠᱷᱟᱹᱛᱤᱨ
ᱯᱟᱹᱨᱥᱤ ᱠᱷᱟᱹᱛᱤᱨ ᱫᱚ ᱧᱩᱛᱩᱢᱟᱱ ᱚᱱᱚᱞᱤᱭᱟᱹ ᱨᱚᱵᱤᱞᱟᱞ ᱴᱩᱰᱩ ᱚᱞᱟᱜ ᱢᱤᱫ ᱜᱟᱭᱟᱱ ᱠᱟᱱᱟ᱾ ᱡᱟᱦᱟᱸ ᱞᱟᱹᱜᱤᱫ ᱩᱱᱤ ᱫᱚ ᱒᱐᱑᱕ ᱥᱮᱨᱢᱟ ᱨᱮ ᱥᱟᱱᱛᱟᱲᱤ ᱯᱟᱹᱨᱥᱤ ᱞᱟᱹᱜᱤᱫ ᱥᱟᱦᱤᱛᱭᱚ ᱮᱠᱟᱰᱮᱢᱤ ᱥᱤᱨᱯᱷᱟᱹ ᱛᱮᱠᱚ ᱢᱟᱹᱱ ᱞᱮᱫᱮᱭᱟ᱾
ᱚᱞ ᱮᱛᱚᱦᱚᱵ
ᱤᱨᱟᱹᱞ ᱜᱮᱞ ᱫᱚᱥᱚᱠ ᱨᱮ ᱥᱟᱱᱛᱟᱲᱤ ᱯᱟᱹᱨᱥᱤ ᱞᱟᱹᱜᱤᱫ ᱜᱚᱴᱟ ᱯᱟᱲᱟ ᱡᱟᱦᱟᱸ ᱟᱸᱫᱳᱲ ᱮᱦᱚᱵ ᱞᱮᱱᱟ ᱚᱱᱟ ᱨᱮᱭᱟᱜ ᱚᱨᱥᱚᱝ ᱞᱮᱠᱟᱛᱮ ᱜᱮ ᱚᱱᱚᱞᱤᱭᱟᱹ ᱱᱚᱣᱟ ᱜᱟᱭᱟᱱ ᱫᱚᱭ ᱚᱞ ᱟᱠᱟᱫᱟ᱾ ᱚᱱᱚᱞᱤᱭᱟᱹ ᱯᱳᱭᱞᱳ ᱫᱚ ᱱᱚᱣᱟ ᱢᱤᱫ ᱜᱟᱭᱟᱱ ᱥᱟᱶᱛᱮ ᱯᱷᱤᱞᱢ ᱵᱮᱱᱟᱣ ᱞᱟᱹᱜᱤᱫ ᱢᱤᱫ ᱥᱟᱶᱛᱮ ᱚᱼᱚᱞᱮ ᱪᱷᱩᱴᱟᱹᱣ ᱞᱮᱱᱟ᱾ ᱚᱞᱮ ᱮᱦᱚᱵ ᱠᱮᱫ ᱠᱷᱟᱱ ᱮ ᱵᱩᱡᱷᱟᱹᱣ ᱠᱮᱫᱟ ᱜᱟᱭᱟᱱ ᱚᱞ ᱞᱟᱹᱜᱤᱫ ᱫᱚ ᱯᱷᱤᱞᱢ ᱠᱷᱚᱱ ᱰᱷᱮᱨ ᱠᱟᱛᱷᱟ ᱚᱞ ᱠᱟᱛᱮ ᱜᱟᱵᱟᱱ ᱦᱩᱭᱩᱜ ᱠᱟᱱᱟ᱾ ᱑᱙᱘᱘ ᱥᱮᱨᱢᱟ ᱥᱮᱫ ᱯᱷᱤᱞᱢ ᱵᱮᱱᱟᱣ ᱞᱟᱹᱜᱤᱫ ᱯᱟᱹᱣᱲᱤ ᱦᱚᱸ ᱜᱤᱰᱤ ᱦᱩᱭ ᱞᱮᱱᱟ ᱟᱨ ᱵᱮᱱᱟᱣ ᱥᱟᱹᱛ ᱞᱮᱱ ᱜᱮᱭᱟ ᱢᱮᱱᱠᱷᱟᱱ ᱫᱤᱥᱚᱢ ᱦᱚᱲ ᱠᱚ ᱛᱟᱞᱟ ᱨᱮᱫᱚ ᱵᱟᱝ ᱩᱫᱩᱜ ᱟᱠᱟᱱᱟ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱯᱩᱛᱷᱤ ᱛᱷᱚᱠ: ᱥᱟᱱᱛᱟᱲᱤ ᱯᱩᱛᱷᱤ ᱛᱷᱚᱠ: ᱥᱟᱭᱤᱛᱭᱚ ᱮᱠᱟᱰᱮᱢᱤ ᱥᱤᱨᱯᱷᱟᱹ ᱧᱟᱢ ᱟᱠᱟᱫ ᱯᱩᱛᱷᱤ
ᱡᱮᱢᱥ ᱠᱩᱠ
ᱠᱮᱯᱴᱮᱱ ᱡᱮᱢᱥ ᱠᱩᱠ(᱒᱗ ᱚᱠᱴᱳᱵᱚᱨ, ᱑᱗᱒᱘ – ᱑᱔ ᱝᱮᱵᱨᱩᱣᱟᱨᱤ, ᱑᱗᱗᱙) ᱫᱚ ᱢᱤᱫ ᱤᱝᱨᱮᱡ ᱱᱟᱵᱤᱠ ᱥᱮ ᱞᱟᱹᱣᱠᱟᱹ ᱫᱟᱲᱟᱱ ᱦᱚᱲ ᱠᱟᱱᱟᱭ᱾ ᱤᱭᱩᱨᱳᱯ ᱨᱮᱱ ᱫᱟᱲᱟᱱ ᱦᱚᱲ ᱠᱚ ᱢᱩᱫᱽ ᱨᱮ ᱩᱱᱤ ᱯᱩᱤᱞᱩ ᱚᱥᱴᱨᱮᱞᱤᱭᱟ ᱢᱚᱦᱟᱫᱮᱥ ᱨᱮᱱᱟᱜ ᱥᱟᱢᱟᱝ ᱱᱟᱠᱷᱟ ᱨᱮ ᱥᱮᱱ ᱫᱟᱲᱮ ᱟᱠᱟᱫᱟ᱾ ᱚᱱᱟ ᱵᱟᱜᱤ ᱠᱟᱛᱮᱜ ᱦᱚᱸ ᱦᱟᱣᱟᱭ ᱫᱤᱯ ᱨᱮᱦᱚᱸᱭ ᱪᱟᱞᱟᱣ ᱟᱠᱟᱱᱟ᱾
ᱡᱤᱭᱳᱱ
ᱠᱮᱯᱴᱮᱱ ᱡᱮᱢᱥ ᱠᱩᱠ ᱫᱚ ᱜᱮᱞ ᱤᱨᱟᱹᱞ ᱥᱟᱭ ᱨᱮᱱ ᱢᱤᱫ ᱤᱝᱨᱮᱡᱽ ᱫᱟᱲᱟᱱ ᱦᱚᱲ, ᱱᱟᱵᱤᱠ ᱟᱨ ᱢᱮᱯ ᱵᱮᱱᱟᱣ ᱦᱚᱲ ᱠᱟᱱᱟᱭ᱾ ᱯᱨᱚᱥᱟᱱᱛ ᱢᱟᱦᱟᱫᱚᱨᱭᱟ, ᱱᱤᱭᱩᱡᱤᱞᱮᱱᱰ ᱟᱨ ᱚᱥᱴᱨᱮᱞᱤᱭᱟ ᱫᱟᱲᱟ ᱠᱟᱛᱮᱜ ᱚᱱᱟ ᱠᱚ ᱡᱟᱜᱟ ᱨᱮᱱᱟᱜ ᱢᱮᱯ ᱮ ᱛᱮᱭᱟᱨ ᱞᱮᱫᱟ᱾ ᱚᱠᱟ ᱫᱚ ᱯᱟᱹᱪᱷᱤᱢ ᱥᱮᱱᱟᱜ ᱚᱛᱱᱚ ᱠᱚᱭ ᱵᱟᱰᱟᱭ ᱟᱪᱚ ᱠᱮᱫ ᱵᱚᱱᱟ᱾ ᱡᱮᱢᱥ ᱠᱩᱠ ᱣᱟᱜ ᱡᱟᱱᱟᱢ ᱫᱚ ᱑᱗᱒᱘ ᱥᱮᱨᱢᱟ ᱨᱮᱱᱟᱜ ᱗ ᱱᱚᱵᱷᱮᱢᱵᱚᱨ ᱨᱮ ᱤᱝᱞᱮᱱᱰ ᱨᱮᱱᱟᱜ ᱤᱭᱟᱨᱠᱥᱟᱭᱟᱨ ᱨᱮᱱᱟᱜ ᱢᱤᱰᱚᱞᱥ ᱵᱨᱳᱨ ᱨᱮᱱᱟᱜ ᱥᱩᱨ ᱨᱮ ᱢᱤᱫ ᱠᱟᱹᱴᱤᱡᱽ ᱟᱛᱚ ᱨᱮ᱾ ᱩᱱᱤ ᱟᱡ ᱵᱟᱵᱟ ᱫᱚ ᱠᱷᱟᱢᱟᱨ ᱨᱮᱭ ᱠᱟᱹᱢᱤᱭᱮᱜ ᱠᱟᱱ ᱛᱟᱦᱮᱱᱟ᱾ ᱠᱚᱭᱞᱟ ᱤᱫᱤ ᱵᱟᱲᱟᱭ ᱢᱤᱫ ᱡᱟᱦᱟᱡᱽ ᱨᱮ ᱠᱩᱠ ᱫᱚ ᱡᱟᱦᱟᱡᱽ ᱪᱟᱞᱟᱣ ᱮ ᱪᱤᱫ ᱟᱠᱟᱫᱟ᱾ ᱑᱗᱕᱕ ᱥᱨᱢᱟ ᱨᱮ ᱡᱮᱢᱥ ᱠᱩᱠ ᱫᱚ ᱵᱨᱤᱴᱤᱥ ᱨᱚᱭᱟᱞ ᱱᱮᱵᱷᱤ ᱨᱮᱭ ᱥᱮᱞᱮᱫ ᱮᱱᱟ᱾ ᱑᱗᱖᱘ ᱥᱮᱨᱢᱟ ᱨᱮ ᱯᱨᱚᱥᱟᱱᱛᱚ ᱢᱚᱦᱟ ᱫᱚᱨᱮᱭᱟ ᱨᱮ ᱢᱤᱫ ᱥᱟᱬᱮᱥ ᱨᱤᱥᱟᱨᱡᱽ ᱠᱟᱹᱢᱤ ᱨᱮ ᱠᱚᱢᱟᱱᱰᱚᱨ ᱮ ᱦᱩᱭ ᱞᱮᱱᱟ᱾ ᱑᱗᱖᱘ ᱠᱷᱚᱱ ᱑᱗᱗᱑ ᱥᱮᱨᱢᱟ ᱨᱮ ᱩᱱᱤ ᱫᱚ ᱫᱟᱜ ᱡᱟᱦᱟᱡᱽ ᱛᱮ ᱫᱷᱟᱹᱨᱛᱤ ᱭᱮ ᱫᱟᱲᱟ ᱞᱮᱫᱟ ᱟᱨ ᱱᱤᱣᱡᱤᱞᱮᱱᱰ ᱟᱨ ᱯᱩᱨᱩᱵᱽ ᱚᱥᱴᱨᱮᱞᱤᱭᱟ ᱨᱮᱱᱟᱜ ᱫᱚᱨᱮᱭᱟ ᱟᱲᱮ ᱠᱚᱭ ᱥᱮᱱᱫᱽᱨᱟ ᱧᱟᱢ ᱠᱮᱫᱟ᱾ ᱠᱩᱠ ᱓,᱒᱐᱐ ᱠᱤᱞᱳᱢᱤᱴᱟᱨ ᱚᱥᱴᱨᱮᱞᱤᱭᱟ ᱩᱯᱳᱠᱩᱞ ᱡᱚᱠᱷᱟ ᱠᱟᱛᱮᱜ ᱚᱥᱴᱨᱮᱞᱤᱭᱟ ᱟᱨ ᱱᱤᱣᱜᱤᱱᱤ ᱛᱟᱞᱟ ᱨᱮ ᱫᱟᱜ ᱛᱮ ᱪᱟᱞᱟᱜ ᱦᱚᱨᱮ ᱧᱟᱢ ᱠᱮᱫᱟ᱾ ᱩᱱᱤ ᱜᱤ ᱯᱩᱭᱞᱩ ᱫᱚ ᱱᱤᱣᱡᱤᱞᱮᱱᱰ ᱩᱯᱚᱠᱩᱞ ᱨᱮᱱᱟᱜ ᱢᱮᱯ ᱮ ᱛᱮᱭᱟᱨ ᱠᱮᱫᱟ᱾ ᱑᱗᱗᱑ ᱠᱷᱚᱱ ᱑᱗᱗᱕ ᱥᱮᱨᱢᱟ ᱨᱮ ᱩᱱᱤ ᱫᱚ 'ᱨᱤᱡᱽᱞᱤᱣᱥᱚᱱ' ᱟᱨ 'ᱮᱰᱵᱷᱮᱱᱪᱟᱨ' ᱧᱤᱛᱩᱢᱟᱱ ᱵᱟᱨᱭᱟ ᱡᱟᱦᱟᱡᱽ ᱛᱮ ᱫᱟᱹᱠᱷᱤᱱ ᱯᱨᱚᱥᱟᱱᱛᱚ ᱢᱚᱦᱟ ᱫᱚᱨᱮᱭᱟ ᱥᱮᱡ ᱞᱮᱠᱟ ᱛᱮ ᱱᱤᱣ ᱦᱮᱵᱨᱟᱭᱰᱤᱥ ᱫᱟᱲᱟ ᱠᱟᱛᱮᱜ ᱱᱤᱣ ᱠᱮᱞᱮᱰᱳᱱᱤᱭᱟ ᱟᱨ ᱱᱚᱨᱝᱳᱠ ᱮ ᱥᱮᱱᱫᱽᱨᱟ ᱧᱟᱢ ᱠᱮᱫᱟ᱾ ᱚᱱᱟ ᱫᱟᱲᱟ ᱨᱮ ᱮᱱᱴᱟᱨᱴᱤᱠᱟ ᱢᱚᱦᱟᱫᱤᱥᱟᱹᱢ ᱨᱮᱱᱟᱜ ᱛᱚᱞᱟᱥ ᱦᱚᱭ ᱧᱟᱢ ᱞᱮᱫᱟ᱾ ᱑᱗᱗᱘ ᱥᱮᱨᱢᱟ ᱨᱮ ᱠᱨᱤᱥᱢᱟᱥ ᱟᱨ ᱦᱟᱣᱟᱭ ᱫᱤᱯ ᱮ ᱛᱚᱞᱟᱥ ᱧᱟᱢ ᱠᱮᱫᱟ᱾ ᱠᱩᱠ ᱜᱮ ᱯᱩᱭᱞᱩ ᱫᱚᱨᱮᱭᱟ ᱫᱟᱲᱟ ᱨᱮ ᱥᱟᱬᱮᱥ ᱨᱮᱱᱟᱜ ᱱᱤᱭᱚᱢᱮ ᱯᱟᱧᱡᱟ ᱞᱮᱫᱟ᱾ ᱡᱟᱦᱟᱡᱽ ᱨᱮ ᱥᱚᱝᱜᱮ ᱠᱚᱣᱟᱜ ᱤᱥᱠᱟᱨᱵᱷᱤ ᱨᱩᱣᱟ ᱫᱟᱨᱟᱢ ᱞᱟᱜᱤᱫ ᱛᱮ ᱵᱮᱵᱚᱥᱛᱟᱭ ᱛᱮᱭᱟᱨ ᱞᱮᱫᱟ᱾ ᱠᱮᱯᱴᱮᱱ ᱡᱮᱢᱥ ᱠᱩᱠ ᱫᱚ ᱑᱗᱗᱙ ᱥᱮᱨᱢᱟ ᱨᱮᱱᱟᱜ ᱑᱔ ᱯᱷᱮᱵᱨᱩᱣᱟᱨᱤ ᱦᱟᱣᱟᱭ ᱫᱤᱯ ᱨᱮᱭ ᱜᱚᱡ ᱮᱱᱟ᱾